
1. Introducere 


Vă face plăcere lectura unui roman poliţist bun? A unei 
intrigi pline de suspans, în care dumneavoastră trebuie să 
descoperiţi criminalul misterios pe baza unor subtile indicii, 
presărate cu grijă ici şi colo? Dacă răspunsul dumneavoastră 
este „da”, atunci vă va face plăcere şi cititul în palmă. 

Cititul în palmă, sau analiza palmelor, cum i se mai spune în 
ziua de azi, reprezintă o abordare ştiinţifică a străvechiului 
studiu al chiromanţiei. Nu cunoaştem cu precizie când s-a 
născut acest tip de îndeletnicire şi nici unde. Ştim, însă, că 
oamenii cavernelor erau destul de interesaţi de mâinile lor 
pentru a le picta pe pereţii peşterilor, cele mai vechi dovezi de 
acest fel putând fi găsite în peşterile Altamira, de lângă 
Santander, în nordul Spaniei. 

Nu vom afla niciodată dacă strămoşii noştri de acum 
cincisprezece mii de ani ştiau chiar să-şi citească în palmă sau 
dacă nu făceau altceva decât să înregistreze elementele lumii în 
care trăiau pe pereţii peşterilor. în tot cazul, primele dovezi 
tangibile ale unui studiu serios al semnelor din palmă şi ale 
folosirii analitice a informaţiilor culese pe această cale se găsesc 
în scrierile antice hinduse din al doilea mileniu înainte de 
Christos. Faptul că în acea perioadă au fost concepute legi care 
guvernau cititul palmelor reprezintă o dovadă că această 


îndeletnicire exista deja de o bună bucată de vreme. 

Cu siguranţă că, la vremea aceea, utilizarea acestei metode 
de divinaţie era deja răspândită în întregul Orient; principiile 
chiromanţiei ajungând apoi în scurt timp din Asia Mică în Grecia 
antică. Platon, Aristotel, Hippocrat şi Ptolemeu cunoşteau cu 
toţii chiromanţia, pe care o studiau şi despre care scriau. Galen, 
părintele medicinei, folosea semnele din palmă atât pentru 
diagnosticare (pe post de indicatori ai sănătăţii), cât şi pentru a 
analiza caracterul subiecţilor. 

Din Grecia, cunoştinţele despre această practică au ajuns în 
Imperiul Roman, iar de acolo au pătruns în tot restul Europei. 
lulius Cezar cunoştea bine această îndeletnicire, la fel ca şi 
Virgiliu, Pliniu şi împăratul Augustus. 

Până atunci, chiromanţia fusese privită cu respect, studiată 
în marile instituţii de învăţământ ale lumii antice şi era folosită 
intens de medici, filozofi şi învăţaţi. în Orient, de unde se crede 
că ar proveni, ea este privită şi în prezent cu mare respect. Mai 
târziu însă, în întunecatul Ev Mediu nord-european, această 
practică a fost renegată de către Biserica Creştină şi, ca urmare, 
a devenit proscrisă. De atunci şi până în prezent, în Europa 
occidentală, evoluţia chiromanţiei a parcurs o traiectorie 
oarecum sinuoasă: a fost când condamnată, când luată în râs, 
când scoasă în afara legii, când ridicată în slăvi. 

In Evul Mediu, Biserica considera chiromanţia drept o 
blasfemie şi-i excomunica pe cei care se îndeletniceau cu ea. în 
timpul domniei lui Henric al VIl-lea a fost creat un sistem de legi 
care interziceau această metodă de divinaţie; dacă erau 
descoperiţi, cei ce practicau chiromanţia erau consideraţi 
vrăjitori şi, în consecinţă, aveau de îndurat multe persecuții. 
Dar, ca mărturie a prestigiului său şi ca tribut adus validității 
sale de-a lungul secolelor, în ciuda tuturor încercărilor Bisericii 
sau Parlamentului de a o anihila, chiromanţia a supravieţuit, 
trecând prin secole biruitoare. 

Este semnificativ faptul că una dintre primele cărţi 
publicate pe la mijlocul secolului al XV-lea era de chiromanţie. în 
secolul al XVI-lea, această metodă de divinaţie devenise o 
materie de studiu ce putea fi găsită în programa multor 
universităţi germane. Mai târziu, în perioada victoriană, 
caracterizată prin preocuparea pentru descoperiri ştiinţifice, 
chiromanţia a luat amploare, zeci de cărţi şi tratate noi pe 


această temă începând să se adune pe rafturile librăriilor. Unul 
dintre celebrii practicanți ai chiromanţiei din acele vremuri a 
fost contele Louis Hamon, cunoscut mai ales sub pseudonimul 
Cheiro. 

La începutul secolului nostru, o ramură a chiromanţiei, 
citirea amprentelor degetelor, a fost adoptată de către Scotland 
Yard în vederea  uşurării investigațiilor  criminalistice. 
Dermatoglifia, numele medical al analizei amprentelor degetelor 
şi a cutelor pielii, în general, a fost intens studiată în prima 
jumătate a secolului nostru de către cercetători din domeniul 
medicinei, care au descoperit că există o corelaţie între factorii 
genetici şi modelele pielii mâinilor noastre. 

In prezent, cu ajutorul tehnicilor modeme ale psihologiei, 
chiromanţia a devenit un preţios instrument de analiză. în tot 
cazul, ea este privită cu interes nu numai de către specialiştii în 
medicină şi în psihanaliză, ci şi de către publicul larg. Poate că, 
pe măsură ce ne apropiem de secolul al XXI-lea, noua abordare 
pe care o încearcă analiştii din domeniul chiromanţiei va 
contribui la reabilitarea  credibilităţii acestei îndeletniciri, 
conferindu-i din nou statutul de care se bucura odinioară, în 
urmă cu milenii. 


2. Analiza palmei 


Analiza palmei este un proces de investigaţie complex, 
asemănător cu munca unui detectiv, în cursul căruia informaţia 
despre o anumită persoană este adunată pas cu pas, printr-un 
studiu meticulos. 

O bună analiză a unei palme poate furniza un număr 
neaşteptat de mare de informaţii despre posesorul ei, scoţându- 
i la lumină trăsăturile de caracter, atitudinile, comportamentul, 
motivațiile şi modul de gândire. Ea ne poate oferi indicii 
preţioase cu privire la felul în care persoana respectivă 
reacţionează în prezenţa celorlalţi, la felul în care intră în relaţie 
cu ceilalţi şi la viitorul acestor relaţii - în plan sentimental şi nu 
numai! 

O bună analiză poate explica potenţialul unei anumite 
persoane, îi poate revela talentul şi înclinațiile înnăscute, dar şi 
unele calităţi moştenite care sunt încă în stare latentă, dar gata 
de a fi dezvoltate. Starea generală de spirit şi de sănătate va 
ieşi la lumină în mod clar; deseori, subiectul are posibilitatea şi 
timpul de a lua măsurile necesare pentru îmbunătăţirea 
situaţiei. în sfârşit, palma poate furniza indicii importante legate 
de oportunităţi, evenimente sau rezultate ale unor acţiuni şi 
decizii probabile în viitor. 

Atât în domeniul psihologiei, cât şi în cel al medicinei există 
situaţii când aplicabilitatea analizei palmelor este foarte clară. 
Din punct de vedere psihologic, acest tip de analiză s-ar putea 
dovedi un ajutor nepreţuit în înţelegerea personalităţii şi 
motivaţiilor unui subiect; totodată, ea ar putea să fie folosită 
pentru a uşura sarcina de clarificare a problemelor de 
comportament. în medicină, există posibilitatea ca analiza să fie 
utilizată ca un instrument de diagnosticare. De fapt, s-au 
desfăşurat deja ample cercetări cu privire la legătura dintre 
amprente şi boli genetice, iar studiile curente indică existenţa 
unor corelaţii între pigmentarea anormală a pielii şi bolile de 
inimă. Cu siguranţă că analiza palmei ar putea juca un rol din ce 
în ce mai important în acest domeniu. 

Chimia organismului 
Motivul datorită căruia caracterul unei persoane şi 


evenimentele probabile ale vieţii sale sunt întipărite în palmă 
reprezintă încă un subiect de speculație. La ora actuală, credem 
că trebuie să existe o legătură între chimia organismului nostru 
şi impulsurile electrice naturale pe care le emitem, că această 
legătură întipăreşte mesajele nu numai în palme, dar şi oriunde 
altundeva pe corpul nostru. 

Se ştie că palmele conţin o mare concentraţie de terminaţii 
nervoase, mai multe, de fapt, decât oricare parte a corpului 
omenesc, cu excepţia tălpilor,-ceea ce le transformă în cele mai 
adecvate receptoare care pot înregistra impulsurile noastre 
electrice. Deoarece palmele au fost studiate îndeaproape de mii 
de ani, evenimentele fiind în permanenţă corelate cu semnele 
din ele, există la ora actuală o istorie valoroasă şi precisă a 
interpretărilor acestora. 

Ideea că tocmai chimia organismului nostru ar putea fi 
responsabilă de întipărirea unor astfel de informaţii în palmele 
noastre nu este chiar atât de incredibilă cum ar putea părea, 
dacă ne gândim şi la alte ciudăţenii ce se petrec în corpul 
nostru, uneori chiar fără să avem habar. Să luăm, de exemplu, 
unele dintre simptomele considerate ca indicii sigure ale unei 
boli: îngălbenirea albului ochilor, ca semn al hepatitei; pierderea 
părului şi exoftalmie (ochi ieşiţi din orbite), în cazurile de 
hipertiroidism; un evantai de reacţii alergice, care mai de care 
mai ciudate, ce nici până astăzi nu au putut fi complet explicate. 
De ce oare, ne-am putea întreba, un ficat suferind ar provoca 
îngălbenirea albului ochilor sau de ce faptul că au consumat 
prea multe fructe de mare îi face pe unii să sufere de tot felul de 
iritaţii şi urticarii, ca şi cum tocmai ar fi traversat un câmp cu 
urzici otrăvitoare? 

Într-adevăr, fără înţelegerea mecanismelor trupului nostru, 
aceste simptome aparent lipsite de vreo legătură cu cauza lor 
par foarte ciudate. Tot astfel, pare ciudat ca unele incidente ale 
vieţii noastre să fie înscrise în palmele noastre, totuşi mii de ani 
de studiu şi observaţie ne spun că aşa este. 

PROCEDURA ANALITICĂ 

Studiul palmelor se desfăşoară pe mai multe nivele. Nici un 
factor nu poate fi valabil dacă este luat în considerare 
individual; fiecare parte a studiului poate modifica, poate 
confirma şi poate corobora oricare altă parte, până când se 
configurează clar portretul subiectului. 


primul nivel 

Primul nivel este reprezentat de analiza formei mâinii 
Această analiză pune bazele fazelor următoare şi dezvăluie 
punctele de plecare pentru descifrarea caracterului subiectului. 
împreună cu structura şi formațiunile propriu-zise ale palmei şi 
degetelor, în această fază trebuie avute în vedere şi unghiile, 
culoarea, textura şi chiar temperatura mâinilor. 

al doilea nivel 

Cel de-al doilea nivel este reprezentat de analiza marginilor 
pielii, informaţiile culese astfel suprapunându-se peste cele 
culese la primul nivel. în această etapă, vor fi examinate nu 
numai bine-cunoscutele amprente; întreaga suprafaţă a pielii 
care îmbracă palma este studiată cu minuţiozitate. Termenul 
modern pentru studiul amprentelor şi pentru toate modelele 
create de marginile şi cutele pielii este dermatoglifie. 

al treilea nivel 

Cel de-al treilea nivel se ocupă de felul în care sunt ţinute 
mâinile şi de poziţiile tipice ale degetelor. La ora actuală, 
reprezintă un adevăr aproape unanim acceptat faptul că 
gesturile oferă indicii importante asupra personalităţii şi 
structurii individului. Chiar dacă mâna respectivă este 
examinată doar după o amprentă, felul în care a fost aşezată pe 
hârtie, poziţia degetelor şi relaţia degetului mare cu restul 
palmei trebuie luate în considerare în totalitatea lor. 

al patrulea nivel 

în sfârşit, aici sunt examinate liniile, traiectoria şi structura 
lor. însemnele care le întrerup, le traversează sau care se află în 
poziţii independente pe suprafaţa palmei vor fi şi ele examinate 
cu mare rigoare. 

Urmând acest sistem pas cu pas şi coroborând informaţiile 
acumulate la fiecare nivel, încetul cu încetul veţi descoperi o 
„hartă” destul de limpede a caracterului şi personalităţii 
individului analizat. 

Liniile noastre schimbătoare 

În ciuda opiniei frecvente, liniile din palmele noastre se pot 
schimba. Aceasta se întâmplă uneori chiar foarte repede: de 
exemplu, semnele de presiune de pe buricele degetelor. Aceste 
schimbări ale liniilor apar în funcţie de experienţele, de 
influenţele şi relaţiile care, zi de zi, influenţează felul în care 
înţelegem lumea. Deciziile noastre conştiente, gândirea noastră 


pozitivă, schimbările de mediu şi de stil de viaţă, de stare de 
spirit şi de sănătate, toate îşi aduc contribuţia sub formă de 
modele subtile întipărite în palmele noastre. Şi toate acestea nu 
fac decât să dovedească faptul că, în calitatea noastră de fiinţe 
vii, raţionale şi înzestrate cu simţire, avem puterea nu numai de 
a ne alese, ci şi de a ne făuri propriul destin. 

În esenţă, mâna este un ghid folositor pentru înţelegerea 
caracterului şi personalităţii noastre, ea funcţionând ca un 
indicator al posibilităţilor şi evenimentelor viitoare ce ne vor 
influenţa cu mare probabilitate viaţa. Dar principiul 
fundamental, pe care nu trebuie să-l pierdem niciodată din 
vedere,!' este că suntem înzestrați cu liber arbitru şi că putem 
decide singuri dacă dorim să ne dezvoltăm potenţialul indicat în 
liniile palmei sau să acceptăm orbeşte orice perspective, fară a 
încerca să intervenim în mod activ. 

De exemplu, dacă în palmă este detectat semnul unui 
eveniment viitor negativ, este posibil ca posesorul palmei să se 
poată feri de împrejurările care ar putea provoca problema 
respectivă. Poate că va fi în stare să ocolească incidentul cu 
pricina sau, dacă nu, măcar va fi prevenit în privinţa lui, ceea ce 
îi va crea posibilitatea de a-şi dezvolta o strategie de 
întâmpinare a evenimentului. Trebuie să reținem că a fi 
avertizat echivalează cu posibilitatea de a ne înarma din vreme. 

Sub aspect pozitiv, este cert că semnele din palmă ne pot 
pune în gardă cu privire la viitoare şanse şi oportunităţi. Fiind în 
cunoştinţă de cauză, persoana care a aflat aceste lucruri se 
poate strădui să vină în întâmpinarea şansei şi să conştientizeze 
momentul cel mai probabil al apariţiei acesteia, astfel încât să n- 
o lase să-i scape printre degete. 

STANGACII ŞI DREPTACII 

Circulă frecvent concepţiile eronate cu privire la ce 
înseamnă să fii dreptaci sau stângaci. Studiile psihologice 
desfăşurate în acest domeniu au arătat clar că mâinile 
corespund emisferelor stângă şi respectiv dreaptă ale creierului. 
Este interesant de remarcat însă că fiecare emisferă are funcţii 
distincte şi unice. 

La un dreptaci, emisfera stângă este dedicată funcţiilor 
logicii, scrisului, vorbirii, ştiinţelor exacte şi cititului, în general 
tuturor proceselor raţionale, sau „masculine”, ale creierului. 
Emisfera dreaptă coordonează reacţiile intuitive sau emoţionale, 


precum şi capacitatea de creaţie şi de apreciere a artelor 
vizuale şi a muzicii. Pe scurt, procesele „feminine”. 


EMISFERA DREAPTĂ EMISFERA STÂNGĂ 
Creativitate Logică 
Arte Scris 
intuiție Vorbire 
Emotții Matematică 
Muzică Lectură 
OBIECTIV SUBIECTIV 


Fig. 1. Stângacii şi dreptacii 


Aşa cum se vede şi în fig. 1, mesajele provenite de la 
fiecare dintre cele două jumătăţi ale creierului omenesc se 
încrucişează, astfel încât emisfera dreaptă domină partea 
stângă a corpului nostru, iar emisfera stângă guvernează partea 
dreaptă a corpului. Aşadar, mâna dreaptă reprezintă funcţiile 
emisferei stângi a creierului, iar mâna stângă reprezintă funcţiile 
emisferei drepte a creierului. Deci, la analiza palmelor unui 
dreptaci, dreapta este mâna dominantă pentru relevarea eului 
conştient, obiectiv al subiectului, ceea ce se mai numeşte şi 
persona. Mâna stângă, pasivă, dezvăluie partea subconştientă, 
subiectivă, emoţională a subiectului, anima. 


Pentru stângaci, care în Marea Britanie reprezintă 
aproximativ 13% din populaţie, funcţiile emisferelor sunt pur şi 
simplu inversate; astfel, dominanta - partea stângă - devine 
mâna obiectivă, iar dreapta este cea subiectivă. 

LUAREA UNEI AMPRENTE 

Luarea regulată a amprentelor palmelor, mai ales în 
preajma zilei de naştere, în fiecare an, poate fi foarte folositoare 
dintr-un număr de motive: 

e amprentele oferă o evidenţă a schimbărilor şi dezvoltării 
subiectului; 

e elepotajuta la observarea progresului unui copil de-a 
lungul anilor; 

e sunt uneori mai uşor de analizat decât o palmă reală; 

e permit efectuarea unor măsurători mai precise; 

e reprezintă „marca înregistrată” a identităţii persoanei. 

Luarea amprentelor poate fi o treabă nu prea plăcută, 
deoarece presupune folosirea cernelii de tipar, a tuşului sau 
chiar a rujului de buze (acesta din urmă constituind un substitut 
perfect acceptabil). Cea mai bună cerneală folosită în asemenea 
scopuri este cea pentru tipar, solubilă în apă, care poate fi 
spălată cu uşurinţă de pe mâini, după amprentare. Dacă folosiţi 
metoda, amprentării cu ruj, se recomandă ca acesta să fie cât 
mai închis la culoare. Amprenta 1 vă indică nivelul de claritate 
pe care trebuie să-l obţineţi. 


Materiale necesare 

Cerneală de tipar, solubilă în apă (sau ruj) 

Un rulou de cauciuc (sau un făcăleţ, o sticlă goală) 

O placă de sticlă (sau o filă de staniol sau de hârtie lucioasă 
dintr-o revistă) 

Hârtie format A4 

Un cuţit de bucătărie 

Un creion ascuţit 

Un prosop împăturit 

Şerveţele sau vată 


Procedura 
1. Picuraţi o cantitate mică de cerneală pe placa de 
sticlă şi întindeţi-o cu ruloul învelit în folie de plastic 
aderentă. 


. Treceţi ruloul mânjit de cerneală în mod uniform 
peste degete şi palmă, apoi în jos, peste încheietura 
mâinii, încă vreo 2-3 centimetri. Dacă folosiţi ruj, 
aplicaţi-l acoperind uniform întreaga suprafaţă cu 
ajutorul şerveţelelor sau cu vată. 

. Plasaţi foaia de hârtie peste prosopul împăturit şi 
aşezaţi palma pe ea, într-o poziţie cât mai naturală. 
Dacă la ridicarea mâinii, partea din mijloc a palmei nu 
s-a imprimat, îndepărtați prosopul şi plasați hârtia 
direct pe masă. Repetaţi aplicarea cernelii şi apăsaţi 
din nou palma pe hârtie. Acum, strecuraţi cuțitul de 
bucătărie sub foaia de hârtie şi apăsaţi-o pe podul 
palmei. Dacă nu vă iese nici aşa, o ultimă soluţie ar fi 
să lucraţi „cu susul în jos”. Când aţi terminat de 
aplicat din nou cerneala, puneţi mâna pe masă cu 
palma în sus şi aşezaţi cu grijă hârtia deasupra, 
apăsând uşor şi cu grijă, fără a o mişca. Este foarte 
important să nu deplasaţi foaia de hârtie în acest 
timp; în caz contrar nu veţi obţine decât pete de 
cerneală. 

. In continuare, aplicaţi cerneală pe degetul mare şi 
apăsaţi-l uşor pe colţul fiecărei hârtii: degetul mare al 
mâinii drepte pe foaia cu amprenta palmei drepte, iar 
degetul mare al mâinii stângi pe foaia cu amprenta 
palmei stângi. 

. Trebuie efectuate mai multe amprentări clare ale 
ambelor palme. Fiecare foaie cu amprentă trebuie să 
poarte data când a fost efectuată, numele 
subiectului, data naşterii acestuia, precum şi 
precizarea dreptaci sau stângaci. 

. După ce mâinile au fost spălate şi uscate, iar cerneala 
amprentelor s-a uscat şi ea, repoziţionaţi palmele pe 
amprentele corespunzătoare şi desenaţi cu creionul 
conturul mâinii. Avantajul amprentării direct pe 
suprafaţa dură a mesei, fără prosopul ajutător, este 
că puteţi trasa conturul în acelaşi timp cu luarea 
amprentei. 


Amprenta 1. O amprentă clară 

FOTOCOPIILE 

Dacă nu este posibilă amprentarea, se poate folosi în locul 
ei, ca substitut, o fotocopie bună. Dar, spre deosebire de 
amprentele cu cerneală, în cazul acestei metode este puţin 
probabil să fie înregistrate clar şi detaliile fine ale liniilor şi 
modelelor pielii palmei. Totuşi, dacă se iveşte vreo urgenţă sau 
pentru a avea amprente de rezervă, fotocopiile se pot dovedi 


folositoare. 


3. Palmele... în elementul lor 


Forma unei mâini determină caracterul de bază al 
individului. Ea este cea care stabileşte aspectele fundamentale, 
caracteristicile primordiale, dacă vreţi, pe baza cărora se 
clădeşte apoi portretul psihologic al respectivei persoane. 

Deşi fiecare mână are individualitatea sa - nici măcar 
dreapta unei persoane nu este perfect asemănătoare cu stânga 
aceleiaşi persoane există totuşi posibilitatea de a clasifica toate 
mâinile în patru grupe distincte, în funcţie de forma lor 
generală. Aceste patru categorii sunt cunoscute ca: Pământ, 
Aer, Foc şi Apă (vezi fig. 2). Fiecare în parte este definită de 
forma palmei în raport cu lungimea degetelor. Răspunsurile la 
două întrebări vor determina apartenenţa la o anumită 
categorie: palma este pătrată sau dreptunghiulară? degetele 
sunt lungi sau scurte? Degetele sunt considerate lungi dacă 
degetul mijlociu este cel puţin egal în lungime cu trei sferturi din 
lungimea palmei. Când lungimea acestuia este mai mică, 
degetele sunt considerate scurte. 

Combinaţiile dintre palmele pătrate sau dreptunghiulare şi 
degetele lungi sau scurte dau naştere următoarelor patru 
categorii: 

e palmă pătrată + degete scurte = mâna de Pământ 

e palmă pătrată + degete lungi = mâna de Aer 

e palmă dreptunghiulară + degete scurte = mâna de 
Foc 

e palmă dreptunghiulară + degete lungi = mâna de 
Apă 

PALMA DE PAMANT 
Cum se recunoaşte palma de Pământ 

e palma pătrată cu degete scurte 

e modelele amprentelor degetelor sunt în mare parte 
de tip buclă sau spirală 

e liniile sunt puţine la număr, dar bine trasate şi 
distincte 

e palma este clară, puternică şi solidă, cu un aspect 
general de competenţă 

Fig. 2. Mâinile de Pământ, de Aer, de Foc şi de Apă 


Persoanele cu palme de Pământ sunt pragmatice, cu 
picioarele pe pământ. Stabile, de încredere şi solide ca stânca, 
ele trudesc mult şi din greu, deoarece au tendinţa de a fi 


meticuloase şi metodice. Ceea ce le lipseşte din punct de 
vedere al imaginaţiei este compensat cu siguranţă de 
priceperea şi simţul lor practic. Concepţia lor de viaţă este 
echilibrată şi serioasă, rezonabilă. Vorbesc pe şleau şi merg 
direct la subiect, fără ocolişuri şi fără ifose. Obiceiul lor de a 
oferi oricui adevărul necosmetizat le poate face adesea să pară 
insensibile şi brutale. 

Rutina este importantă pentru oamenii cu palme de 
Pământ, până într-acolo încât o răsturnare neaşteptată a 
programului lor atent planificat îi dă peste cap. în general, sunt 
indivizi direcţi şi cu mintea limpede, raţionali şi înzestrați din 
plin cu bun-simţ. Au o gândire cam telurică, dar nu se poate 
spune despre ei că nu au capul bine înfipt pe umeri. Nutrind un 
puternic respect faţă de lege, pun mare preţ pe simţul 
disciplinei şi al autorităţii. Foarte mulţi dintre ei pot fi găsiţi în 
cadrul poliţiei sau în armată. 

Majoritatea acestor oameni iubesc drumeţiile şi preferă să 
stea în aer liber cât mai mult cu putinţă. Dacă sunt nevoiţi să 
rămână prea mult timp în spaţiu închis, într-un birou - birourile 
reprezentând pentru mulţi dintre ei o blasfemie -, abia aşteaptă 
să se întoarcă în grădinile lor, pentru a face câteva exerciţii de 
înviorare sau pentru a alerga câteva ture. 

PALMA DE AER 
Cum se recunoaşte palma de Aer 

e palma pătrată cu degete lungi 

e modelele amprentelor degetelor sunt cu precădere 
de tip buclă 

e linii mai numeroase, clare şi bine trasate 

e mâna pare osoasă şi are un aspect „curat” şi 
încrezător 

Oamenii dotați cu palme de Aer sunt foarte comunicativi. Ei 
posedă minţi vioaie, sunt inteligenţi şi au o curiozitate de 
nepotolit, care îi determină să se intereseze de absolut orice se 
petrece în jurul lor. Din cauza atenţiei lor distributive şi a lipsei 
de putere de concentrare îndelungată asupra unui singur lucru, 
din cauza neastâmpărului, se simt bine într-o atmosferă agitată, 
cu activităţi diverse, ca într-un stup de albine. Genul de slujbă 
care presupune competitivitate şi talentul de a fi întotdeauna la 
conducerea Jocului”, cu un pas înaintea „adversarului”, este 
perfect pentru această categorie de indivizi. Varietatea şi 


schimbarea le sunt necesare... ca aerul, în vreme ce rutina şi 
monotonia unei slujbe obişnuite de la 9 la 5 îi îngrozeşte, şi chiar 
le sufocă imaginaţia. 

Înzestraţi cu minţi tipic mercuriene, aceşti oameni au 
capacitatea de a asimila şi învăţa foarte repede, fiind studenţi 
sau învăţăcei excelenți. Calculatoarele, echipamentele de înaltă 
tehnologie şi tot felul de aparate electronice ultramoderne îi 
fascinează. Dar, în mod sigur, cel mai bine se descurcă în lucrul 
cu oamenii. De aceea, cei mai mulţi dintre ei pot fi găsiţi în 
mass-media, în edituri sau în turism, unde îşi pot pune în 
valoare şi înclinația pentru limbile străine. 

În general, sunt echilibraţi din punct de vedere emoţional, 
iar pentru că îşi pot ţine emoţiile sub control, uneori pot părea 
distanţi şi reci. 

PALMA DE FOC 
Cum se recunoaşte palma de Foc 
palma dreptunghiulară cu degete scurte 
amprentele degetelor de tip spirală 
multe linii, clare şi bine trasate 
palma dă impresia de aglomeraţie, dar este bine 
structurată, în vreme ce mâna, în ansamblu, pare 
vioaie şi energică 

Foarte inteligenţi, energici, dinamici şi plini de forţă vitală - 
iată caracteristicile principale ale celor înzestrați cu palme de 
Foc. Plini de elan, ambiţie şi entuziasm, aceşti oameni 
îndrăgostiţi de veselie sunt capabili să-i molipsească şi pe alţii 
de însufleţirea şi optimismul lor fără margini. Cel mai bine se 
simt în lumina reflectoarelor; strălucesc de încântare dacă sunt 
aprobaţi şi adoraţi de mulţime. De aceea, mulţi dintre ei îşi 
găsesc locul în lumea spectacolului, a divertismentului, în 
general. 

Din cauza energiei lor nesecate, indivizii cu palme de Foc 
pot deveni sportivi excelenți. lar pentru că în inima lor sunt, de 
fapt, nişte pionieri dornici de noi explorări, de noi aventuri, nu 
sunt niciodată mai fericiţi decât atunci când se află în miezul 
acţiunii: ei vor surclasa recordurile vechi, vor stabili noi 
recorduri şi, în general, se vor strădui să se situeze întotdeauna 
în cel mai avansat eşalon de profesionişti din domeniul lor. 

În toate privinţele, sunt conducători înnăscuţi, capabili să-şi 
inspire şi să-şi motiveze subalternii. Posedă o individualitate 


puternică, o mentalitate pozitivă, uşor de entuziasmat; au 

tendinţa de a trăi într-o permanentă ardere, cu viteză. Totuşi, 

dacă nu învaţă din timp cum să-şi domolească ritmul, există 

pericolul ca mulţi dintre ei să sfârşească prin a arde complet. 
PALMA DE APA 

Cum se recunoaşte palma de Apă 

palma lungă cu degete lungi 

amprentele degetelor în majoritate de tip buclă 

mulţime de linii fine, ca o plasă de păianjen 

mână elegantă cu un aer de fragilitate 

Din cauza lipsei de robusteţe, palma de Apă trădează o 
natură emoţională, sensibilă şi extrem de încordată. Oamenii 
înzestrați cu astfel de mâini sunt gânditori şi contemplativi; de 
aceea, cel mai adesea, ei sunt poeţii, visătorii, vizionarii din 
rândurile noaste. Aceasta este cea mai puţin materialistă formă 
a mâinii, iar cei care o posedă sunt persoane blânde, pasive, 
înzestrate cu spiritualitate, având tendinţa de a trăi cu capul în 
nori. 

Creativi şi cu marcate predispoziţii artistice, mulţi dintre ei 
se simt atraşi de muzică sau artele vizuale. în general, sunt 
indivizi cultivați şi politicoşi, cu gusturi rafinate şi un simţ estetic 
pronunţat. Sunt în stare să se piardă ore întregi cu amănunte de 
mare fineţe şi precizie. Dar, dacă nu au posibilitatea de a 
pătrunde în domeniul artistic, mulţi vor opta pentru profesii 
unde sensibilitatea este importantă şi unde firea lor plină de 
compasiune va găsi modalităţi de exprimare. 

Aceşti oameni sunt cei care au cele mai mari probleme în 
înfruntarea stresului şi a tensiunii. Atât acasă, cât şi la muncă, ei 
au nevoie de un climat liniştit, de vreme ce pacea şi armonia 
sunt esenţiale pentru sănătatea lor. Pentru că par a fi din altă 
lume şi au o fire nerealistă şi lipsită de simţ practic, mulţi dintre 
ei se află în imposibilitatea de a se adapta cerinţelor 
materialiste ale vieţii de zi cu zi. Mai mult, din cauză că sunt 
extrem de impresionabili şi foarte influenţabili, este necesar să 
fie atenţi să nu se lase prea uşor conduşi de personalităţile mai 
puternice. 


MUNȚII 
Munţii (vezi fig. 3) sunt acele părţi mai cărnoase de pe 
suprafaţa palmei care au rolul de a acoperi şi de a proteja, ca 
nişte perniţe, terminaţiile nervoase şi vasele de sânge din 


palmă. Sunt mai mulţi la număr, fiecare reprezentând anumite 
calităţi, în funcţie de poziţia sa în palmă. Felul cum noi înşine 
exprimăm aceste calităţi şi le dăm viaţă este reflectat de felul în 
care se prezintă muntele respectiv. 

În general, munţii ar trebui să fie elastici, nici prea moi, nici 
prea tari, aceasta fiind valabil în special pentru cei de la baza 
palmei, Muntele lui Venus şi Muntele Lunii. Dacă sunt prea moi, 
persoana respectivă este indolentă, egoistă, animată de un 
adevărat cult al plăcerilor, visătoare. Dacă sunt prea tari, avem 
de-a face cu un realist dur, cât se poate de pragmatic, şi chiar 
flegmatic. 

Este important să reţineţi că un munte înalt şi bine conturat 
denotă calităţi pozitive: integritate şi discernământ. Unul mare 
dar lipsit de o formă precisă înseamnă, de cele mai multe ori, 
cantitate în detrimentul calităţii. 

Este necesar să stabilim de la început care munţi sunt mai 
mult sau mai puţin dezvoltați, comparându-i între ei, deoarece 
aceasta ne va indica nu numai care aspecte ale vieţii au o 
semnificaţie mai mare sau mai mică pentru subiect, ci şi cum 
sunt exprimate calităţile reprezentate de un anumit munte. 


Fig. 3. Munţii 
MUNTELE LUI VENUS 
Muntele lui Venus porneşte de la încheietura degetului 
mare, fiind acea regiune cărnoasă dinăuntrul Liniei Vieţii. 
Dezvoltarea lui ne ajută să descoperim în ce măsură subiectul 
este conştient de sine şi animat de bucuria de a trăi. 


Plin şi rotund 
- entuziasm, vibraţie, exteriorizare 
- plin de viaţă, viril, forţă vitală 


- plin de energie 

- capacitate de a se redresa rapid psihic şi emoţional 
- cumsecade 

- iubitor, personalitate atractivă 

- dispoziție jovială 

- nevoia de a fi iubit 


Îngust şi plat 
- lipsă de vitalitate 
- nivel scăzut de energie 
- sănătatea permanent vulnerabilă 
- rezistenţă scăzută la boli 
- putere de regenerare mică 
- rece şi rezervat 


Elastic la atingere 
- vioiciune, energie, dinamism 
- sănătate excelentă 
- întotdeauna „pe fază” 


Moale şi lipsit de elasticitate 
- egoism 
- preferință pentru o viaţă pasivă şi uşoară 
- leneş 
- senzual 


Excesiv de mare 
- acțiuni, emoţii şi apetituri exagerate 
- aparent „nu-şi încape în piele” 
-  lăudăros 
- dorințe de necontrolat 


Dacă aveţi dubii cu privire la aprecierea dimensiunii acestui 
munte, verificaţi pur şi simplu dacă Linia Vieţii îl înconjoară. 
Pentru a indica bunăstarea şi sănătatea fizică şi psihică, linia ar 
trebui să se abată în mod clar către centrul palmei. Dacă 
traiectoria acesteia se apropie prea mult de baza degetului 
mare, atunci avem de-a face cu cineva rezervat, deloc robust şi 
cu tendinţă marcată către o dispoziţie cinică. 

MUNTELE LUNII 


Diametral opus ca poziţie faţă de Muntele lui Venus se află 
Muntele Lunii. Acesta este porţiunea de la baza palmei aflată 
chiar deasupra încheieturii mâinii. Reprezintă imaginaţia, intuiţia 
şi, în general, subconştientul. 


Bine dezvoltat 
- sensibilitate 
- receptivitate faţă de emoţii, impresii, vibrații şi 
atmosferă 
- iubitor de natură 
- blândeţe şi înţelegere 
- empatie înnăscută 
- imaginaţie 


Format începând din încheietură 
- receptivitate la ritmurile naturii 
- telepat şi vizionar 
- simţul echilibrului şi ţinută aleasă (persoanele 
care prezintă moda şi dansatorii au deseori această 
caracteristică a Muntelui Lunii) 
- hipersensibilitate faţă de vibrații emoţionale 


Formând o ridicătură pronunţată 
- percepții ascuţite 
- imaginaţie ieşită din comun 


Mare şi moale 
- visător 
- indolent 
- cade uşor pradă capriciilor şi schimbărilor 
bruşte de dispoziţie 
- tendinţă spre melancolie sau depresie 


Nesemnificativ 
- lipsă de imaginaţie 
- conservatorism 
- mentalitate conformistă 
- rece şi distant din punct de vedere emoţional 
MUNTELE LUI NEPTUN 
Între Muntele lui Venus şi cel al Lunii, se situează Muntele 


lui Neptun. De regulă însă, şansele de a găsi aici un munte 
dezvoltat sunt minime. 


Bine dezvoltat 
- personalitate magnetică 
- charismă 
- spiritualitate 
- preocupare pentru misticism 
- percepții extrasenzoriale 


Întins dar plat 
- lipsa capacității de  auto-analiză şi a 
reflexivităţii 
MUNTELE MARTE SUPERIOR 
Marte Superior se găseşte imediat deasupra Muntelui Lunii 
şi reprezintă tăria morală, precum şi gradul de toleranţă, 
perseverenţă şi rezistenţă al individului. 


Bine dezvoltat 
- puterea de a rezista în confruntarea cu 
dificultăţile 
- principii morale solide 
- prag înalt de sensibilitate la durere 


Slab şi plat 
- lipsa verticalităţii morale 
- lipsa integrităţii 
- laşitate morală 
toleranţă scăzută la durere 
MUNTELE MARTE INFERIOR 
Acesta se găseşte deasupra Muntelui lui Venus, în interiorul 
traiectoriei superioare a Liniei Vieţii. în vreme ce Marte Superior 
reprezintă tăria morală, Marte Inferior dezvăluie indicii cu privire 
la curajul fizic al subiectului. 


Excesiv dezvoltat 
- curaj 
- spirit de luptător 
- dornic de confruntări verbale, şi nu numai 
- agresivitate 


- iubeşte provocările 
- îndrăzneală nebunească 


Subdezvoltat 
- lipsă de curaj 


Bine proporționat 
- temperament sportiv 
- activ, energic 
- capabil de a se descurca din punct de vedere 
fizic, inclusiv într-o confruntare 
- echilibru optim între curaj şi prudenţă 
CÂMPIA LUI MARTE 
Aceasta este porţiunea care face legătura între Marte 
Superior şi Marte Inferior. De-a lungul timpului, s-a făcut 
cunoscută ca un semn al rezervelor de energie ale subiectului. 
Adâncimea şi grosimea sa pot fi evaluate strângând acesta 
porţiune între degetul mare şi arătător. 


Moale şi spongioasă 

- lene 
indolenţă 
egoism 


Subțire 
- nerezonabil şi lipsit de simţul realităţii 
- egocentrist 


Cu grosime şi elasticitate 
- plin de resurse 
- ascuţit la minte 
MUNTELE LUI JUPITER 
Acest munte se află chiar sub degetul arătător şi reprezintă 
ego-ul, ambițiile şi imaginea pe care vrem să ne-o impunem în 
lume. 


Bine proporționat 
- un pronunţat simţ al dreptăţii 
- standarde morale înalte 
- respect de sine 


- conştiinţa propriei valori 

- un simţ dezvoltat al identităţii 

- o bună înţelegere a propriilor puteri şi 
slăbiciuni, rezultată în urma unui proces de auto-analiză 


Excesiv dezvoltat 
- aroganță 
- infatuare 
- are o părere foarte bună despre sine însuşi şi, 
în general, ţine să-şi impună părerile 
- iubitor de fast 


Plat 
- îngrijorare permanentă, cu sau fără motiv 
- uşor de influenţat 
muntele lui saturn 
Acest munte, aflat sub degetul mijlociu, reprezintă mai 
multe aspecte diferite ale vieţii: stabilitatea, averea şi 
proprietăţile, nevoile elementare legate de trai, agricultura, 
uneori studiul şi filosofia, ba chiar şi muzica, din când în când. 
Din punct de vedere psihologic, este mai bine dacă acest munte 
nu este prea bine dezvoltat. 


Mare sau înalt 
- dispoziţie mohorâtă 
- melancolie 
- pesimism 
- o adevărată vocaţie a suferinţei 
- lipsă de sociabilitate 
- mizantropie 


Uşor rotunjit 
- pasiune pentru cercetare 
- erudiție 
- talent muzical deosebit 
- interes manifest în domeniile paranormalului 
şi ştiinţelor oculte 
MUNTELE LUI APOLLO 
Aflat la baza degetului inelar, Muntele lui Apollo este 
asociat cu creativitatea şi artele, cu fericirea, satisfacția şi 


succesul. 


Bine proporționat 
- căldură 
- generozitate 
- optimism şi voie bună 
- ştie să se facă plăcut de toată lumea 
- personalitate atractivă 


- noroc 
Prea mare 
- gusturi stridente 
- personalitate fistichie şi exagerată 
- extravaganţă 
- doreşte să atragă atenţia tuturor 
- pradă uşoară pentru linguşiri 
Nedezvoltat 


- temperament şi gusturi austere 
- lipsa capacității de apreciere estetică 
MUNTELE LUI MERCUR 
Acest munte, localizat la baza degetului mic, reprezintă 
comunicarea şi posibilităţile individuale de expresie. 


Bine proporționat 
- iubeşte libertatea 
- comunică extrem de uşor 
- capacitatea de a-i face pe ceilalţi să se simtă 
în largul lor 
- cald şi prietenos 
- are un simţ dezvoltat al afacerilor 


Prea mare 
- energie de tip nervos 
- nevoie de stimulare 
- se plictiseşte uşor 
Subdezvoltat 


- lipsă de încredere în sine 
- rămâne cu uşurinţă „fără glas” 


- teamă de ridicol 
- timiditate şi stângăcie 


Prea înalt 
- îi place să pălăvrăgească 
- pasionat de bârfă 
DIVIZIUNILE PALMEI 
Prima privire asupra unei palme este suficientă pentru a ne 
da seama ce aspecte ale vieţii prezintă interes în mod special 
pentru subiectul respectiv. Aceasta se poate face împărțind 
palma întâi pe verticală şi apoi pe orizontală, pentru a stabili 
unde este evidenţiată o mai mare dezvoltare, aflând astfel unde 
trebuie pus accentul. 
DIVIZIUNEA PE VERTICALĂ 
Această împărţire pune în evidenţă diferenţele de accent în 
ceea ce priveşte latura raţională şi cea instinctivă a unei 
personalităţi. Linia despărţitoare (vezi fig. 4) se trasează de la 
încheietură până între degetul mijlociu şi inelar. Partea palmei 
care se află de partea radială, sau a degetului mare, în raport cu 
această linie, reprezintă ego-ul, eul raţional, conştient. Cealaltă 
jumătate reprezintă subconştientul, partea instinctuală a 
personalităţii subiectului. 


Subconştient| Ego 
Instinctiv Conştient 
Raționa 


Fig. 4. Diviziunea pe verticală 


Dacă partea palmei aflată în porţiunea degetului mare pare 
mai bine dezvoltată decât cealaltă, preocupările principale ale 
subiectului gravitează în jurul aspectelor concrete, terestre şi 
materialiste ale vieţii cotidiene. Viaţa respectivului individ este 
dominată de logică, luciditate, rațiune şi probleme tangibile. 

Dacă jumătatea exterioară a palmei pare mai generos 
înzestrată, atunci subconştientul, partea imaginativă şi intuitivă 
a personalităţii subiectului domină toate aspectele vieţii sale. 
Dezvoltarea acesteia dezvăluie faptul că în viaţa individului 
respectiv sufletul, elementele creative şi spirituale contează cel 
mai mult, fiind considerate mult mai importante decât orice 
aspect lumesc sau material. 

DIVIZIUNEA PE ORIZONTALĂ 

Pe orizontală, palma poate fi împărţită în trei zone distincte, 
aşa cum se vede în fig. 5. 


Fig. 5. Diviziunea pe orizontală 


Porțiunea de la bază (cuprinzând Muntele Lunii, al lui 
Neptun şi al lui Venus) reprezintă energia vitală, puterea fizică şi 
robusteţea. Aici se poate citi pofta de viaţă a individului. 
Această zonă reprezintă indicatorul stocului de energie al 
organismului. Dacă este bine dezvoltată, corespunde unei fiinţe 
puternice atât din punct de vedere fizic, cât şi psihic, o persoană 
înzestrată cu o neobişnuită poftă de viaţă, poate cu predispoziţii 
sportive, în mod cert, însă, cu picioarele pe pământ. Când zona 
este insuficient dezvoltată, astfel încât palma se „topeşte” către 
încheietura mâinii, subţiindu-se, avem de-a face cu cineva lipsit 
de forţă psihică şi de robusteţe fizică, care are nevoie de multă 
odihnă pentru a-şi putea conserva şi reface energiile. 

Zona centrală a palmei (cuprinzând cei doi Munţi ai lui 
Marte, precum şi Câmpia cu acelaşi nume) reprezintă rezistenţa, 
curajul fizic, agresivitatea şi îndrăzneala nebunească, uneori 
combinate cu integritatea şi forţa morală. Dacă acest registru 
este mai dezvoltat decât oricare dintre celelalte două, subiectul 
este înzestrat din plin cu toate aceste caracteristici. Poate că 
unii conducători loiali, bravi şi incoruptibili, precum Spartacus 


sau loana D'Arc, au avut parte de o asemenea configuraţie. 

Zona din partea de sus a palmei (cuprinzând munţii de la 
baza degetelor) reprezintă felul cum ne exprimăm din punct de 
vedere creativ, spiritual şi ştiinţific. Dacă palma se lăţeşte spre 
baza degetelor în aşa fel încât cea mai mare lărgime a palmei se 
află în acesta porţiune, înseamnă că în viaţa subiectului 
predomină preocupările şi interesele intelectuale. 

MARGINEA EXTERIOARA A PALMEI 

O analiză atentă a marginii exterioare a palmei ne va 

dezvălui multe despre puterile creatoare ale subiectului. 


leşind în afară la baza degetului mic 

Dacă palma prezintă o ieşitură evidentă la baza degetului 
mic (vezi amprenta 2), e semn că persoana respectivă se află 
permanent în tensiune nervoasă şi se consumă intens. Este 
vorba despre acei indivizi veşnic neliniştiţi, care nu au odihnă, 
plănuind şi gândindu-şi paşii următori, şi care au serioase 
dificultăţi în a se schimba. Asemenea oameni au tendinţa de a 
se extenua fizic fără a-şi da seama, deoarece nu mai au timp să 
se gândească la ei înşişi; în consecinţă, ar trebui să-şi ia măsuri 
de precauţie, pentru a nu sfârşi complet epuizați fizic şi psihic. 
Acestora le-ar fi foarte util să încerce exerciţii de relaxare sau de 
respiraţie profundă, poate chiar unele tehnici yoga mai 
accesibile, pentru a-şi calma întrucâtva minţile hiper-active. 


Întreaga margine exterioară a palmei se curbează în afară 

Dacă întreaga margine exterioară a palmei descrie o curbă 
convexă, avem de-a face cu un subiect cu mare capacitate 
creativă (vezi amprenta 3). Oamenii care au această 
caracteristică a palmei sunt extrem de intuitivi, putând chiar 
avea vise colorate şi profetice. Ei ar trebui să înveţe să se 
încreadă mai mult în instinctele şi în senzațiile lor interioare, 
acestea putând constitui o călăuză nepreţuită în viaţă. 


Bine dezvoltată la bază 

Când partea cea mai dezvoltată a marginii exterioare a 
palmei este prezentă la baza ei, înspre încheietura mâinii, avem 
de-a face cu resurse fizice excelente. Este genul de formaţie 
deseori vizibilă în palmele sportivilor, ale persoanelor energice 
care preferă viaţa în aer liber. 


Dreaptă 

O margine exterioară a palmei dreaptă şi plată reflectă o 
deficiență în privinţa forţei vitale şi a rezistenţei fizice şi psihice. 
Este posibil ca aceste caracteristici să fie asociate şi cu o lipsă 
marcată de imaginaţie, facultăţile intuitive fiind totodată extrem 
de puţin dezvoltate. 


Amprenta 2. Marginea exterioară a palmei proeminentă 
în partea de sus 


Amprenta 3. Marginea exterioară a palmei bombată 


4. Degete şi iarăşi degete 


ARATATORUL, MIJLOCIUL, INELARUL ŞI DEGETUL 
MIC 

Acestea sunt numele sub care sunt cel mai adesea 
cunoscute patru dintre cele cinci degete ale palmei. Mulţi 
analişti din domeniul chiromanţiei se referă, însă, la ele folosind 
denumirile lor clasice: Jupiter, Saturn, Apollo şi Mercur. 
Respectivele denumiri sunt menite, de fapt, să evidenţieze 
principiile caracteristice fiecărui deget. 

FALANGELE 

Fiecare deget este alcătuit din trei falange: falanga din vârf, 
sau a unghiei, falanga mijlocie şi cea de bază. Falanga de la vârf 
reprezintă expresia mentală, emoţională şi spirituală a degetului 
respectiv; falanga mijlocie ne spune cum anume este aplicată în 
practică această expresie; falanga de bază reflectă atitudinea 
fizică şi materială. 

Dacă falangele mijlocii sunt mai scurte decât falangele de 
la vârf şi decât cele de bază, avem de-a face cu un visător, cu o 
persoană posedând idei bune, dar pe care nu le poate duce la 
îndeplinire. Când falangele de la vârf sunt cele mai lungi, 
concepţia de viaţă a subiectului va fi mai degrabă intelectuală 
decât practică, în mod asemănător abordând şi problemele în 
viaţă. Când cele mai lungi sunt falangele mijlocii, abilitatea şi 
capacităţile de conducere, practice, reprezintă aspectul în care 
excelează individul.  Falangele pline, rotunjite sau bine 
dezvoltate (vezi amprenta 4) semnifică de obicei o concepţie de 
viaţă materialistă, terre-ă-terre. De asemenea, ele mai indică o 
fire senzuală, o persoană îngăduitoare cu sine însăşi. Cu cât 
degetele sunt mai dolofane, cu atât posesorilor lor le-ar plăcea o 
viaţă mai uşoară, mai blândă şi mai luxoasă. 

La polul opus se află degetele subţiri şi tari, care reprezintă 
o concepţie de viaţă mai spiritualizată, mai austeră şi mai 
severă. Oamenii cu degetele subţiri îşi pot desfăşura existenţa 
fără a avea nevoie de prea multe posesiuni materiale, iar în 
timpuri de restrişte sunt capabili să „strângă cureaua” în mod 
filosofic cu mult mai multă uşurinţă. Pentru ei, calitatea este 
mult mai importantă decât cantitatea. 


Uneori, pe vârfurile degetelor se formează mici „perniţe” 
rotunjoare, ca nişte picături de apă (vezi fig. 6). Aceste 
formaţiuni sunt cunoscute, firesc, sub denumirea de „picături”, 
ele trădând persoanele cu un simţ tactil extrem de dezvoltat. 


Amprenta 4. Falange de bază pline 


Fig. 6. „Picături” 


LUNGIMEA DEGETELOR 

Cu cât degetele sunt mai lungi, cu atât posesorul lor este 
mai răbdător şi mai truditor (fig. 7a). Oamenii cu degete lungi 
au o mare capacitate de concentrare, fiind capabili să petreacă 
ore în şir absorbiți de detaliile unei lucrări delicate, complexe, 
miniaturale. Au ochiul format pentru detalii, pe care nu le 
neglijează niciodată, având totodată nevoie de timp pentru 
reflecţie şi pentru cântărirea faptelor. Degetele lungi reprezintă 
însemnul matematicienilor, al meşteşugarilor de mare fineţe, al 
logicienilor sau al oricăror persoane care îşi câştigă existenţa 
prin profesii ce necesită concentrare ireproşabilă şi o atenţie 
meticuloasă pentru detalii. 

Oamenii cu degete scurte (fig. 7b) au o concepţie mai 
largă. Birocraţia îi exasperează, iar despicarea pedantă a firului 
în patru îi sâcâie profund. Degetele scurte indică naturi 
instinctuale, intuitive şi impulsive. Persoanele în cauză au mai 
degrabă tendinţa de a examina imaginea de ansamblu decât de 
a se opri asupra punctelor de detaliu şi de fineţe; de aceea, sunt 
excelenți planificatori şi iniţiatori de proiecte, preferând să lase 
detaliile - considerate de ei minore - în grija colegilor lor cu 
degete lungi. 

Să nu vă aşteptaţi vreodată din partea persoanelor cu 
degete scurte să procedeze conform unui set de reguli 
prestabilite - pentru ei ar fi un proces mult prea lent. Şi nici nu 
prea au răbdare cu proştii! 


Fig. 7. Lungimea degetelor 


Următorul pas este să luăm fiecare deget în parte, să-i 
analizăm punctele tari şi pe cele slabe, studiindu-l totodată în 
raport cu degetele cu care se învecinează. 

JUPITER SAU DEGETUL ARATATOR 

În mitologia clasică, Jupiter era cel mai important zeu, 
conducătorul întregului Univers. Prin extrapolare, acest deget 
este în general cunoscut sub numele de degetul „eu”. El 
reprezintă: 

e ego-ul 
e eulconştient de sine în cadrul mediului în care evoluează 
e atitudinile legate de statutul sau de poziţia persoanei în 

lume 

talentul de a conduce 

interesul pentru politică 

interesul pentru religie 

interesul pentru domeniul juridic 

Un arătător drept şi puternic indică o individualitate 


viguroasă. El dezvăluie o cantitate adecvată de respect de sine 
şi de conştiinţă a propriei valori, trezind totodată în subiect 
senzaţia că se află la cârma propriului destin. Dacă face un uşor 
unghi lateral, înclinându-se spre degetul mare, avem de-a face 
cu o persoană animată de ambiţii puternice. Determinarea 
obiectivelor acestor ambiţii depinde însă de descifrarea indiciilor 
din restul palmei. 

Un arătător prea lung (vezi amprenta 5) - mai precis, unul 
la fel de lung sau mai lung chiar decât degetul mijlociu - 
semnalează o persoană care simte nevoia permanentă de a 
controla vieţile celor din jur, de a se afla... „călare pe situaţie”. 
Dacă restul indiciilor prezintă o palmă bună, acesta poate fi 
semnul unui excelent conducător. în cazul în care indiciile din 
palmă nu sunt bune, ci au legătură cu slăbiciunile, viciile sau 
agresivitatea, această caracteristică poate fi semnul 
dictatorului, al celui care mizează pe forţă şi intimidare pentru 
a-i manipula pe cei din jur. 

Un arătător foarte scurt, adică unul considerabil mai mic 
decât inelarul, denotă lipsa încrederii în sine şi senzaţia de 
inadaptare. Oamenii cu această caracteristică sunt de multe ori 
stânjeniţi şi nu par a fi în stare să preia controlul propriului 
destin. Mai mult, dacă degetul arătător porneşte de mai jos, în 
comparaţie cu celelalte, putem avea de-a face cu un puternic 
complex de inferioritate, al cărui rezultat este o atitudine de tip 
„musca pe căciulă” a subiectului. 


Amprenta 5. Index lung 


Când vârful arătătorului este vizibil înclinat către Saturn, 
avem de-a face cu o persoană căreia îi place mai mult să-şi 
vadă de treabă în culise, decât în plină strălucire a reflectoarelor 
şi luminilor rampei. Respectivul individ detestă competiţia şi 
trebuie să evite, cu orice preţ, confruntările „pe viaţă şi pe 
moarte”. 

Falangele de la vârf mai lungi constituie un semn că 
persoana este interesată sau chiar implicată în politică, religie 
sau în domeniul juridic. Degetul arătător al multor clerici, 
conducători militari, politicieni, avocaţi, judecători, poliţişti 
prezintă această caracteristică. Falangele mijlocii lungi sunt 
semnul persoanelor cu funcţii de conducere. Falangele de bază 
lungi aparţin antrenorilor şi impresarilor din lumea sportivă. 
Degetul arătător plinuţ sau lat indică persoane care prestează 
servicii în domeniul alimentaţiei publice, bucătari, patroni de 
restaurante sau, pur şi simplu, orice individ care apreciază 


mâncarea bună şi dă dovadă, cât de cât, de rafinament culinar. 

SATURN SAU DEGETUL MIJLOCIU 

In mitologie, Saturn era tatăl lui Jupiter; în consecinţă, a 
ajuns să fie asociat cu bătrâneţea şi cu studiul contemplativ. 
Pentru scopurile chiromanţiei, acest deget este asociat cu: 

e senzaţia de siguranţă 
e atitudinile legate de stabilitate, loialitate şi 
responsabilitate 
principiile esenţiale de viaţă 
proprietatea 
agricultura, lucrul pământului, fermele 
mineritul 
ecologia 
cercetarea 
istoria şi tradiţia 
Un deget mijlociu foarte lung indică o dispoziţie 
„saturniană”, adică o persoană melancolică, cam pesimistă, 
uşor deprimantă, poate chiar depresivă şi rigidă din punct de 
vedere temperamental. Un deget mijlociu scurt indică tipul 
boem, care ia în derâdere tradiţia, normele şi legile scrise şi 
nescrise. Oamenii cu Saturn foarte scurt urăsc în special 
birocraţia măruntă. 

Falanga de la vârf lungă semnifică o persoană cu pasiune 
pentru cercetare, dar şi interesat de paranormal şi de credinţe 
alternative. Falanga mijlocie lungă este însemnul 
administratorului eficient sau al gospodinei. Matematicienii, 
contabilii, istoricii, fizicienii, oamenii de ştiinţă, în general, pot 
avea şi ei această caracteristică, la fel ca fermierii sau 
ecologiştii. Falangele de bază lungi arată o preocupare 
pronunţată pentru securitatea materială: pământ, proprietăţi, 
bani. 

APOLLO SAU DEGETUL INELAR 

In legendă, Apollo era zeul care conducea soarele pe cer, 
într-un car de aur, fiind totodată asociat cu muzica, poezia, 
profeţiile şi capacitatea de a vindeca. în chiromanţie, acest 
deget reprezintă: 

e creativitatea 

e artele 

e senzaţia de fericire şi împlinire 
e succesul 


Un inelar lung, adică mai lung decât degetul mijlociu, este 
însemnul celui pasionat de jocuri de noroc, al celui care, animat 
de o încredere oarbă, nu se poate abţine de la speculaţii. Asta 
nu este valabil doar pentru cei cărora le place să parieze când şi 
când la curse, ci şi pentru oricine este gata să-şi asume riscuri şi 
să-şi încerce şansa în viaţă. Dacă inelarul este foarte scurt, el 
este semnul lipsei de talent şi de creativitate, putând indica şi o 
persoană care nu apreciază deloc arta. 

Falanga de la vârf lungă semnifică o abordare intelectuală a 
artei. Buricul degetului inelar plat sau în formă de spatulă 
constituie o caracteristică interesantă, fiind semnul unei abilităţi 
dramatice - actorii şi actrițele prezintă invariabil acest tip de 
buric al inelarului. El mai poate semnifica şi o tendinţă de 
exagerare. Dacă falanga mijlocie este lungă şi suplă, avem de-a 
face cu un ochi sensibil la detaliu, linie, culoare şi perspectivă. O 
falangă de bază lungă arată un excelent gust artistic. O falangă 
dolofană şi bine dezvoltată (vezi amprenta 6) pune în evidenţă 
pe cei cu sânge de colecționari, putând indica deopotrivă pe 
colecţionarii de antichităţi, cu gustul lor artistic rafinat şi 
selectiv, dar şi pe cei cărora, pur şi simplu, le face plăcere să 
adune stocuri de hârtie de ambalaj şi sfoară! 


Amprenta 6. Falangă de bază a inelarului plină 
MERCUR SAU DEGETUL MIC 
In mitologie, Mercur era mesagerul zeilor, dar şi cel care 


aducea somnul. Din cauza acestui rol clasic, în chiromanţie 
degetul mic a ajuns să reprezinte: 


comunicarea 
talentul literar 
afacerile 
finanţele 
medicina 
ştiinţele naturii 
exprimarea sinelui 
impulsurile subconştiente şi sexualitatea 
Un deget mic lung şi suplu este, de regulă, caracteristic 


pentru oricine se poate exprima verbal cu uşurinţă, pentru 


oricine este un bun orator sau care este înzestrat cu un spirit viu 
şi pătrunzător. Scriitorii, poeţii şi cei care lucrează în presa 
scrisăfsau audio-vizuală îl au adeseori pe Mercur lung. Un deget 
mic scurt denotă timiditate, reticenţă, neîncredere. Uneori, el 
poate părea mic pentru că porneşte mai de jos din palmă (vezi 
amprenta 7). Un astfel de deget este semnul unei profunde lipse 
de încredere în sine. Dacă vârful degetului mic se înclină către 
inelar, avem de-a face cu spiritul de sacrificiu al altruistului. 


Amprenta 7. Degetul lui Mercur cu „rădăcina” joasă 


Falanga de la vârf lungă este specifică pentru palmele 
oamenilor fermecători, ale celor cu darul vorbirii şi al 


convingerii. Falangele mijlocii lungi ni-i indică pe cei cu 
profesiuni legate de o vocaţie, de o chemare - doctori, personal 
medical - deşi uneori există şi oameni de ştiinţă care posedă 
această caracteristică. în fine, falanga de bază lungă poate fi 
indicatorul unei nevoi de libertate mentală şi psihică. 


VÂRFURILE DEGETELOR 
Vârfurile degetelor pot avea o mulţime de forme (vezi fig. 


8). Unele se termină brusc cu capete pătrate, altele sunt conice 
sau spatulate, altele ascuţite. Fiecare formă este asociată cu 
unele caracteristici distincte. 


Degetele cu vârful pătrat: Conferă o calitate pragmatică, 
de om cu picioarele pe pământ. 

Degetele cu terminații conice: Facilitează schimbul de idei 
şi comunicarea. 

Degetele cu vârfuri spatulate: Impun idei inovatoare, 
descoperiri de perspectivă. 

Degetele cu vârfuri ascuţite: Permit reacţiile şi 
răspunsurile rapide. în cazul unei mâini cu multe trăsături 
negative, această caracteristică poate determina 
formarea unei păreri excesiv de bune despre sine însuşi, 
dar şi a unui comportament răutăcios sau a unei tendinţe 
de a-i manipula pe ceilalţi. 


Pătrat Conic 
Spatulă Ascuţit 


Fig. 8. Vârfurile degetelor 


„RĂDĂCINILE” DEGETELOR 

In mod normal, „rădăcinile” degetelor unei palme obişnuite 
descriu o uşoară curbă. Respectiva curbă indică un subiect 
echilibrat, cu vederi moderate şi o concepţie de viaţă tolerantă. 

Dacă degetele pornesc de pe o linie dreaptă (vezi fig. 9a), 
încrederea în sine este atât de pronunţată încât individul în 
cauză se află în pericolul de a deveni arogant. Astfel de oameni 
au ambiţie şi energie din belşug şi, uneori, pot deveni agresivi, 
exercitând prea multă presiune asupra celor din jur. întrucât nu 
ştiu ce înseamnă să ai îndoieli cu privire la propria persoană, cei 
dotați cu această caracteristică sunt, în general, convinşi că 
toate faptele lor nu au cusur! 

Dacă arătătorul porneşte de foarte jos (vezi fig. 9b), faptul 
sugerează o atitudine de om „cu musca pe căciulă”, de obicei 
cauzată de un complex de inferioritate. 

Când degetul mic este singurul care porneşte de mai jos din 
palmă (vezi 9 fig. 9c), este vorba de o lipsă totală de încredere 


în sine, de multe ori inoculată încă de la o vârstă fragedă, prin 
intermediul unei condiţionări datorate anturajului sau părinţilor. 
Poate copilul a simţit cu intensitate că nu se ridică la înălţimea 
aşteptărilor părinteşti; poate s-a simţit incapabil sa reziste in 
competiţia cu surorile sau fraţii mai deştepţi sau mai frumoşi; 
poate ca, pur şi simplu, nu s-a putut încadra în filosofia sau 
caracteristicile sociale sau educaţionale ale familiei respective. 


Fig. 9. Caracteristicile degetelor 


DISTANŢĂRILE” DEGETELOR 

Indicii interesante pot apărea din felul cum intră degetele în 
relaţie unele cu altele, atunci când aşezăm pur şi simplu mâna 
pe masă. 

Dacă degetele sunt strânse toate împreună, înseamnă că 
este vorba de o persoană rezervată, poate interiorizată şi destul 
de dependentă. 

Dacă degetele sunt depărtate, subiectul are o fire deschisă 
şi îşi exteriorizează sentimentele. Este semnul unei firi vivace, 
alerte, optimiste şi cu simţul umorului. 

Când există un spaţiu mare între arătător şi mijlociu, este 
vorba de independenţă intelectuală. Celor cu această 
caracteristică le place să acţioneze conform propriilor decizii. 

Dacă mijlociul şi inelarul sunt depărtate (vezi amprenta 8), 
este vorba de un subiect plin de resurse. La adulţi, este semn că 
la un moment dat, în cursul zilei, simt nevoia să fie singuri, „să- 
şi încarce bateriile” şi să-şi împrospăteze minţile. La copii, e 
semn de timiditate. Aceasta este însă o poziţie destul de 
neobişnuită. 


Amprenta 8. Degete din mijloc răsfirate 


Când mijlociul şi inelarul sunt apropiate (vezi amprenta 9), 
avem de”a face cu o nevoie de siguranţă. Liniştea şi armonia 
căminului sunt de o importanţă covârşitoare pentru cei care 
prezintă această caracteristică. Când numai vârfurile acestor 
două degete sunt înclinate unul către celălalt, este vorba de 
împărţirea loialității între datoriile domestice şi nevoia de 


realizare profesională. 

Când degetul mic este desfăcut şi bine distanțat de restul 
degetelor, el semnalează o nevoie de independenţă fizică şi de 
libertate personală. Cei cu această caracteristică se simt imediat 
prinşi în capcană dacă sunt încorsetaţi fizic sau dacă simt că le- 
au fost retezate aripile, din punct de vedere psihologic. 

LĂŢIMEA DEGETELOR 

Cu cât degetele sunt mai late, cu atât indică mai multă 
siguranţă de sine şi încredere în forţele proprii. Oamenii cu 
degete late sunt cel mai adesea receptivi, lipsiţi de prejudecăţi, 
toleranţi, generoşi şi săritori. Degetele foarte subţiri pot denota 
austeritate, uneori sugerând chiar minţi înguste, cinism, o 
mentalitate distructiv de critică. 


Amprenta 9. Degete din mijloc apropiate 


ÎNCHEIETURILE DEGETELOR 

Unii oameni au încheieturile degetelor extrem de netede, în 
vreme ce alţii le au vizibil proeminente. în general, primii sunt 
genul de indivizi care-i inspiră pe cei din jur, ideile lor născându- 
se aproape fără efort şi aproape fără a necesita prelucrare. Din 


cauza aceasta, însă, ei pot fi consideraţi drept impresionabili. 

Când atât încheieturile superioare, cât şi cele inferioare 
sunt pronunţate, avem de-a face cu degete „noduroase”, figură 
de stil implicând şi anumite caracteristici psihologice. Oamenii 
respectivi au nevoie de timp pentru a cântări lucrurile, mai ales 
când au de luat vreo hotărâre sau când au de limpezit o 
problemă. Să nu vă aşteptaţi niciodată la răspunsuri pe loc din 
partea lor; ei au într-adevăr nevoie de un răgaz, în care să-şi 
analizeze gândurile, înainte de a formula un răspuns. 

Dacă numai încheieturile inferioare sunt proeminente, iar 
cele superioare sunt netede, ni se dezvăluie o persoană care are 
nevoie de o ambianţă curată şi ordonată pentru a putea munci 
şi trăi. 

DEGETUL MARE 

Degetul mare reprezintă un caracter evolutiv specific 
omului şi dezvăluie multe cu privire la caracterul şi 
personalitatea persoanelor. în mod ideal, acest deget ar trebui 
să aibă un aspect echilibrat şi armonios în raport cu celelalte 
degete, cu întreg ansamblul mâinii. El reprezintă voinţa şi 
ambiția, laolaltă cu logica şi raţiunea. Dacă este prea mic sau 
prea subţire în comparaţie cu restul degetelor, subiectului îi 
lipseşte forţa de caracter. Dacă este prea mare, butucănos sau 
greoi în comparaţie cu celelalte degete şi cu palma, avem de-a 
face cu cineva (probabil) puternic, agresiv, înzestrat cu tendinţa 
de a domina. 

Ca şi restul degetelor, degetul mare este alcătuit din trei 
falange. Cea din vârf dezvăluie voinţa individului, cea mijlocie 
denotă capacităţile logice şi raţionale, iar cea de la bază, 
îngropată în palmă, formează Muntele lui Venus. 

LUNGIMI 

în mod ideal, lungimea degetului mare ar trebui să 
echilibreze palma şi restul degetelor. Să reținem că falanga 
unghiei ar trebui să fie mai lungă decât orice altă falangă a 
oricărui alt deget al palmei respective. 

Degetul mare scurt arată lipsa raţiunii şi a puterilor logice. 
Oamenii cu această caracteristică tind să lucreze „după 
ureche”, instinctiv, şi poţ simţi uneori că le lipseşte capacitatea 
de a stăpâni evenimentele propriei vieţi, ce se desfăşoară la 
voia întâmplării. Acest lucru este adevărat mai ales dacă 
degetul mare este nu numai scurt, dar şi slab. 


Degetul mare scurt şi gros indică o lipsă crasă de 
sensibilitate, şi chiar posibile tendinţe spre răutate. Un deget 
mare terminat în formă, de bulb denotă agresivitate şi cruzime, 
fiind însemnul tiranului şi al despotului. 

Degetul mare lung semnifică excelente capacităţi raţionale. 
Dacă, în plus, forma sa este armonioasă, estetică, el indică 
eleganța şi rafinamentul ideilor şi gândirii. 

RIGIDITATE SAU MOBILITATE? 

Unele degete mari sunt rigide, altele sunt mobile, iar altele 
sunt într-atât de flexibile că sunt cunoscute şi sub numele de 
degete „cu două încheieturi” (vezi fig. 10). 

Degetul mare rigid (fig. 10a) este asociat cu: 
caracter inflexibil 
fire rezervată, dar ambițioasă 
prudenţă şi asumare doar de riscuri calculate 
personalitate interiorizată, cu un autocontrol sever 
răceală, detaşare 
perseverenţă, încăpățânare, hotărâre 
concepţie de viaţă rigidă 


Degetul mare mobil (fig. 10b) denotă; 
e flexibilitate 

adaptabilitate 

fire tolerantă, concesivă 

capacitate de a „merge cu valul” 

fire deschisă 

lipsa prejudecăţilor 

capacitate de învăţare rapidă 

Fig. 10. Degetul mare: mobil sau rigid? 


Flexibilitatea numai la încheietura superioară (fig. 10c) 
sugerează: 

e inconsecvenţă 

e agerime mentală 

e capacitate de a trece cu uşurinţă de la o activitate la alta 


Degetul mare „cu încheietură dublă” (fig. 10d) dezvăluie: 


slăbiciune de caracter 

capacitate redusă de concentrare 

fire influenţabilă 

tendinţă de a depune armele foarte uşor 
UNGHIUL DE DESCHIDERE 
Chiromanţia orientală susţine că un deget mare care se 
deschide într-un unghi de 90 de grade faţă de palmă indică 
armonia dintre minte, trup şi spirit. Cu toate acestea, regula 
generală este că degetul mare formează cu palma un unghi 
între 45 şi 90 de grade (vezi amprenta 10), ceea ce denotă o fire 
relaxată, concesivă, încrezătoare, veselă, o combinaţie bună de 
exteriorizare şi interiorizare şi, în general, o personalitate 
echilibrată. 


Amprenta 10. Unghi de deschidere al degetului-mare de 
45-90 de grade 


Un unghi mai mare de 90 de grade trădează o fire 
extrovertită, chiar  exhibiţionistă. Oamenii respectivi sunt 
nonconformişti, deseori aventurieri, şi probabil prea deschişi 
pentru ca asta să fie în avantajul lor. Le lipseşte puterea de 
concentrare şi atenţia le poate fi distrasă mult prea uşor. Mai 
mult, acesta este semnul extravaganţei. Nu-i trimiteţi niciodată 
pe aceşti oameni la cumpărături cu buzunarul plin sau fără o 
listă precisă! 

Un deget mare care se deschide la un unghi mai mic de 45 


de grade faţă de palmă dezvăluie o natură introvertită, chiar 
inhibată. Oamenii respectivi sunt caracterizați prin 
perseverenţă, fiind capabili de concentrare pe durate mari. Au 
tendinţa de a fi rezervaţi, păstrând foarte multe pentru ei şi fiind 
cam singuratici. Cu cât unghiul este mai îngust, cu atât mai 
controlat şi mai cenzurat este individul. De obicei, persoanele 
înguste la minte, bigote au un unghi de deschidere foarte mic. 

Uneori, degetul mare aflat într-un unghi neobişnuit de 
ascuţit faţă de palmă indică pur şi simplu faptul că subiectul 
trece printr-o perioadă dificilă. El poate sugera nevoia de putere 
de concentrare sporită şi de un plus de auto-control, câtă vreme 
subiectul îşi reorganizează resursele sau încearcă o reevaluare a 
unei situaţii. Pe măsură ce problemele îşi găsesc rezolvarea, 
degetul mare va începe şi el să adopte o poziţie mai relaxată. 

Pot exista discrepanțe în gradul de deschidere al degetului 
mare la palma stângă faţă de cea dreaptă. Dacă la un dreptaci 
degetul mare de la mâna dreaptă nu se deschide atât de larg 
precum cel de la mâna stângă, acesta este fie semnul unei crize 
temporare, fie al faptului că dificultăţile l-au constrâns pe 
subiect să se conformeze cumva sau să-şi impună un auto- 
control mai sever. Dacă degetul mare de la mâna dreaptă este 
cel care formează un unghi mai mare cu palma, aceasta ar fi o 
indicație referitoare la copilăria subiectului, care - din motive 
financiare, de sănătate, de părinţi bigoţi sau din alte motive - a 
fost restrictivă, persoana în cauză descoperindu-şi independenţa 
şi fiind capabilă să-şi dezvolte pe deplin personalitatea numai la 
maturitate, 

„RADACINILE” DEGETULUI MARE 

în general, un deget mare care porneşte de mai sus lasă 
impresia că formează un unghi mult mai ascuţit cu palma decât 
unul care porneşte de mai jos (fig. 11). Drept urmare, pare firesc 
să deducem că un deget mare cu „rădăcina” înaltă (fig. 11a) 
denotă o persoană mai interiorizată şi mai introspectivă, în 
vreme ce un deget mare cu „rădăcina” joasă (fig. 11b) indică 
subiecţi expansivi, având predispoziția de a se exterioriza. 

FALANGA SUPERIOARA (A UNGHIEI) 

Această secţiune a degetului mare reprezintă voinţa. Cu cât 
ea este mai scurtă, cu atât va fi vorba de mai puţină voinţă, iar 
cu cât este mai lungă, cu atât mai multă hotărâre şi ambiţie vor 
caracteriza subiectul. 


O falangă lată denotă talente de conducător. Posesorul 
acestei caracteristici este genul de persoană care îşi poate 
permite să se amestece cu mulţimea, fără a avea motive să se 
îngrijoreze că poziţia de comandă i-ar putea fi afectată. Dacă 
segmentul este lung şi suplu, este din nou vorba de un însemn 
al conducătorului, dar de această dată de un tip mai academic, 
mai teoretic. Cei care au aceste falange de la vârf suple sunt 
capabili să obţină ce vor de la viaţă cu o graţie şi un farmec 
ieşite din comun. Dacă este dolofană, porţiunea respectivă 
indică un temperament echilibrat, o persoană greu de scos din 
sărite. 


Fig. 11. Caracteristicile degetului mare 


Vârful degetului mare de formă pătrată indică o dispoziţie 
practică, rezonabilă şi de încredere. Un vârf conic indică o 
persoană fermecătoare şi care poate fi cu uşurinţă distrasă de la 
scopurile sale. Când este spatulat, acest deget mai este numit şi 
„degetul olarului” şi pune în evidenţă aptitudini meşteşugăreşti, 
specifice unui individ înzestrat cu mare îndemânare, 


sensibilitate, creativitate, din ale cărui mâini ies obiecte 
frumoase. Falanga de la vârf ascuţită poate fi semnul unei 
dispoziţii nervoase, a unui tip care se manifestă în salturi - „una 
caldă, una rece”. , 

CEA DE-A DOUA FALANGA 

Aceasta este secțiunea care reprezintă logica şi rațiunea. 
Dacă este foarte scurtă în comparație cu secțiunea superioară, 
trădează mai degrabă un mod de acțiune instinctiv şi spontan 
decât rezultat dintr-un demers logic. Când are o lungime 
potrivită, este semnul acțiunii logice şi cântărite. Oamenii cu 
această caracteristică admiră oratoria, capacitatea deosebită de 
exprimare verbală, retorica. Persoanelor respective le face o 
reală plăcere dezbaterea, pini într-atât încât sunt în stare să 
renunţe la somn, angajându-se in astfel de discuţii până la ore 
mici. 

Dacă falanga a doua este cu mult mai lungă decât cea 
superioară (fig. 12a), avem de-a face cu indivizi care gândesc 
mai mult decât acţionează. E vorba de cei cu tendinţa de a 
despica firul de păr în patru, care analizează totul, determinând 
riguros argumentele pro şi contra, mergând până acolo încât, de 
cele mai multe ori, îşi epuizează forţele cu mult înainte de a 
pune vreo idee bună în circulaţie. Prea multă logică, dar nu 
îndeajuns de multă hotărâre sunt atributele acestei caracteristici 
a degetului mare, iar posesorii ei vor întâmpina serioase 
dificultăţi în a-şi realiza ambițiile. 

Când cea de-a doua falangă are forma unei clepsidre (fig. 
12b), avem de-a face cu un tactician, cu genul de persoană 
întotdeauna discretă, care ştie cum să procedeze diplomatic. 
Dacă însă această falangă este prea groasă, este vorba de 
cineva brutal de sincer şi direct (fig. 12c), care are tendinţa de a 
considera tactul drept o încercare evazivă de a evita 
problemele, iar limbajul elocvent drept o modalitate de a 
camufla nehotărârea. 

Fig. 12. A doua falangă 

CELE TREI UNGHIURI ALE DEGETULUI MARE 

Dacă încheietura superioară a degetului mare este foarte 
pronunțată, denotă o încăpățânare care merge până la a-i 
exaspera pe ceilalți (fig. 13a). încheietura de bază a degetului 
mare pronunțată (fig. 13b) este cunoscută şi ca semn al 
dexterităţii manuale. Subiectul are „degete iuți”, această 
caracteristică fiind prezentă invariabil la meşteşugari, pasionaţi 
autodidacţi într-ale meşteritului, la persoane care cântă la 
instrumente muzicale sau, pur şi simplu, la toţi cei care au 
ocupaţii ce necesită îndemânare. 

Există şi cazuri când palma se îngustează într-un unghi 
ascuţit, bine definit către încheietura mâinii, care este cunoscut 
şi sub numele de unghiul ritmului şi sincronizării (fig. 13c). 
Această caracteristică apare la mâinile celor cu ureche muzicală 
şi gust în domeniu, care adesea chiar cântă la un instrument 
muzical. Mai poate fi semnul unui simţ al timpului, asemănător 
celui cu care sunt înzestrați sportivii sau actorii de comedie. 
Altminteri, pur şi simplu, poate trăda numai simţul punctualităţii. 

UNGHIILE 

Forma unghiilor (vezi fig. 14) furnizează multe informaţii 
despre caracterul şi comportamentul subiectului. 

e unghiile mari şi pătrate dezvăluie o fire placidă; uneori, 
sunt specifice unei persoane care se enervează foarte 
greu; 

e unghiile de formă aproximativ pătrată, dar mai mici pot fi 


semnul unei viziuni cinice şi critice asupra vieţii; 

unghiile dreptunghiulare, mai mult late decât lungi sunt 
martorii unui temperament iute (este posibil ca acesta să 
se arate mai greu, dar când o face, explodează cu forţa 
unui vulcan; acest tip de unghie se întâlneşte de obicei la 
degetul mare); 

unghiile lungi, rotunjite la bază şi la vârf, denotă un 
temperament echilibrat şi o inimă bună; 

unghiile scurte şi rotunde indică adesea o intuiţie rapidă şi 
puternică; 

unghiile înguste, ascuţite la bază şi rotunjite la vârf (în 
formă de migdală), dezvăluie o fire blândă, concesivă; 
aceşti oameni au tendinţa de a fi rafinaţi şi dau dovadă de 
mare sensibilitate; 

unghiile în formă de evantai, ascuţite la bază şi evazate la 
vârf aparţin unui individ nervos şi permanent în stare de 
tensiune. 


LUNULELE 
Dimensiunea şi aspectul lunulelor pun în evidenţă starea de 


sănătate a individului. 


lunulele mari sunt asociate cu o inimă puternică şi o 
circulaţie bună; 

lunulele mici, dar egale confirmă o stare bună de 
sănătate, în general; 

lipsa lunulelor trădează probleme de circulaţie sangvină. 


Fig. 13. Cele trei unghiuri ale degetului mare 

Fig. 14. Forma unghiilor 


5. Amprentele buricelor degetelor 


Amprentele buricelor degetelor noastre constituie cele mai 
bune semnături, deoarece sunt absolut unice pentru fiecare 
individ în parte. Nu există două amprente identice, nici măcar în 
cazul unor gemeni identici. Spre deosebire de alte caracteristici 
ale palmei, amprentele buricelor degetelor nu se modifică deloc 
în cursul întregii noastre vieţi. Ele sunt semnele noastre 
individuale de identificare. 

Aceste modele se mai găsesc şi în palmă şi pe talpa 
piciorului. Celor din palme li se mai spune şi amprente palmare, 
iar în cazul picioarelor, amprente plantare. Numele disciplinei 
moderne care se ocupă cu studiul modelelor pielii este 
dermatoglifie. Termenul derivă din două cuvinte din greaca 
veche: derma, care înseamnă piele, şi glyph, sculptură, 
crestătură. Aşadar, literal, dermatoglifia înseamnă studiul 
semnelor încrustate în piele: acele minuscule cute şi riduri ce 
alcătuiesc modelele familiare din palmele şi tălpile noastre. 

ORIGINILE 

La începutul secolului al XIX-lea, dr. Jan Evangelista, un 
tânăr medic ceh, a identificat pentru prima oară modelele pielii, 
în timp ce studia glandele spirale sudoripare din palmă. 
Interesul pentru acest aspect, pe care noi îl numim în prezent 
dermatoglifie, s-a stârnit însă peste câteva decenii. în cea de-a 
doua jumătate a aceluiaşi secol, din Japonia a venit vestea că un 
medic misionar, Henry Faulds, a descoperit fragmente de 
ceramică străveche care aveau imprimate la baza lor amprente 
de deget mare. Faulds a dedus, corect de altfel, că marcajele 
aparţineau olarului, ţinând loc de semnătură, ceea ce implica şi 
faptul că amprenta degetului mare este unică pentru fiecare 
individ în parte. Această concluzie a fost susţinută de uri 
comisar de poliţie din India, care observase că indienii 
analfabeți aveau obiceiul de a-şi apăsa degetul mare pe 
documentele oficiale, în chip de semnătură. 

în acest timp, în Anglia, Francis Galton, auzind despre 
aceste descoperiri, a devenit pionierul studiului amprentelor, în 
forma pe care o cunoaştem astăzi. De-a lungul întregii sale vieţi, 
el a colecţionat şi clasificat mii de specimene, dovedind 


categoric, dincolo de orice posibilitate de îndoială, unicitatea 
amprentelor omeneşti de pe buricele degetelor. Datorită muncii 
sale, amprentarea şi studiul amprentelor au fost universal 
acceptate şi au început să fie utilizate şi în cadrul investigaţiilor 
criminalistice. 

Astăzi, analiştii moderni din domeniul chiromanţiei nu 
numai că identifică diferite clase de modele, dar au reuşit chiar, 
prin observaţie şi deducție, să le ataşeze acestora indicii cu 
privire la trăsături de caracter şi personalitate. Se află în plină 
desfăşurare un impresionant proces de cercetare şi în domeniul 
medical, care încearcă să stabilească o legătură între anumite 
modele de amprente şi diverse boli ereditare sau congenitale, 
precum Sindromul Down, hipertensiunea şi predispoziția pentru 
boli de inimă. Aceste cercetări par a sugera că orice 
anormalitate cromozomială sau congenitală care face parte din 
„harta” genetică a individului îşi lasă amprenta, sub forma unor 
marcaje precise, în modelele pielii de pe mâini, încă din 
perioada celei de-a treia luni de dezvoltare a fătului. 

BURICELE DEGETELOR 

Amprentele buricelor degetelor pot fi clasificate în trei 
categorii de bază: bucla, spirala şi arcul. La rândul lor, acestea 
se subdivid (vezi fig. 15), pentru a forma alte configurații, care 
ridică numărul modelelor la şase sau şapte tipuri identificabile. 

Unii oameni au doar un singur model de amprentă la toate 
cele zece degete. Alţii pot avea un model la o mână şi altul 
complet diferit la cealaltă. în fine, alţii pot avea o combinaţie de 
modele: de exemplu, două-trei spirale, vreo două arcuri şi restul 
bucle. în astfel de cazuri, fiecare amprentă trebuie interpretată 
în funcţie de degetul respectiv. 

BUCLELE 

Cel mai răspândit model de amprentă este bucla. Ea 
denotă: 

e flexibilitate 
adaptabilitate 
pasiune pentru comunicare şi idei noi 
dezgust pentru rutină 
nevoie de o viaţă dinamică şi plină, acasă şi la muncă 
interese variate 
aptitudini excelente de lucru în echipă 


IEN 


Combinaţie Ochi de păun Bucle 


Fig. 15. Amprentele buricelor degetelor 
Atunci când este prezentă, bucla indică flexibilitatea şi 
atitudinea tolerantă şi concesivă în cadrul sferei de influenţă 
reprezentată de degetul respectiv. 
SPIRALELE 
Caracteristicile principale asociate acestora sunt: 
e inflexibilitate 
e nevoia dea fi permanent în situaţia de a controla lucrurile, 
de a se afla la conducerea jocului 
reflexivitate profundă 
vederi dogmatice 
preferinţă pentru munca independentă şi pentru ei înşişi 
creativitate 
încetineală în luarea deciziilor şi în reacţii în general 
nevoie de timp de gândire, pentru cântărirea, reflectarea 
şi prelucrarea informaţiei 
Dacă apare pe arătător, spirala arată că, în ceea ce 
priveşte munca, posesorii ei preferă să se afle la conducere şi 
urăsc să li se uite alţii permanent peste umăr, spunându-le ce să 
facă. 
Pe inelar, spirala este indicatorul potenţialului artistic sau 


creativ. 

Atunci când apare pe degetul mic, spirala pune în evidenţă 
tipurile retrase şi liniştite. Aceşti oameni nu agreează vorba-n 
vânt şi nu le face plăcere să vorbească doar despre probleme pe 
care le cunosc şi le stăpânesc foarte bine. Cu toate acestea, o 
dată ce s-au lansat în subiectul lor preferat, nu mai pot fi opriţi! 

La degetul mare, spirala indică în special tipurile lente, 
prinse ca în capcană în propriile idei, indivizi care întâmpină 
probleme mari când e vorba de o schimbare de opinie sau 
atitudine. Acest model accentuat pe un deget mare cu 
caracteristici puternice dezvăluie fără dubii pe cel căruia îi place 
„să fie şeful”. 

ARCURILE 
Arcurile sunt legate de: 

spirit practic 

mentalitate terre-a-terre 

genul „sarea pământului” 

tip de încredere, pe care se poate pune bază 

bun simţ şi simţul realităţii 

dificultate în verbalizarea sentimentelor 

concentrarea conversaţiei asupra unor subiecte materiale, 

concrete, de fiecare zi 
Arcurile pe arătător şi mijlociu semnifică în mod special 
incapacitatea de exprimare verbală a emoţiilor şi sentimentelor 
intime. Oamenii respectivi trebuie să-şi găsească o supapă - 
pictura, olăritul, scrisul, tricotatul sau croşetatul, cusutul etc. - 
prin care să se exprime, altminteri s-ar putea afla în pericolul de 
a ajunge să-şi reprime emoţiile complet. La degetul mare, 
arcurile îi indică pe cei cu picioarele pe pământ, care pot oferi 
excelente sfaturi practice. 

Dacă arcurile sunt prezente la toate degetele, este nevoie 
de un studiu foarte atent, pentru că asta ar putea fi, în unele 
cazuri, semnul unor complicaţii cromozomiale. 


ARCUL ASCUȚIT 

De obicei, acesta se găseşte pe arătător. Este asociat cu: 
capacitatea de a urmări un scop precis, perseverenţă 
nevoia de avânt, de o provocare în viaţă 
munca în salturi, cu accese periodice de entuziasm 
obsesii bruşte 


e tendinţa dea frecventa tot soiul de religii/culte/ideologii 
alternative 
e veşnici căutători ai adevărului 
COMBINAȚIA 
Combinația arată ca două bucle care trag în direcţii opuse, 
oarecum în genul simbolului oriental yin/yang. Oamenii care au 
această caracteristică pot fi descrişi astfel: 
e înzestrați cu capacitatea de a vedea toate feţele unei 
probleme 
e tendinţa dea pierde prea mult timp cu analiza 
argumentelor pro şi contra 
e nehotărâţi 
e pasionați de dispute 
e curioşi, uneori critici 
De obicei, combinaţia se găseşte numai pe arătător şi pe 
degetul mare, în aceste poziţii fiind un semn bun pentru 
judecători, avocaţi, consilieri sau pentru oricine simte nevoia să 
înţeleagă sau să ia în considerare şi punctul de vedere al 
celuilalt. Dar, în acelaşi timp, acest model poate denota 
impulsuri contradictorii, confuzie şi dificultăţi serioase atunci 
când este cazul de a se lua o hotărâre importantă, care poate 
afecta vieţile altora sau chiar pe a individului însuşi. 
OCHIUL DE PAUN 
Acest model constă dintr-o spirală înăuntrul unei bucle 
arătând, după cum indică şi numele ei, ca „ochii” din penele 
cozii unui păun. Se găseşte, de obicei, pe inelar sau pe degetul 
mic, iar cei care îl au se bucură de: 


e protecţie 

e noroc 

e măiestrie în a scăpa cu bine din situaţii extrem de 
periculoase 


MODELELE PALMEI 
Modele asemănătoare cu cele ale amprentelor de pe 
buricele degetelor se întâlnesc şi în alte locuri în palmă. între 
„rădăcinile” degetelor pot fi găsite bucle, iar alte modele pot fi 
uneori văzute pe Muntele lui Venus (fig. 16). Pe muntele Lunii, 
modelele pot avea o mare varietate de forme, fiind orientate 
într-o mare diversitate de direcţii. 
e între degetul mare şi arătător. Un spirit curajos. 
e între arătător şi mijlociu: Capacitate managerială. Semnul 


unui profesionist 

între mijlociu şi inelar. Vocaţie. Oamenii astfel însemnați 
simt nevoia de a munci pentru comunitate şi pentru binele 
altora. 

între inelar şi degetul mic: Un simţ al umorului mai 
degrabă sec, neobişnuit. 

pe Muntele lui Venus: Semne în această porţiune indică 
talentul muzical Pe Muntele Lunii: Aceasta este o zonă 
care poate abunda în bucle, spirale şi combinaţii (vezi fig. 
17) 


(=> 


| 


Fig. 16. Bucle în palmă 
O buclă de-a curmezişul Muntelui Lunii (fig. 17a) semnifică 
dragostea de natură şi un raport neobişnuit cu flora şi/sau 
fauna. 
O buclă curbată sub Linia Capului (fig. 17b) dezvăluie o afinitate 


specială faţă de apă. în astfel de cazuri există aproape invariabil 
o legătură cu râurile, cu marea - fie la mijloc există interese 
sportive, fie, pur şi simplu, subiectul se simte atras de apă, 
contactul cu ea făcându-l să se simtă împrospătat, revigorat, 
inspirat sau calm. 


O buclă ridicându-se dinspre încheietura mâinii (fig. 17c) este 
semnul inspiraţiei, acea calitate eterică şi misterioasă cu care 
sunt binecuvântaţi poeţii şi pictorii. 


O spirală (fig. 17d) în această zonă sugerează un dar sau un 
talent special. Uneori, cei ce posedă acest semn simt o mare 
nevoie de a se împlini pe plan creativ sau de a se pune în slujba 
umanităţii, graţie unei loialităţi de durată. 


Un model de tip combinaţie (fig. 17e) prezent în acest loc poate 
indica nesiguranța individului în privinţa propriilor talente şi 
haruri. 


Fig. 17. Amprente palmare pe Muntele Lunii 


6. Liniile principale 


O simplă privire aruncată mânuţelor unui bebeluş nou- 
născut ne va arăta nu numai că aceştia se nasc cu liniile palmei 
gata formate, ci şi că liniile se disting foarte clar în palmă. 
Deoarece unele dintre liniile principale ale palmei se formează 
încă din faza de embrion - aproximativ în perioada celei de-a 
treia luni de dezvoltare a fătului - fiecare copil vine pe lume deja 
echipat cu setul său unic de însemne. 


Linia 
Linia Capului 
Inimii 


Lini Linia 

Destinului 


Fig. 18. Liniile principale 


În continuare, liniile se pot modifica, şi chiar aşa se 
întâmplă, de-a lungul vieţii individului, în funcţie de experienţe, 
hotărâri, schimbări de stil de viaţă, stare de sănătate sau orice 


altceva ar mai putea interveni într-o existenţă de om, care ar fi 
în stare să provoace modificări ale conştiinţei acestuia şi ale 
felului în care percepe lumea şi viaţa. Liniile se pot înmulţi, pot 
deveni mai puternice sau mai slabe, se pot deteriora sau, în 
unele cazuri extreme, pot dispărea cu totul. 

Fiecare linie reprezintă un anumit aspect al vieţii 
individului, iar aspectul, calitatea şi construcţia liniei respective 
ne oferă informaţii despre caracterul individului respectiv şi 
despre evenimentele probabile din cursul vieţii lui. Cele care 
reflectă aceste aspecte sunt Linia Capului, Linia Vieţii, Linia 
Inimii şi Linia Destinului (vezi fig. 18). Fig. 19 ilustrează genurile 
de marcaje ce pot fi întâlnite pe aceste linii sau de-a curmezişul 
lor. 

Fig. 19. Tipuri de însemne în palmă 


LINIA CAPULUI 
Linia Capului reprezintă: 
e potenţialul intelectual 
e atitudinea mentală 
e concepţia de viaţă 
O Linie a Capului puternică semnifică faptul că posesorul ei 
are capacitatea de a depăşi aproape orice obstacol fizic, 
psihologic sau emoţional care ar putea apărea pe cuprinsul 
palmei sale. 
POZIŢIA 
Linia începe din margine, chiar de deasupra degetului 
mare, şi traversează palma. Este a doua linie transversală a 
acesteia. 
CALITATEA 
Linia Capului este considerată puternică atunci când este 
trasată clar, neîntrerupt şi cu contur definit. Oamenii cu o astfel 
de Linie a Capului sunt perseverenţi, foarte inteligenţi, pozitivi în 
gândire şi direcţi, pentru ei luarea de hotărâri reprezentând un 
proces firesc. Sunt firi hotărâte, cu mintea limpede şi vederi 
clare, independenţi din punct de vedere intelectual. 
Dacă însă Linia Capului este slab trasată, întreruptă, 
înlănţuită sau prezintă „insule” (vezi fig. 20), atunci este 
considerată slabă. 


Fig. 20. Linia Capului slabă 


Cei ce posedă astfel de Linii ale Capului găsesc că luarea 
unei hotărâri este un proces extrem de dificil. Pot fi bântuiţi de 
îngrijorare excesivă şi de tot soiul de anxietăţi, iar uneori le 
lipseşte concentrarea şi claritatea gândirii. 

Este posibil să întâlniți Linii ale Capului care sunt puternice 
în unele porţiuni şi slabe în altele. O asemenea particularitate 
pune în evidenţă alternanţa dintre perioade de agerime şi 
intensă activitate mentală şi perioade de nehotărâre şi gândire 
lentă, stângace, fără rezultate. 

DIRECŢIA 

Există două tipuri fundamentale de Linii ale Capului: una 


care traversează palma într-o linie aproape dreaptă, cealaltă 
care descrie o curbă. 

O Linie a Capului dreaptă (fig. 21a) indică o mentalitate 
practică, pragmatică şi un mod de gândire convergent, sintetic. 
Oamenii respectivi au o concepţie de viaţă materialistă şi, de 
regulă, abordează problemele în mod concret, raţional, cu 
picioarele pe pământ. Dacă au studii superioare sau un intelect 
dezvoltat şi predispoziţii academice, se vor preocupa cu 
precădere de subiecte ştiinţifice sau tehnologice; totodată, însă, 
au înclinații şi spre afaceri sau comerţ. 

- O Linie a Capului care descrie o uşoară curbă descendentă 
(fig. 21b) dezvăluie o persoană mai creativă, cu înclinații 
artistice, cu un mod de gândire divergent, analitic. Astfel de 
oameni pot fi întâlniți în domeniul disciplinelor umaniste şi, în 
general, în orice domeniu legat de comunicare, limbi străine, 
design, arte şi meşteşuguri. De asemenea, lucrul cu oamenii li 
se potriveşte. 


Fig. 21. Direcţia Liniei Capului 

O Linie a Capului care are o porţiune dreaptă şi una curbă 
semnifică o combinaţie de mentalitate practică şi creativă. Este 
vorba despre oamenii care se pot bucura atât de arte, cât şi de 
ştiinţă şi care, din această cauză, au dificultăţi în alegere. Cel 
mai bun sfat pentru posesorii de astfel de linii combinate este să 
ia în considerare probleme aplicative, legate de un domeniu 
ştiinţific mai puţin riguros, de fapt, orice subiect care necesită o 
îmbinare de spirit, de organizare şi talent artistic. Dacă au o 
profesie ştiinţifică sau extrem de practică, este necesar să-şi 
cultive unele hobby-uri de o natură mai artistică. Dacă, 
dimpotrivă, au ocupaţii pur artistice, n-ar fi rău să se gândească 
la unele modalităţi mai practice de petrecere a timpului liber, 


pentru a-şi echilibra interesele. 

O Linie a Capului care descrie o curbă descendentă abruptă 
pe Muntele Lunii (fig. 21c) reprezintă semnul unei imaginaţii 
bogate, care, dacă nu este supravegheată, poate duce la 
melancolie şi chiar la depresie. în cazuri extreme, respectivii 
indivizi sunt atât de creativi încât se pot situa pe acea graniţă 
fluctuantă dintre geniu şi nebunie. Ei sunt cu certitudine supuşi 
unor schimbări bruşte de stare de spirit, sărind de la o extremă 
la alta, putând fi chiar maniaco-depresivi din punct de vedere 
clinic. în general, tendinţa lor este de-a lucra în salturi: acum 
sunt nemaipomenit de entuziaşti, acum sunt să tui de orice. Cel 
mai bun sfat ce li se poate da este să încerce să-şi strunească 
energia şi să-şi canalizeze stările de spirit în eforturi creative. 
Aceasta este singura modalitate pentru ca imaginaţia şi talentul 
lor artistic să se dezvolte cu rezultate remarcabile. 

LINIA SIMIANA 

Linia Simiană (vezi amprenta 11) este o caracteristică 
destul de neobişnuită pentru o palmă normală. Ea constă dintr-o 
unire a Liniei Capului cu Linia Inimii, care devin astfel o singură 
linie ce traversează palma de la o margine la alta. Deşi este 
unul dintre simptomele uşor de recunoscut ale Sindromului 
Down, ea se regăseşte totodată cam în 6% dintre palmele 
normale. 

Această linie este semnul intensității. Oamenii cu Linia 
Simiană în palmă posedă o mare putere de concentrare şi de 
canalizare a gândirii, deseori fiind descrişi drept capabili de a 
urmări cu stăruinţă un unic scop. Au tendinţa de a 
compartimenta fiecare aspect al vieţii lor, astfel că atunci când 
se concentrează asupra a ceea ce lucrează, de exemplu, se află 
în imposibilitatea de a se preocupa şi de altceva. Când se 
concentrează asupra unui hobby, alungă din minte restul 
lucrurilor, atenţia lor  focalizându-se numai pe hobby-ul 
respectiv. Este aproape ca şi cum ar trage draperiile la ferestre 
pentru a se putea dedica în întregime ocupaţiei din momentul 
respectiv. 

Din punct de vedere emoţional, această intensitate se 
poate manifesta sub formă de gelozie. Aceşti oameni cred cu 
tărie că, de vreme ce ei se dăruiesc cu totul celor pe care îi 
iubesc, pentru ca sentimentul să fie cu adevărat reciproc aceştia 
ar trebui să răspundă prin aceeaşi dragoste exclusivistă. Dacă 


din Linia Simiană se desprind atât capătul Liniei Capului, cât şi 
cel al Liniei Inimii, intensitatea este mai slabă, iar gelozia va păli 
odată cu înaintarea în vârstă şi cu dobândirea de mai multă 
experienţă. 

LUNGIMEA 

Lungimea propriu-zisă a Liniei Capului poate oferi indicii 
importante cu privire la potenţialul intelectual al subiectului. O 
linie scurtă, adică una care se termină sub degetul mijlociu, 
trădează o mentalitate cam telurică. Cei care au o astfel de linie 
par a fi preocupaţi mai degrabă de securitatea materială, iar 
conversațiile lor se axează de obicei pe subiecte concrete; ei 
preferă să vorbească despre maşini, concediu, case, haine, bani 
şi aşa mai departe, ocolind subiectele mai abstracte. 

O Linie a Capului lungă, adică una care trece de baza 
degetului inelar, arată o inteligenţă ascuţită şi aptitudini 
deosebite pentru gândire (bineînţeles, dacă lungimea respectivă 
are şi o construcţie solidă). Acest tip de linie promite o 
perspectivă excelentă pentru capacitatea intelectuală care îşi va 
găsi împlinirea. 


br 


Amprenta 11. Linia Simiană 


TRAIECTORIA 

Următorul pas este cercetarea minuțioasă a liniei pe 
întreaga sa traiectorie. Aceasta ne va furniza o cantitate 
uimitoare de detalii psihologice, precum şi informaţii despre 
caracterul individului şi evenimentele care-i vor înconjura viaţa. 


Începutul 

Când Linia Capului începe dintr-o îngemănare cu Linia Vieţii 
(fig. 22a), este vorba de o fire precaută, prevăzătoare. De multe 
ori, poate fi, de asemenea, un indiciu că respectivul individ se 
află sub influenţa părinţilor sau a mediului copilăriei. Dacă liniile 
rămân unite pe o distanţă considerabilă (fig. 22b) şi nu se 
separă înainte de a trece de degetul mijlociu, este un indiciu că 
subiectul este un întârziat în dezvoltare, care nu va deveni 
probabil independent decât mult mai târziu în comparaţie cu 
omul obişnuit. 

Fig. 22. Începutul Liniei Capului 


Dacă Linia Capului începe propriu-zis din Linia Vieţii (fig. 
22c), este vorba de o persoană nesigură, crispată şi niciodată în 


largul său, existând chiar posibilitatea de a-i lipsi complet 
încrederea în sine. Ca urmare, acest tip de om poate deveni de- 
a lungul vieţii agresiv, datorită tendinței de a se apăra. 

O combinaţie bună de precauţie şi impulsivitate este 
trădată de palma în care cele două linii se despart devreme, sau 
când există un mic spaţiu între ele (fig. 22d). Acesta din urmă 
reprezintă şi un semn de încredere în forţele proprii. 

Când cele două linii sunt depărtate clar, individul este un 
tip  necugetat, impulsiv, aventuros. Oamenii cu această 
caracteristică sunt extrem de independenţi şi îşi manifestă 
această atitudine încă de la o vârstă fragedă; în mod invariabil 
ei sunt foarte îndrăzneţi, chiar sfidători, iar fetiţele vor fi nişte 
„băieţoi”. „Acum ori niciodată” pare a fi principiul lor de viaţă. 


Amprenta 12. Început înlănţuit al Liniei Capului 


Cu cât Linia Capului începe mai sus în palmă şi cu cât mai 
aproape de degete, cu atât posesorul este mai ambițios. Este 
vorba despre tipurile cerebrale, care beneficiază de o motivaţie 
puternică şi de energie suficientă pentru a-şi atinge scopurile şi 
aşteptările în viaţă. 

In general, aceşti oameni nu-şi lasă emoţiile să intervină în 
procesele lor raţionale; se poate spune că inimile lor sunt 


conduse de cap. 

Dacă, la început, Linia Capului pare că se întreţese sau se 
întrepătrunde cu Linia Vieţii sau dacă este înlănţuită sau 
prezintă insule (vezi amprenta 12), sunt posibile două 
interpretări. Linia poate sugera că posesorul său a suferit mult 
în copilărie de bronșită sau de alte boli ale aparatului respirator. 
Cealaltă interpretare ar fi că individul va avea parte de anxietăţi 
încă de copil, poate nesimţindu-se sincronizat cu mediul sau cu 
atmosfera de acasă. Dar în palmă trebuie să existe şi alţi factori 
care să ne poată ajuta să decidem care dintre aceste 
interpretări se aplică în cazul respectiv. 


Punctul de separație 

O examinare atentă a punctului unde se separă cele două 
linii, dezvăluie procesul de maturizare şi felul cum individul 
respectiv îşi va câştiga independenţa. 

Dacă Linia Capului ataşată Liniei Vieţii se ridică şi se 
îndepărtează de cea din urmă destul de aproape de începutul 
său, subiectul a reuşit literalmente să se ridice singur din mediul 
copilăriei sale. Aceasta se poate întâmpla prin realizări de tipul 
studiilor, de exemplu. Când insule sau linii transversale sunt 
prezente chiar în punctul de separație, se sugerează că 
realizările respective au fost traumatizante. Poate opoziţia sau 
intervenţia cuiva au stat în calea dorinţei individului de 
independenţă şi libertate. 

Dacă Linia Capului şi Linia Vieţii se separă net şi clar, 
tranziţia de la copilărie la maturitatea independentă are loc 
uşor, armonios, fără tulburări majore. 


Prima jumătate a Liniei Capului 

Traiectoria liniei pe sub degetul arătător reprezintă primii 
ani de viaţă4 de la naştere până în jurul vârstei de douăzeci de 
ani. Aici se pot vedea anii de dezvoltare, influenţele părinteşti, 
progresul datorat educaţiei şi, în cele din urmă, procesul de 
maturizare. Orice insule (fig. 19) denotă griji, tulburări 
emoţionale şi posibile probleme de sănătate în acea perioadă. 
Orice ramificații care se ridică de aici spre muntele degetului 
arătător arată, de obicei, realizări în învăţământ sau sentimente 
de succes personal. 

Următorul stadiu al liniei, trecând pe sub degetul mijlociu, 


reprezintă cu aproximaţie perioada de la douăzeci până la 
patruzeci de ani. Din nou, prezenţa insulelor în această porţiune 
dezvăluie existenţa unor griji şi probleme. Trebuie observată 
orice schimbare în compoziţie sau structură. Dacă liniă devine 
mai puternică, procesul de gândire se îmbunătăţeşte şi individul 
capătă o concepţie de viaţă mai pozitivă. Dacă, însă, linia 
slăbeşte sau se deteriorează în vreun fel, nehotărârea şi lipsa 
atât de claritate în gândire, cât şi de putere de concentrare s-au 
instalat deja. 

Uneori, Linia Capului poate descrie un zig-zag în sus şi-n jos 
(fig. 19). Chiar dacă este abia observabil, acest lucru reprezintă 
urcuşurile şi coborâşurile progresului intelectual al individului. 
Punctele de maxim indică perioadele când gândirea îi este clară, 
concentrată şi  nestânjenită. Punctele de minim denotă 
perioadele de posibilă depresie, când individul este secătuit din 
punct de vedere intelectual. Orice coborâş al liniei, orice 
ramificaţie descendentă, indiferent cât de minusculă ar fi, vor 
pune în evidenţă perioadele de „minus”, când subiectul va avea 
probleme emoţionale şi se va simţi, în general, deprimat (fig. 
19). 

in schimb, orice ramificații ascendente reprezintă realizări 
intelectuale. Ramificaţiile care se ridică spre arătător indică, de 
obicei, succesul academic. Cele care duc spre Saturn indică 
oportunităţi şi realizări legate de carieră. Cele care duc spre 
inelar pun în evidenţă senzaţia de împlinire şi satisfacţie în plan 
creativ; în sfârşit, cele îndreptate spre degetul mic indică 
succesul în domeniul ştiinţific sau al afacerilor, poate chiar 
câştigul financiar. 

O întrerupere a Liniei Capului în orice punct al ei, cu cele 
două capete suprapuse (fig. 19), este foarte interesantă, 
deoarece reprezintă o schimbare completă a nivelului de 
luciditate, o reorientare, uneori un mod complet nou de a vedea 
viaţa. Oamenii cu această caracteristică par să sufere un întreg 
proces de schimbare datorită experienţelor lor. Pe durata 
acestei perioade de schimbare, ei îşi pun la îndoială idealurile, 
credinţele păstrate multă vreme şi îşi reconsideră obiectivele şi 
ambițiile. Astfel, iese la lumină o concepţie de viaţă total 
diferită, ea fiind mai apoi reflectată de poziţia şi calitatea noii 
porţiuni a liniei. 

Dacă noul segment suprapus este deasupra celui vechi, 


aşadar mai aproape de Linia Inimii, individul va deveni mai 
pragmatic în urma schimbării, mai conştient de problemele de 
afaceri, poate ceva mai dur, dar mult mai capabil de a-şi 
controla destinul decât înainte. Dacă noua secţiune începe de 
sub cea veche, individul va deveni mai relaxat, mai expansiv şi 
probabil mai creativ. 

O întrerupere netă, fără capete în prelungire, este o 
caracteristică neobişnuită, care poate arăta o rană la cap sau un 
alt eveniment remarcabil care ar putea pune capăt în mod 
radical unei părţi a vieţii individului înainte de a începe o alta. 

Liniile transversale pe Linia Capului reprezintă perioade de 
intervenţii străine, de opoziţie şi de bariere care blochează 
temporar fluxul natural al evoluţiei subiectului, care îi împiedică 
progresul. Dacă, după această obstrucţie, linia continuă în mod 
normal, interferența nu are efecte de durată în detrimentul 
individului. Orice efecte secundare neplăcute ale unor astfel de 
evenimente vor fi semnalate de insule sau de o slăbire a liniei 
însăşi. 


A doua jumătate a Liniei Capului 

Traversând palma pe sub Apollo, Linia Capului corespunde 
aproximativ vârstei de la patruzeci de ani înainte. Dacă linia 
este scurtă, nu înseamnă câtuşi de puţin că semnifică o viaţă 
scurtă, ci, pur şi simplu, faptul că scara timpului ar trebui 
comprimată. Ar mai putea însemna şi că restul liniei mai are a 
se dezvolta existând posibilitatea de a o face în decursul trecerii 
timpului. 

Acestei porţiuni a liniei se aplică aceleaşi reguli ca şi în 
cazul celei dintâi. Observaţi dacă intervin schimbări de natură 
pozitivă sau negativă. Există insule observabile, linii 
transversale, întreruperi care ar putea sugera perioade de 
tulburare, opoziție, amestec străin sau schimbare? Dacă se 
observă ramificații descendente, acestea indică perioade de 
depresie. Ramificaţiile ascendente, pe de altă parte, indică 
perioadele de realizări. 

Pe acest segment este relativ neobişnuită apariția unor 
ramificații către degetul arătător sau mijlociu, dar, dacă există, 
ele vor fi interpretate drept semne ale succesului academic sau 
profesional. Dacă însă există ramificații ascendente, mai normal 
este ca ele să se îndrepte spre inelar şi degetul mic. Cele către 


inelar sugerează satisfacția şi senzaţia de împlinire în plan 
creativ; cele către degetul mic, realizări în domeniul ştiinţific, 
comercial, tehnologic sau financiar. 


Finalul 

Dacă linia se subţiază spre final, arată că mai există 
potenţial, dar că mintea nu este exploatată cum se cuvine, Cu 
cât este mai puternică linia spre final, cu atât mai ageră rămâne 
mintea. O linie întretăiată, întreruptă sau cu „franjuri” la final 
poate fi indiciul slăbirii memoriei la vârstă înaintată şi al unei 
disipări a energiei mentale, în general. Acesta poate fi unul 
dintre semnele senilităţii. 

In unele cazuri, Linia Capului se bifurcă (fig. 19), dar acest 
lucru nu trebuie confundat cu Linia Destinului, care se ridică şi 
întretaie Linia Capului, şi nici nu e cazul să fie interpretat ca un 
semn de depresie. Când linia se bifurcă sub degetul mijlociu 
aceasta poate însemna talent muzical sau poate o aptitudine 
specială legată de proprietăţi şi pământuri. Bifurcaţia sub 
degetul inelar este o caracteristică mai specială fiind cunoscută 
şi sub numele de „bifurcația scriitorului”. Nu toţi scriitorii au 
acest semn, la fel cum nici toţi cei care-l au nu devin neapărat 
scriitori. în tot cazul, însă, această caracteristică arată un talent 
artistic, creativ, de excepţie. Dacă linia se bifurcă sub degetul 
mic, este un semn de abilitate în domeniul afacerilor, comerţului 
sau finanţelor. 

DISCREPANŢE ÎNTRE LINIA CAPULUI DIN PALMA DREAPTĂ ŞI 
CEA DIN PALMA STÂNGĂ 

Chiromanţia devine un studiu fascinant abia atunci când 
sunt descoperite diferenţele dintre cele două palme, dreapta şi 
stânga, acest lucru dezvăluind bogăţia de caracter şi 
complexitatea individului. Amintiţi-vă că pentru un dreptaci, 
mâna dreaptă ne oferă portretul părţii sale obiective, în vreme 
ce stânga ilustrează partea subiectivă (invers pentru un 
stângaci). 

Dacă mâna obiectivă prezintă o Linie a Capului mai 
puternică decât cealaltă, fie din punctul de vedere al lungimii, 
fie din cel al alcătuirii, acest fapt ne dezvăluie că astfel de 
indivizi au reuşit să ajungă mult mai departe în ceea ce priveşte 
dezvoltarea lor intelectuală decât le-ar fi permis iniţial mediul în 
care au crescut sau calităţile moştenite. 


Dacă, pe de altă parte, mâna subiectivă este cea care 
poartă o Linie a Capului mai puternică, posesorul ei n-a reuşit 
nici măcar să-şi exploateze la maximum capacitatea 
intelectuală, şi nici n-a ştiut să profite de ocaziile apărute în 
viaţă. Dacă Linia Capului se bifurcă în vreun punct numai în 
palma mâinii subiective, sugestia este că potenţialul de 
expansiune în aceste zone nu a fost încă dezvoltat. 


LINIA VIEŢII 
Linia Vieţii reprezintă: 
vitalitatea 
entuziasmul 


verva şi pofta de viaţă 
starea sănătăţii 
forţa fizică şi robusteţea sau slăbiciunea şi punctele 
vulnerabile 
e tonusul general al vieții 

Greşeala fundamentală pe care o fac foarte mulţi oameni în 
privința acestei linii este de a crede că Linia Vieții dezvăluie chiar 
durata vieţii individului. Nu este câtuşi de puţin adevărat. 
Această linie oferă o reprezentare calitativă, şi nu cantitativă a 
vieţii. 

POZIŢIA 

Linia Vieţii începe la marginea palmei, de obicei la 
jumătatea distanţei dintre degetul mare şi arătător. De acolo se 
poate îndrepta spre centrul palmei sau poate doar ocoli degetul 
mare, descriind o curbă destul de strânsă. 

Când linia „îmbrăţişează” Muntele lui Venus, traiectoria ei 
păstrându-se aproape de degetul mare, aceasta semnifică o 
lipsă de energie vitală, precum şi o lipsă generală de robusteţe 
fizică. De asemenea, este semnul unei răceli emoţionale şi al 
unei anumite rezerve în relaţiile cu ceilalţi. 

Cu cât linia se avântă mai mult spre centrul palmei, cu atât 
individul este mai orientat spre lumea dinafară lui. Aceşti 
oameni sunt, de obicei, puternici şi activi, cu vitalitate şi forţă 
fizică şi psihică din belşug. Ideea de a trăi viaţa cât mai intens şi 
de a profita la maximum de fiecare secundă îi entuziasmează 
teribil; ei par să emane căldură şi charismă. 

ÎNCEPUTUL 

Începutul Liniei Vieţii trebuie analizat după exact aceleaşi 
principii folosite pentru analiza Liniei Capului (fig. 22 a, b, c şi d). 


Dacă aceste două linii încep împreună, din acelaşi punct, este 
semnul unui individ precaut şi cu multă auto-cenzură. Mai mult, 
dacă liniile rămân îngemănate pe o porţiune mai lungă, este 
semnul celui care se dezvoltă greu şi întârziat. Când liniile au 
acelaşi început împreună dar se separă devreme, sau chiar dacă 
apare un mic spaţiu între ele, există un echilibru bun între simţul 
realităţii şi prudenţă, pe de-o parte, şi simţul aventurii şi 
plăcerea distracţiei pe de alta. Un spaţiu mai mare între 
punctele de început ale celor două linii denotă un individ 
impetuos, plin de îndrăzneală nebunească şi de plăcerea 
riscului. 

După cum am amintit, punctul din care începe această 
linie, în majoritatea cazurilor, este aproximativ la jumătatea 
distanţei dintre „rădăcina” degetului arătător şi cea a degetului 
mare. Cu cât el este plasat mai sus faţă de acest punct, cu atât 
subiectul este mai ambițios, cu aptitudini de conducător. Cu cât 
începe mai jos, mai aproape de degetul mare, cu atât 
respectivul individ este mai nesigur şi mai lipsit de încredere în 
forţele proprii. 

INSULELE 

Insulele (fig. 19)'ce apar pe Linia Vieţii semnifică o slăbire a 
rezistenţei fizice, perioade de boală sau, pur şi simplu, o lipsă 
generală de robusteţe, care va dura atât timp cât este prezentă 
insula respectivă. 

O singură insulă sau un lanţ de insule la începutul liniei, sub 
arătător, indică boli sau slăbiciuni fizice în copilărie sau la 
începutul adolescenţei. Această formaţiune, situată aici, 
reprezintă aproape invariabil afecţiuni pulmonare sau, în 
general, afecţiuni care atacă sistemul respirator. Dacă insulele 
se află puţin mai jos, pe traiectoria liniei, este vorba de 
probleme ale spatelui. Aceasta ar putea însemna, pur şi simplu, 
o slăbiciune a coloanei vertebrale sau, în unele cazuri, chiar 
pericolul unor accidente sau răniri ale spatelui. Dacă sunt 
situate şi mai jos, către încheietura mâinii, insulele pot indica 
orice slăbiciune sau afecţiune legată de vârsta înaintată. 

Ele trebuie investigate în corelaţie cu alte caracteristici ale 
palmei, pentru a putea stabili slăbiciunile psihologice ale 
subiectului şi pentru a evalua natura exactă a bolilor implicate. 

ÎNTRERUPERILE 

Există două tipuri de întreruperi care pot fi văzute pe 


această linie: o întrerupere completă, netă, sau una în care 
capetele liniei merg în paralel (fig. 19). 

O întrerupere netă poate fi semnul unui accident sau al 
unei îmbolnăviri bruşte şi grave. O formaţiune pătrată, plasată 
peste întreruperea propriu-zisă, este semnul unei protecţii 
împotriva pericolului, al unui „scut” care apără subiectul de 
evenimentele traumatice şi joacă un rol important într-o 
recuperare rapidă. O întrerupere având capetele liniei paralele 
indică dezvoltarea unei noi secţiuni a Liniei Vieţii semnificând, 
aşadar, o schimbare a felului de viaţă: un nou început sau o 
schimbare de mediu. Cu cât spaţiul întreruperii de acest tip este 
mai mare, cu atât schimbarea este mai importantă şi mai de 
proporţii. Dacă noua secţiune a liniei începe dinăuntrul celei 
vechi, cum se vede în fig. 23a, este vorba de o îngustare, o 
îngrădire a noului fel de viaţă în comparaţie cu cel vechi. 
Aceasta se poate întâmpla, de exemplu, după un accident care 
a avut ca rezultat slăbirea stării de sănătate a individului sau, 
poate, după o întâmplare nefericităl Dacă însă noua secţiune 
începe în afara celei vechi, adică spre centrul palmei, noua viaţă 
aduce multe îmbunătăţiri, o lărgire a orizonturilor, un plus de 
activitate şi o senzaţie generală de extindere. 

Aici se cuvine să plasăm un mic avertisment. Uneori, Linia 
Vieţii pare să fie neobişnuit de scurtă provocând în consecinţă 
mari nelinişti subiectului. Trebuie să menţionăm însă că o astfel 
de linie nu semnifică neapărat o viaţă scurtă. Multe Linii ale 
Vieţii aparent scurte (ca în fig. 23b) au o linie subţire ca un fir de 
păr care se uneşte cu o nouă linie situată mai spre centrul 
palmei sau chiar, în unele cazuri, cu Linia Destinului. Mai 
degrabă decât indicaţia unei morţi premature, acest tip de linie 
este semnul începutului unei vieţi noi la momentul indicat. De 
exemplu, respectivii oameni pot emigra, se pot căsători sau pot 
intra într-o nouă lume, foarte diferită de cea în care au trăit 
până atunci. 


Fig. 23. Întreruperi în Linia Vieţii 

RAMIFICAŢIILE 

Există două tipuri de ramificații care se desprind din Linia 
Vieţii: cele care se ridică spre degete şi cele care coboară spre 
încheietura mâinii. 

Ramificaţiile ascendente sunt linii ale efortului şi semnifică 
triumfurile personale şi senzaţia de împlinire. O ramificaţie care 
se ridică spre arătător sugerează realizări academice; spre 
mijlociu, indică succese legate de proprietate, de stabilitatea 
domestică sau de probleme profesionale. O ramificaţie care se 
ridică spre inelar pune în evidenţă împlinirea şi satisfacția pe 
plan creativ; una spre degetul mic dezvăluie o senzaţie de 
mulţumire legată de orice are de-a face cu domeniul ştiinţific, 
literar, comercial sau financiar. 

Ramificaţiile descendente semnifică mobilitatea, sugerând 
fie o schimbare de adresă, fie călătorii, în general, şi mai lungi, 
şi mai scurte. Cu cât ramificaţia respectivă este mai scurtă sau 
mai fină, cu atât mai puţin impact are mutarea sau călătoria 


respectivă asupra subiectului; cu cât ramificaţia este mai lungă, 
cu atât mai importantă sau mai îndepărtată este noua adresă 
sau destinaţie, O ramificaţie lungă reprezintă, de multe ori, 
călătoriile în străinătate, mai ales dacă pătrunde adânc în 
regiunea Muntelui Lunii. 


LINIILE TRANSVERSALE 

Liniile care taie Linia Vieţii de-a curmezişul (fig. 24a) se mai 
numesc şi linii traumatice, ele indicând perioade de obstrucţie, 
de opoziţie şi de amestec străin în viaţa respectivului individ, 
toate acestea creând tulburări emoţionale şi răsturnări de 
situaţie. Cu cât linia transversală este mai plină, cu atât mai 
mare va fi tulburarea. Dacă linia respectivă începe de la baza 
degetului mare 

şi traversează Linia Vieţii, este posibil să existe probleme 
de natură familială sau chiar legate de părinţi. Dacă, după ce a 
traversat Linia Vieţii, linia transversală mai taie şi Linia Capului 
şi/sau Linia Inimii, trauma respectivă va avea repercusiuni 
serioase asupra întregii existenţe a individului. 

Dacă există mai multe linii transversale, dar sunt foarte fine 
şi strânse la un loc, atunci este vorba de un individ nervos, 
permanent îngrijorat, care se consumă pentru orice. Când o linie 
transversală porneşte dintr-o linie de influenţă din interiorul 
Liniei Vieţii (fig. 24b), ni se indică faptul că problema îşi are 
originea în relaţia respectivă (a se vedea „Liniile de influenţă”). 


Fig. 24. Însemne pe Linia Vieţii 

LINIILE DE INFLUENȚĂ 

Aceste linii pot fi văzute în interiorul Liniei Vieţii, fie 
desprinzându-se din linia propriu-zisă, fie mergând paralele cu 
ea (fig. 24c). Ambele semnifică fie copii, fie relaţii noi. Calitatea 
fiecărei linii pune în evidenţă felul influenţei pe care o va avea 
relaţia respectivă asupra individului. 

LINIILE SURORI 

O linie soră este paralelă cu Linia Vieţii urmându-i 
îndeaproape traiectoria prin interior, adică prin zona dintre Linia 
Vieţii ji degetul mare. | se mai spune Linia lui Marte şi are două 
posibile interpretări. In primul rând, poate fi semnul unei 
influenţe puternice, precum cea a unui partener potrivit, 
apropiat şi iubitor, iar uneori chiar cel al unei vieţi spirituale 


interioare puternice şi bogate. în alte cazuri, această linie 
sugerează vitalitate şi protecţie suplimentară, „de rezervă”, cu 
precădere în cazurile în care Linia Vieţii este întreruptă, 
înlănţuită sau prezintă insule (fig. 24d). O astfel de linie aduce 
un plus de forţă vitală şi de energie. 
LINIA INIMII 
Linia Inimii ne furnizează informaţii despre: 
e emoţii şi sentimente 
e atitudinea faţă de dragoste, căsătorie şi de relaţiile 
sentimentale, în general 


e sănătate 
e dezechilibre minerale şi chimia organismului, în general 
POZIŢIA 


Linia Inimii este prima linie care traversează palma pe sub 
degete. Dacă se află suficient de sus, părând foarte apropiată 
de acestea, ea trădează o abordare intelectuală a 
sentimentelor. Este caracteristică oamenilor reci, raţionali, 
analitici - cei a căror inimă e guvernată de minte. Dacă Linia 
Inimii se află mai jos, mai apropiată de Linia Capului, este semn 
că emoţiile şi sentimentele au prioritate şi că, de fapt, inima 
conduce mintea. 


Fig. 25. Linia Inimii 


Dacă linia este foarte dreaptă (fig. 25a), această 
caracteristică, mai ales în palma unei femei, denotă faptul că 
este iscusită, chiar calculată în relaţiile interumane. Linia Inimii 
dreaptă mai este cunoscută şi ca indicând emoţii „masculine”. 

În schimb, când linia este mult curbată (fig. 25b), ea pune 
în evidenţă o concepţie generoasă şi sensibilă în relaţiile 
interumane. Indiferent dacă această caracteristică este întâlnită 
pe mâna unui bărbat sau a unei femei, ea este cunoscută ca o 
linie „feminină”. Totodată, mai indică şi un puternic simţ al 
justiţiei, al milei şi al fair-play-ului. Acest simţ este atât de 
puternic încât, invariabil, oamenii ce posedă astfel de linii se 
supun de bunăvoie la tot felul de suferinţe, doar de dragul de a 
le oferi celorlalţi noi şi noi şanse de a se schimba în bine sau de 
a se explica. Din păcate, de multe ori, răsplata cu care se aleg în 
urma acestor eforturi este un şut în partea dorsală. 

FINALUL 

Linia Inimii care se termină pe muntele degetului arătător 
(fig. 26a) indică idealismul în problemele amoroase. Oamenii 
respectivi au tendinţa de a avea o viziune în roz asupra relaţiilor 
amoroase şi a căsniciei, suprapunând peste parteneri imaginea 
unui cavaler în armură argintie, strălucitoare, sau a unei 
domniţe care trebuie salvată din impas. Ei au idealuri extrem de 
înalte şi standarde de performanţă încă şi mai înalte. Drept 
urmare, sunt în pericol de a suferi dezamăgiri când descoperă 
că aceia pe care i-au urcat pe un piedestal sunt, de fapt, doar 
simpli muritori şi au, ca orice muritor, picioare de ţărână. 


Fig. 26. Sfârşitul Liniei Inimii 


După o asemenea deziluzie, ei au nevoie de o perioadă 
îndelungată pentru a se reface şi a-şi mai investi încrederea în 
cineva, uneori nemaireuşind niciodată să-şi revină. Cel mai bun 
sfat pentru aceste persoane ar fi să mai coboare ştacheta 
aşteptărilor, să fie mai realişti în ceea ce priveşte relaţiile 
interumane şi natura umană, în general. 

Dacă Linia Inimii se termină foarte sus pe muntele 
arătătorului (fig. 26b), aproape atingând baza degetului, ea 
indică gelozie şi fire posesivă, nu numai faţă de iubit sau iubită 
şi soţ sau soţie, ci şi faţă de copii şi chiar de prieteni. 

O linie terminată între arătător şi mijlociu, (fig. 26c) este 
semnul unei atitudini realiste faţă de căsătorie. Oamenii 
respectivi sunt sentimentali, dar, pentru că întâmpină dificultăţi 
în a-şi exprima verbal sentimentele, preferă să-şi manifeste 
dragostea prin ceea ce fac pentru alţii. Deoarece aceasta poate 
avea ca efect secundar o reprimare a emoţiilor, au nevoie deo 
supapă de siguranţă - fie un prieten căruia să-i vorbească 
despre problemele lor, fie un jurnal. 

O Linie a Inimii care se termină sub degetul mijlociu denotă 


senzualitate. Respectivii indivizi sunt mai interesaţi de aventuri 
de-o noapte şi de propria lor mulţumire trupească decât de 
angajamente emoţionale. 

Pentru persoanele a căror Linie a Inimii traversează palma 
complet, până aproape de marginea exterioară (fig. 26d), 
munca are prioritate în faţa relaţiilor, această ordine a 
priorităţilor, iar cei dragi trebuie să înveţe să le ofere spaţiul şi 
timpul de care aceşti oameni au nevoie pentru a-şi construi 
cariera. Ei sunt cei care, din cauza devotamentului pentru 
munca pe care o fac, pot fi adeseori întâlniți în tot soiul de 
comitete, fiind încărcaţi cu diverse responsabilităţi pe care 
nimeni altcineva nu vrea să şi le asume, v O linie ce se termină 
cu o triplă ramificaţie este considerată o linie ideală, deoarece 
ea cuprinde toate categoriile descrise mai sus: căldură, 
idealism, pasiune şi o concepţie sensibilă vis-a-vis de relaţiile 
interumane în general. 

RAMIFICAŢIILE 

Ramificaţiile descendente ale Liniei Inimii (vezi fig. 19) pot 
reprezenta perioade de dezamăgire sentimentală şi nefericire, 
mai ales dacă ele ating şi Linia Capului. 

INSULELE 

Insulele situate pe această linie sunt indicatori de sănătate. 
Sub arătător sau sub degetul mijlociu, o insulă poate fi semn de 
dificultăţi de auz. Sub inelar, o insulă poate fi semnul unor 
defecte de vedere, în vreme ce o serie de insule legate între ele 
în această poziţie denotă nervozitatea şi timiditatea, posibil 
asociate cu tulburări ale somnului, poate datorate unui 
dezechilibru în ceea ce priveşte calciul din organism. în general, 
o Linie a Inimii înlănţuită poate indica dezechilibre sau deficienţe 
minore. 

Orice alte semne pe Linia Inimii (de pildă întreruperi sau 
pete) ar putea trimite la potenţiale boli vasculare sau cardiace, 
dar acest aspeet trebuie verificat şi confirmat şi de către alte 
indicii din palmă. 

LINIA DESTINULUI 
Linia Destinului reprezintă: 
eul public 
cariera 
modul de viaţă 
simţul răspunderii 


e luciditatea şi conştiinţa de sine în general, rolul şi poziţia 
în societate 


ÎNCEPUTUL 

Această linie poate avea mai multe puncte de plecare, dar 
regula spune că Linia Destinului traversează palma pe verticală, 
de obicei trecând chiar prin centrul acesteia şi îndreptându-se 
apoi spre degetul mic. 

Dacă „rădăcinile” acestei linii se află pe Muntele Lunii (fig. 
27a), ni se dezvăluie o carieră graţie căreia persoana se va afla 
permanent în atenţia publică, sau chiar în luminile rampei. 
Oamenii cu acesta caracteristică au nevoie de recunoaştere 
publică. Cei a căror linie a Destinului începe îngemănată cu Linia 
Vieţii (fig. 27b) vor avea invariabil experienţa responsabilităţilor 
familiale timpurii (de exemplu: un băiat care va prelua funcţia 
de cap de familie datorită pierderii premature a tatălui sau o 
fetiţă care simte că e de datoria ei să aibă grijă de părinţii 
bolnavi). Numai când liniile se separă, se schimbă şi 
responsabilităţile, iar individul se simte liber să-şi vadă de 
propria sa viaţă. 

Când linia se ridică dreaptă chiar prin mijlocul palmei, avem 
de-a face cu o existenţă stabilă, neîntreruptă de vreun urcuş sau 
vreun coborâş major al vieţii. în zilele noastre, însă, datorită 
ratei în continuă creştere a şomajului, acest tip de linie nu mai 
este atât de des întlnit ca în trecut. Ea reprezintă o traiectorie 
prestabilită a vieţii, ca în cazul celor care calcă pe urmele 
părinţilor sau se angajează la aceeaşi firmă, la terminarea şcolii 
şi rămân acolo până la pensie. Acest tip de linie aduce, de 
asemenea, şi o notă de fatalism în filosofia de viaţă a individului. 

Linia Destinului se poate găsi într-o poziţie mai ridicată sau 
mai coborâtă în palmă (fig. 27c), dar abia când începe să se 
contureze clar marchează apariţia unei senzaţii de control 
asupra mediului înconjurător, a unei idei de responsabilitate şi a 
sentimentului că viaţa are un sens şi că, totodată, ea impune o 
serie de obligaţii. în foarte puţine cazuri, dezvoltarea acestei linii 
poate indica unele senzaţii de restricţii, dar acest aspect 
trebuie, bineînţeles, analizat în funcţie de restul caracteristicilor 
palmei respective. 


TRAIECTORIA LINIEI 


Dacă linia este slabă sau fragmentată, mai ales la început, 
reprezintă un semn de confuzie, de lipsă a unor idei clare legate 
de viitor, poate chiar de lipsă de ţijită sau de direcţie în viaţă. De 
asemenea, poate fi semnul unor schimbări frecvente ale locului 
de muncă (fig. 28a). în cazurile în care textura propriu-zisă a 
liniei este neregulată, linia părând când mai groasă, când mai 
subţire (fig. 28b), este vorba de variaţia gradului de control pe 
care simte că-l are individul asupra propriei vieţi; uneori, 
respectivii indivizi simt că ar putea comanda ceea ce li se 
întâmplă, alteori se simt la cheremul împrejurărilor. 

Orice întreruperi, chiar şi cea mai mică deviaţie a liniei (fig. 
28c), reprezintă schimbări de stil de viaţă sau o modificare 
legată de profesie (sau, în general, de carieră). Dacă există o 
suprapunere a capetelor unei întreruperi, noua ramificaţie indică 
începutul unei vieţi noi sau al unei noi profesii, în general al unei 
noi direcţii în viaţă. Aceste suprapuneri denotă şi o tranziţie 
uşoară de la vechiul la noul fel de viaţă, de obicei iniţiată de 
subiect însuşi. O întrerupere clară, fără suprapuneri, sugerează 
un sfârşit mai brusc al vechiului fel de viaţă, în multe cazuri 
provocat de alţii (fig. 28d). Apariţia noului segment semnifică 
viaţa luată de la capăt cu forţe proaspete. 

Tipul diferenţei dintre o fază veche de viaţă şi una nouă 
este definit de dimensiunea întreruperii şi de deviația liniei. O 
uşoară curbă a segmentului nou (fig. 28c) poate semnifica o 
schimbare minoră, de pildă o avansare sau o retrogradare în 
cadrul aceluiaşi loc de muncă. Un spaţiu mare între cele două 
segmente ale liniei întrerupte (fig. 28e) indică un nou început, o 
schimbare totală o carieră nouă, un mediu complet diferit sau 
un stil de viaţă complet diferit. 

Insulele de pe această linie arată perioadele de griji, de 
posibile deziluzii, frustrări la locul de muncă ori acasă, sau, în 
unele cazuri, de dificultăţi financiare. Orice linii transversale pe 
Linia Destinului dezvăluie stagnări, intervenţii din afară sau 
piedici de care respectivul individ s-a ciocnit în timp şi care i-au 
abătut oarecum viaţa de la cursul ei firesc. 


Fig. 27. Linia Destinului 


Fig. 28, Traiectoria Liniei Destinului 


Fig. 29. Însemne pe Linia Destinului 

RAMIFICAŢII 

Ramificaţiile care se ridică spre Linia Destinului din zona 
Muntelui Lunii indică influenţele sau relaţiile sentimentale din 
existenţa subiectului. 

Dacă ramificaţia se întâlneşte şi se contopeşte chiar cu linia 
principală (fig. 29a), aceasta denotă o angajare fermă în relaţia 
respectivă, consolidarea acesteia, de obicei chiar căsătoria. 
judecând după aspectul liniei, imediat după contopire, putem 
afla dacă relaţia are un efect pozitiv sau negativ asupra 
individului. 

Dacă Linia Destinului se continuă puternică şi dreaptă, 
relaţia are un efect pozitiv. Dacă însă linia prezintă o insulă sau 
e întreruptă ori traversată de linii transversale (fig. 29b), relaţia 
aduce cu ea o serie de necazuri. Dacă Linia Destinului se 
întrerupe după contopirea celor două linii şi începe apoi cu un 
nou segment, relaţia va crea schimbări implicând ori o 
schimbare a adresei, ori o nouă viaţă. 

S-a constatat că dacă o linie de influenţă pornind de pe 
Muntele Lunii nu se contopeşte cu Linia Destinului sau o taie de- 
a dreptul, asupra relaţiei planează nori negri (fig. 29c şi d). 


Ambele situaţii sugerează faptul că relaţia fie nu va fi de durată, 
fie va avea un efect negativ sau chiar dezastruos asupra 
individului în cauză. 

Ramificaţiile care se ridică din Linia Destinului şi ating 
muntele de la baza arătătorului sunt destul de neobişnuite, ele 
arătând, în general, o formă de recunoaştere publică. Fiindcă 
acea parte a palmei reprezintă orice ţine de politică, biserică, 
sistemul juridic sau educaţional, o ramificaţie în această direcţie 
poate fi semnul unui succes în oricare dintre aceste domenii, în 
funcţie de cariera individului. 

Locul unde ar trebui să se sfârşească în mod firesc Linia 
Destinului se află sub degetul mijlociu, motiv pentru care este 
extrem de puţin probabil să găsim vreo ramificaţie acolo. 

Orice ramificaţie ascendentă către inelar (fig. 29e) pune în 
evidenţă împlinirile artistice, creative, şi chiar un mare succes în 
acest domeniu. Desigur, ea indică o senzaţie de satisfacţie 
legată de evoluţia carierei persoanei respective sau a modului 
său de viaţă. Există chiar posibilitatea ca o astfel de ramificaţie 
să dubleze o Linie a lui Apollo sau a Soarelui. 

O ramificaţie care se ridică spre degetul mic semnifică 
succesul legat de ştiinţă, comerţ, afaceri sau finanţe, din nou, în 
funcţie de cariera individului. 

LINIILE PARALELE 

Daca o ramificaţie se ridică de pe Muntele Lunii şi merge 
paralel cu Linia Destinului, în loc să o întâlnească, acesta 
reprezintă semn excelent de parteneriat, de obicei indicând un 
mariaj reuşit, în care cei doi se simt mai degrabă ca doi 
parteneri de afaceri decât ca soţ şi soţie, în sensul tradiţional al 
cuvintelor. 

Oriunde pe parcursul Liniei Destinului, o linie paralelă indică 
invariabil o activitate sporită, indiferent de domeniu (fig. 29f). 

FINALUL 

În mod firesc, Linia Destinului ar trebui să se oprească pe 
Muntele lui Saturn, sub degetul mijlociu; totuşi, ea se poate 
termina şi în alte locuri din palmă. 

Dacă linia se opreşte brusc la întâlnirea cu Linia Capului şi 
nu mai continuă dincolo de acest punct, este foarte posibil ca o 
mişcare greşită să fi adus prejudicii carierei individului. Finalul 
brusc la intersecţia cu Linia Inimii poate fi un semn că în viaţa 
individului a intervenit un conflict emoţional sau un alt 


eveniment neplăcut (de obicei, un scandal de proporţii), care a 
avut un efect negativ, dacă nu chiar dezastruos, asupra carierei 
individului. Dacă linia se curbează către muntele de la baza 
degetului arătător, este posibil ca subiectul să se stârnească 
într-un fel sau altul în atenţia publică; şi chiar dacă nu devine 
celebru, el poate obţine vreun fel de recunoaştere sau preţuire 
publică. Dacă linia se curbează către muntele lui Apollo de sub 
degetul inelar, individul va avea o carieră plină de succes, 
legată de domeniul artistic. _ J 

TIMPUL IN PALMA 

Spre deosebire de astrologie, unde momentele anumitor 
întâmplări din viaţa noastră pot fi stabilite cu o acuratețe 
uimitoare cu condiţia ca detaliile exacte ale datei de naştere să 
fie cunoscute, în cazul chiromanţiei evenimentele nu pot fi 
determinate cu atâta precizie în timp. Desigur, este posibilă 
stabilirea probabilității ca anumite evenimente să aibă loc într-o 
perioadă aproximativă de timp, uneori această perioadă putând 
fi chiar restrânsă la un interval destul de mic; totuşi, nu este 
posibilă prezicerea lunii propriu-zise când va avea loc 
evenimentul respectiv, ca să nu mai vorbim de zi. 

Cu toate acestea, capacitatea de a determina dacă există 
probabilitatea de a se întâmpla sau nu ceva în intervalul 
următoarelor luni îşi are meritele ei, cu atât mai mult cu cât 
prezicerile obişnuite în chiromanţie se referă la următorii ani. 
Parcă e mai bine să ştii că te aşteaptă ceva în următoarele luni 
decât să nu ştii deloc. Cunoscând posibilele turnuri pe care le-ar 
putea lua viitorul nostru, avem cel puţin timp să ne planificăm 
vieţile, astfel încât să putem ieşi onorabil din confruntarea care 
se anunţă. 

Farmecul încercării de a determina datele evenimentelor din 
palmă constă în faptul că putem vedea noi înşine, în detaliul 
desenului, dacă o linie devine mai puternică sau începe să 
prezinte insule, ramificații, linii transversale, schimbări de direcţie 
etc, , 

In acest domeniu, există diferite şcoli de interpretare, fiecare 
dintre ele având metoda proprie de determinare a timpului 
evenimentelor. Aceasta se întâmplă din cauză că palmele nu au 
dimensiuni uniforme, astfel încât orice scală s-ar folosi, ar trebui 
adaptată individului respectiv. Precizia se poate câştiga destul de 
uşor după puţină practică; la început, însă, este înţelept să luaţi 


drept reper un anumit eveniment, de exemplu o tulburare 
emoţională sau o schimbare de adresă, care sunt puternic 
marcate şi apoi să efectuaţi restul datărilor în funcţie de aceasta. 
Chiar şi experţii procedează astfel. Ei preferă să aibă confirmarea 
subiectului asupra a două-trei date - mai ales în cazurile când 
mâna este mai mică sau mai mare decât o mână obişnuită - 
pentru că astfel „îşi obişnuiesc ochiul” cu palma respectivă, ca să 
zicem aşa, având apoi posibilitatea de a adapta scala după care 
măsoară timpul la aceasta. 


Fig. 30. Timpul pe Linia Vieţii 


În acest scop, se folosesc Liniile Vieţii, Capului şi Destinului. 
Dar atunci când e vorba de determinarea timpului întâmplărilor, 
este recomandabil să lucraţi după o amprentă, pentru că veţi 
avea ocazia să faceţi măsurători mai exacte cu o riglă. 

TIMPUL PE LINIA VIEŢII 

Pe Linia Vieţii, timpul se citeşte pornind dintr-un punct din 
marginea radială, sub degetul arătător, înconjurând degetul 
mare şi continuând în jos, spre încheietura mâinii. în general, 
aproximativ un milimetru reprezintă durata unui an, dar această 


scală trebuie comprimată sau dilatată în funcţie de dimensiunea 
palmei. Trebuie să reţineţi că este indicat să începeţi prin a 
stabili cel de-al douăzecilea an şi să continuaţi înainte şi în urmă 
în funcţie de acest punct. O metodă rapidă pentru stabilirea 
reperului este prezentată în fig. 30. 

Trasaţi o linie dreaptă de la marginea interioară a degetului 
arătător în jos, iar punctul unde această linie întâlneşte Linia 
Vieţii marchează aproximativ vârsta de douăzeci de ani. De aici 
în jos sau în sus, fiecare milimetru poate fi considerat 
echivalentul aproximativ al unui an. După o vreme, veţi reuşi să 
vă obişnuiţi cu măsurătorile în asemenea măsură încât nu veţi 
mai avea nevoie de riglă. Un alt sfat util este să încercaţi să 
marcați vârstele de 25, 30, 35, 40 etc. cu o linie mai lungă, 
astfel încât aceştia să fie uşor de observat la analiza 
evenimentelor de pe Linia Vieţii. 

TIMPUL PE LINIA CAPULUI 

Pe această linie, fixarea evenimentelor în timp este relativ 
uşoară (vezi fig. 31). Regula „un-milimetru-pe-an” se aplică şi 
aici; la fel ca pe Linia Vieţii, anul al douăzecilea se stabileşte prin 
trasarea unei linii de la marginea interioară a degetului arătător 
în jos, până în punctul în care întâlneşte Linia Capului. Vârsta de 
treizeci şi cinci de ani poate fi şi ea stabilită destul de uşor, de 
data aceasta trasând linia descendentă din dreptul degetului 
mijlociu până la întâlnirea cu Linia Vieţii. Intervalurile 
corespunzând anilor pot fi apoi marcate în raport cu aceste două 
puncte de referinţă. 


Fig. 31. Timpul pe Linia Capului 


TIMPUL PE LINIA DESTINULUI 

Linia Destinului trebuie citită de la încheietura mâinii în sus, 
către degete. Aici, însă, stabilirea evenimentelor în timp nu este 
chiar atât de simplă şi precisă, ca în cazul Liniei Vieţii (vezi fig. 
32); 

Măsuraţi lungimea palmei de la prima brățară dinspre 
palmă, de pe interiorul încheieturii, şi până sub degetul mijlociu; 
punctul de la jumătatea acestei linii va reprezenta vârsta de 
treizeci şi cinci de ani. Până în acel loc, începând de la prima 
brățară, anii sunt marcați în mod egal, dar, dincolo de el, scala 
trebuie comprimată, cu excepţia cazului în care presupunem că 
viaţa oricărei fiinţe omeneşti are precis şaptezeci şi cinci de ani! 
Aşadar, sub treizeci şi cinci, fiecare an poate fi reprezentat de 
ceva mai mult decât un milimetru, dar deasupra acestui punct 
fiecare an va însemna un milimetru, iar după cincizeci de ani 
este posibil să comprimăm şi mai mult, ajungând la mai puţin de 
un milimetru. Amintiţi-vă totodată că scala trebuie modificată şi 


în funcţie de dimensiunile palmei. 
Ca şi în cazul Liniei Vieţii, extrem de utilă va fi folosirea 
drept reper a unui eveniment cunoscut. 


Fig. 32. Timpul pe Linia Destinului 


7. Liniile secundare 


În afară de liniile principale, in palmă pot fi întâlnite şi 
multe alte linii şi semne. Unii oameni au foarte multe astfel de 
linii slab trasate care conferă palmei un aspect „aglomerat” (fig. 
33). Alţii, însă, nu beneficiază de asemenea caracteristici, 
palmele lor apărând clare şi neaglomerate. Cea mai cunoscută 
dintre aceste linii şi semne secundare este probabil Linia 
Soarelui. 

LINIA SOARELUI 

Linia Soarelui (fig. 33a) mai este cunoscută şi sub numele 
de Linia lui Apollo. Ea nu este neapărat prezentă în toate 
palmele, dar, când apare, semnifică: 

multumirea personală 

satisfacţie obţinută în viaţă şi în domeniul profesional 
împlinire creativă 

succes 

talent şi înclinaţie artistice 

noroc în privinţa banilor 

celebritate 
Linia Soarelui funcţionează în conjuncţie cu Linia Destinului, 
deoarece amândouă par să se completeze reciproc, confirmând 
fiecare ceea ce dezvăluie cealaltă. Dacă una dintre ele arată 
slăbiciuni, puse în evidenţă de insule sau întreruperi, forţa 
celeilalte o va compensa. O Linie a Soarelui puternică indică o 
persoană înzestrată cu caracteristicile lui Apollo: sinceritate, 
veselie şi talent creativ, căldură şi charismă, tonus solar. 

ÎNCEPUTUL 

Această linie poate porni din mai multe locuri. Dacă începe 
de la baza palmei, lângă încheietura mâinii (fig. 34a), este un 
semn destul de rar de succes timpuriu, de felul celui de care s- 
ar putea bucura un copil-vedetă, actor sau cântăreţ. 

Când linia porneşte de pe Muntele lui Venus, din interiorul 
Liniei Vieţii (fig. 34b), şi se înalţă către Muntele lui Apollo, este 
semn că familia a contribuit serios la succesul individului. Dacă 
linia se desprinde ca o ramificaţie chiar din Linia Vieţii şi apoi îşi 
croieşte drum spre Muntele lui Apollo (fig. 34c), succesul va fi 
dobândit prin eforturile şi realizările proprii. 

Fig. 33. Liniile secundare 


Când linia se dezvoltă de pe Muntele Lunii, aceasta este 
semn de recunoaştere publică, iar cei ce posedă respectiva 
caracteristică îşi revendică de cele mai multe ori dreptul la 
celebritate fie în mass-media, fie pe altă cale aflată în atenţia 
publică (fig. 34d). Dacă linia începe puţin mai sus, pe Muntele lui 
Marte, succesul va fi obţinut numai prin muncă grea (fig. 33a). 

Dacă Linia Soarelui se desprinde din Linia Destinului şi 
continuă să se ridice (vezi fig. 29e), este vorba de o amplificare 
a carierei individului, ceea ce va contribui la sporirea 
sentimentelor generale de satisfacţie ale acestuia. 

Când începe deasupra Liniei Inimii, ea sugerează faptul că, 
la bătrâneţe, persoana se va bucura de confort, dublat de o 
senzaţie de bunăstare şi linişte spirituală; în plus, este posibil să 
fie înconjurată de căldură şi de dragoste în iarna vieţii. 

ABSENŢA LINIEI SOARELUI 


Uneori, Linia Soarelui nu este prezentă deloc în palma 
subiectului. Deşi această caracteristică nu implică neapărat o 
lipsă totală de succes şi nici nu presupune eşecuri răsunătoare, 
faptul respectiv arată totuşi că viaţa individului nu va fi dintre 
cele mai uşoare şi că succesul va putea fi obţinut, dar numai 
prin muncă grea şi luptă. 

DUBLAREA LINIEI SOARELUI 

Oamenii care au mai multe Linii ale Soarelui paralele sunt 
caracterizați de tendinţa de a avea multe interese şi, din cauza 
aceasta, s-ar putea să nu aibă succes în nici o privinţă. Ei vor fi 
pricepuţi la toate, dar stăpâni pe nici unul dintre aceste multe şi 
variate domenii. Dacă le place să ducă o viaţă activă, chiar 
agitată, având mii de lucruri de făcut, atunci este firesc să aibă 
mai multe Linii ale Soarelui; aceasta sugerează, însă, mai 
degrabă, o irosire a energiilor în prea multe direcţii, decât o 
concentrare a eforturilor în vederea realizării unui obiectiv 
major. 


Fig. 34. Linia Soarelui 


în mod tradiţional, trei Linii ale Soarelui deasupra Liniei 
Inimii constituie un semn de noroc în privinţa banilor sau a 
afacerilor financiare. Pentru aceşti oameni, banii par să se 
ivească exact atunci când au nevoie de ei. Poate că nu vor 
deveni niciodată milionari, dar cel puţin pot avea încredere în 
faptul că nu se vor zbate niciodată în sărăcie, fie că au o 
pricepere înnăscută în gestionarea afacerilor lor financiare, fie 
că sunt pur şi simplu norocoşi din naştere. 

LINIA LUI MERCUR 

Ea mai este cunoscută şi sub numele de Linia Sănătăţii, 
Linia Afacerilor sau Hepatica (fig. 33b). Interpretarea unei 
asemenea linii ridică destule probleme, mai ales pentru că în 
privinţa ei nu s-au depus eforturi de cercetare satisfăcătoare. Ea 
porneşte de la baza mâinii, frecvent din zona Muntelui lui Venus 
sau a Liniei Vieţii, şi se ridică spre Muntele lui Mercur, sub 
degetul mic. 

Când este prezentă în palma subiectului, ea reprezintă 
aspectele legate de: 

e sănătate 
e pricepere în afaceri 

Conceptul de mens sana in corpore sano este foarte potrivit 
aici deoarece limpezimea gândirii (graţie unei constituţii 
sănătoase) ajută la luarea unor hotărâri rapide şi juste în orice 
tip de afacere. 

Prezenţa acestei linii în palmă nu presupune probleme de 
sănătate aşa cum se credea adesea în trecut. Cu toate acestea, 
ea poate să indice faptul că aceşti subiecţi sunt extrem de 
conştienţi de sistemul lor nervos. Este interesant de observat, 
totuşi, că o Linie slabă a lui Mercur, care prezintă insule sau 
ramificații sau prea multe deviații, poate fi, în esenţă, semnul 
unei constituţii slabe şi al unei lipse de vigoare fizică. 

Tot în trecut, s-a mai considerat că intersectarea dintre 
Linia lui Mercur şi Linia Vieţii indică o moarte sigură, aceasta 
survenind la momentul respectiv. Aceasta însă este o părere 
greşită - asemenea lucruri nu fac decât să sperie pe toată 
lumea. Este posibil ca o astfel de intersecţie să sugereze 
probleme de sănătate sau o slăbire a constituţiei individului în 
acea perioadă, dar acest aspect trebuie judecat în funcţie de cât 
de puternică este linia în comparaţie cu celelalte, iar informaţia 


privitoare la starea de sănătate se impune a fi coroborată cu 
factori de sănătate indicaţi în alte regiuni din palmă. 
ARCUL INTUIŢIEI 
Arcul Intuiţiei (fig. 33c) apare ca o linie semicirculară spre 
marginea exterioară a palmei. Oamenii care posedă această 
linie sunt: 
e extrem de intuitivi 
e receptivi 
e incisivi, cu o capacitate mare de pătrundere 
e capabili să judece o situaţie sau o persoană ca pe-o carte 
deschisă 
binecuvântaţi cu un al şaselea simţ 
e capabili să simtă ce se va întâmpla în viitor 
Cu cât acest semicerc este mai puternic şi mai complet, cu 
atât mai sensibilă şi mai receptivă este persoana. Indivizii în 
cauză au totodată şi vise cu o aparenţă foarte reală, lucide şi 
colorate, care, mai ales în perioade de necazuri, pot fi 
premonitorii. Dacă această formaţie apare numai pe mâna 
subiectivă, posesorul a moştenit acest dar, însă nu 1-a dezvoltat 
la adevăratul lui potenţial. Aceia care au această caracteristică 
puternic şi clar trasată, prezentă în ambele palme, ar trebui să 
se bazeze întotdeauna pe instinctele lor şi să se lase ghidaţi de 
sentimentele şi senzaţii. 
CENTURA LUI VENUS 
Centura lui Venus (fig. 33d) este o linie semicirculară care 
poate fi văzută la baza degetelor, deasupra Liniei Inimii. Când 
este prezentă, ea denotă: 
e talent creativ 
e sensibilitate extremă 
Dacă linia este completă, sensibilitatea extremă se poate 
transforma în suspiciune sau chiar în paranoia. Dacă, însă, linia 
este întreruptă sau fragmentată, ea arată că o bună doză de 
simţ al realităţii temperează sensibilitatea, individul devenind 
astfel înţelegător şi receptiv faţă de ceilalţi. 
VIA LASCIVIA 
Când este prezentă, Via Lascivia (fig. 33e) pune în 
evidenţă: 
e  sensibilităţi fiziologice 
e sensibilitate mare la reacţii alergice 
Oamenii care posedă această caracteristică ar trebui să fie 


foarte atenţi în privinţa utilizării alcoolului, chimicalelor, 
tutunului, medicamentelor, drogurilor sau altor substanţe 
alergenice, supraveghindu-şi totodată regimul alimentar, în 
general. întrucât ei pot avea reacţii alergice la oricare dintre 
substanţele de mai sus, ar trebui să fie conştienţi de faptul că 
prezenţa acestei linii poate constitui şi un indiciu sugerând riscul 
de a deveni cu uşurinţă dependenţi de respectivele substanţe. 
în zilele noastre, Via Lascivia este cunoscută ca linia alergiilor. 
STIGMATUL MEDICAL 
Stigmatul Medical se găseşte pe Muntele lui Mercur, sub 
degetul mic (fig. 33f). El constă dintr-o serie de trei sau mai 
multe linii verticale tăiate de una orizontală. Când este prezent, 
denotă: 
e capacitate înnăscută de a-i vindeca pe alţii 
e empatie 
e manieră excelentă de a trata bolnavii 
Nu toţi cei ce exercită profesii în domeniul medical au acest 
însemn în palmă, şi nu toţi cei în ale căror palme el apare se 
apucă de medicină. Dar toţi cei care posedă acesta 
caracteristică au o fire plină de blândeţe şi compasiune, deseori 
emanând o aură de calm şi seninătate. Alţii folosesc această 
caracteristică în mod activ: dacă nu pe post de medici umani, 
surori, asistente, ori medici veterinari, atunci devenind 
consilieri, psihologi sau prestând munci în domeniul asistenţei 
sociale. Alţii îşi descoperă talentul de a alunga supărările celor 
din jur sau de a aduce uşurarea celor cuprinşi de dureri fizice - 
mai ales în cazul copiilor şi animalelor, pur şi simplu printr-o 
trecere a palmei pe deasupra zonei afectate. Acesta este un dar 
minunat, iar cei ce-l posedă ar trebui să nu precupeţească nici 
un efort pentru a şi-l dezvolta şi a-l putea folosi în scopuri 
terapeutice. 
INELUL LUI SOLOMON 
Inelul lui Solomon (fig. 33g) este o mică formaţie 
semicirculară aflată la baza degetului arătător. Când este 
prezentă în palmă, ea arată: 
e înţelepciune 
e capacitate de înţelegere 
e judecată echilibrată 
INELUL LUI SATURN 
Este o altă formaţie semicirculară care se află, de obicei, la 


baza degetului mijlociu (fig. 33h). Este un însemn destul de 
neobişnuit, dezvăluind: 

e atitudine negativă 

e perioadă de frustrare 

Acest tip de însemne pot apărea şi dispărea, se pot 
estompa sau se pot fragmenta. De obicei, ele sunt vizibile în 
perioadele când subiectul se luptă cu o senzaţie de frustrare, cu 
sentimentul că nu mai progresează, că paşii îi sunt încetiniţi sau 
chiar frânaţi, orice ar face. Aceşti oameni au senzaţia că sunt 
veşnic traşi înapoi, astfel încât toate strădaniile lor nu dau până 
la urmă nici un rezultat. Dacă această atitudine persistă timp 
îndelungat, posesorii Inelului lui Saturn pot sfârşi prin a deveni 
sceptici, plini de amărăciune şi extrem de cinici, trăsături ce se 
vor reflecta şi în concepţia lor de viaţă. 
LINIILE INŢELEGERII 
Acestea sunt reprezentate de un set de linii oblice pe 

Muntele lui Jupiter, sub degetul arătător (fig. 33i). Formaţia pune 
în evidenţă: 

e mare capacitate de înţelegere faţă de oameni şi viaţă 

e simpatie şi compasiune 

e căldură umană 


LINIILE DE PE BURICELE DEGETELOR 

Din când în când, pe buricele degetelor se pot dezvolta atât 
linii orizontale cât şi verticale (fig. 33|). Liniile orizontale denotă 
stresul şi tensiunea nervoasă; de obicei, ele apar şi dispar după 
cum perioadele de încordare şi zbucium se amplifică sau scad în 
intensitate. Simpla stabilire a degetului sau degetelor pe care 
apare cea mai mare concentraţie de linii ne oferă posibilitatea 
de a deduce natura problemelor care-l afectează pe subiect. 

Multe linii orizontale pe buricul degetului arătător 
sugerează grijile subiectului legate de poziţia sa socială sau de 
ego-ul său. De asemenea, se pot reflecta aici o serie de 
probleme profesionale. Pe buricul degetului mijlociu, liniile 
orizontale arată îngrijorare în privinţa siguranţei materiale, a 
proprietăţilor materiale, a căminului. Pe inelar, liniile indică 
nefericirea legată de probleme de natură personală, o senzaţie 
generală de neîmplinire şi insatisfacţie. Pe buricul degetului mic, 
liniile orizontale în număr mare indică neliniştea subiectului cu 
privire la capacitatea de a se exprima pe sine însuşi. Uneori, ele 


pot fi şi o trimitere la probleme legate de relaţiile sexuale ale 
individului. 

Prezenţa liniilor verticale pe buricele degetelor denotă însă 
cu totul altceva. Aceste zone ale mâinii sunt legate de sistemul 
endocrin, astfel că este posibil ca respectivele însemne să 
marcheze dezechilibre hormonale, în funcţie, bineînţeles, de 
degetul care este cel mai afectat. Totuşi, sunt necesare 
cercetări suplimentare pentru a se obţine dovezi concludente în 
sprijinul acestei teorii. 

în prezent, se crede că degetul arătător corespunde glandei 
pituitare, şi deci liniile verticale situate aici ar putea sugera 
deficienţe în funcţionarea acestei glande. Pe degetul mijlociu, 
aceste însemne aruncă suspiciuni asupra funcţionării 
mecanismului glandei pineale. în privinţa degetului inelar, există 
sugestia că liniile verticale de aici sunt legate de timus. Ele 
apar, de regulă, în palmele oamenilor cu probleme de tensiune 
arterială (fie prea mică, fie prea mare). Liniile verticale de pe 
degetul mic fac trimitere la glanda tiroidă. Atât hipotiroidienii, 
cât şi hipertiroidienii au această caracteristică pe buricul 
degetului mic. 

INELUL FAMILIEI 

Aceasta este o linie curbă care înconjoară baza degetului 
mare (fig. 33k). Orice linie traumatică ce porneşte de aici, 
traversând Muntele lui Marte sau al lui Venus şi tăind Linia Vieţii, 
indică probleme legate direct de părinţii individului, de rude etc. 

BRAŢARILE 

Ele sunt liniile de pe faţa interioară a încheieturii mâinii. 
Brăţările puternice, clar trasate constituie indicatorii unei 
constituţii fizice sănătoase (fig. 35a). Dacă prima brățară 
dinspre palmă se curbează în sus, spre podul palmei (fig. 35b), 
este semn că posesorul are o structură fizică internă delicată; la 
femei, pot apărea complicaţii ginecologice, iar la bărbaţi, 
probleme urologice. J 
INSULE, LINII TRANSVERSALE, PATRATE ŞI STELE 
Insulele 

Orice apariţie a unei insule pe o linie (fig. 36a) este semnul 
unei forme de slăbiciune sau al unor probleme legate de zona 
reprezentată de linia respectivă. Pe Linia Capului, o insulă poate 
sugera îngrijorare, în vreme ce pe Linia Vieţii poate semnifica 
boală sau o slăbire a constituţiei fizice. 


Liniile Transversale 

O linie minoră care taie transversal o linie principală (fig. 
36b) este, de obicei, semnul unei bariere temporare, precum 
opoziţia, obstrucţia sau orice alt tip de intervenţie din afară 
asupra cursului firesc al evenimentelor. Natura problemei este 
de cele mai multe ori lămurită de coroborarea cu alţi factori, - 
care apar în acelaşi timp. 

Pătratele 

Pătratele (fig. 36c) sunt, de obicei, însemne de protecţie 
care reprezintă o încercare de atenuare a unui eveniment 
neplăcut sau a altor pericole ilustrate în palmă. De exemplu, un 
pătrat care înconjoară o întrerupere a Liniei Vieţii sugerează o 
formă de protecţie împotriva unui posibil accident sau pericol. 

De asemenea, pătratele mai indică şi perioadele de trudă 
intensă, când individul va fi chemat să depună un efort 
considerabil. în acest caz, pătratul nu se va afla deasupra liniei, 
ci ataşat ei. Apariţia acestui tip de însemn este probabilă mai 
ales în cazul Liniei Capului sau al Liniei Destinului. 

Cu ajutorul scalei timpului, prezentată anterior, veţi avea 
posibilitatea de a vă face o idee în privinţa momentelor când 
este probabil să înceapă şi să ia sfârşit această perioadă de 
efort, precum şi a duratei întregului proces. 

în răstimpul acestei perioade de trudă, persoanele ce 
posedă astfel de formaţii se vor simţi subminaţi de frustrare şi 
de senzaţia că li se impun tot soiul de limite. Acestea, însă, ar 
trebui să privească respectiva perioadă ca pe un exerciţiu plin 
de învăţăminte. Ele au nevoie să înveţe să se ferească de 
agitaţie, să fie constructive, să-şi concentreze eforturile şi să-şi 
consolideze cunoştinţele. Vor exista perioade când nu vor putea 
zări lumina de la capătul tunelului; de aceea, trebuie să înveţe 
să aibă încredere că aceasta este acolo şi că o vor vedea în 
curând din nou. Numai astfel vor putea începe să-şi clădească, 
treptat, temeliile propriului viitor. 


â 


Fig. 35. Brăţările 


Dacă pătratul este lipit de Linia Destinului, efortul va fi 
centrat pe cariera individului, pe ocupaţia şi responsabilităţile 
sale. Dacă este ataşat Liniei Capului, este mai probabil ca truda 
să fie legată de dezvoltarea mentală, spirituală sau emoţională 
a individului. 

Mai există însă încă o formaţie pătrată, a cărei interpretare 
este complet diferită de a celorlalte două. Ea se află pe Muntele 
lui Jupiter, sub arătător, şi mai este cunoscută sub denumirea de 
pătratul profesorului. După cum sugerează şi numele, este 
vorba de o abilitate înnăscută de a împărtăşi celorlalţi 
informaţia. Nu toţi cei care posedă acest însemn devin profesori, 
la fel cum nu toţi profesorii poartă această caracteristică în 
palmele lor; cei care o deţin, însă, au şi un fel minunat de a-şi 
exercita meseria, mai ales când e vorba de copii. 


Fig. 36. Insule, linii transversale, pătrate şi stele 


Stelele 

Mici crestături care se intersectează, formând o stea, pot fi 
întâlnite fie pe o linie principală, fie independente, pe oricare 
dintre munţii palmei (fig. 36d). Regula generală este că o stea 
situată pe o linie poate reprezenta un şoc sau un eveniment 
neaşteptat, în vreme ce una independentă, plasată pe un 
munte, este semn de succes. 

De pildă, o stea pe Linia Capului poate indica o perioadă de 
criză mentală: un motiv subit de mare îngrijorare sau chiar un 
accident care afectează cutia craniană. Pe Linia Destinului, 
steaua ar putea indica un eveniment neaşteptat şi, poate, 
alarmant. Cazuri de pierdere a cunoştinţei au fost uneori legate 
de prezenţa unor stele pe această linie. Pe Linia Vieţii, o stea 
poate însemna un accident. 

Excepţia de la această regulă o constituie steaua prezentă 


pe Linia Soarelui. Aceasta nu este un semn prevestitor de rele, 
ci sugerează o surpriză aducătoare de noroc sau de celebritate 
şi recunoaştere publică pentru subiect. De pildă, în acest chip 
poate fi indicată câştigarea unor alegeri. Cei care se trezesc 
peste noapte încununaţi de succes, primesc mari premii de 
prestigiu, îşi pot expune operele în marile muzee celebre ale 
lumii sau descoperă că noua lor carte se vinde cu un succes 
răsunător, toţi fac parte din categoria celor cu stele pe Linia lui 
Apollo. 

O singură stea pe un munte denotă succesul în domeniul 
reprezentat de acea zonă a palmei; de aceea, trebuie 
interpretată corespunzător. Totuşi, o stea pe Muntele lui Jupiter 
este excepţional de norocoasă, deoarece prevesteşte o viaţă 
plină de succese. 


8. Relaţiile sentimentale 


Palmele oamenilor sunt oglinzi fidele ale sentimentelor lor. 
Semnele de aici nu numai că dezvăluie felul cum 
interacționează două persoane, ci ne pot furniza şi indicii cu 
privire la nivelul compatibilităţii dintre ele, precum şi cu privire 
la şansele pe care le are un cuplu de a întemeia o relaţie 
fericită. 

Aceste indicii se află în diferite zone ale palmei, dar, 
trecând prin cele şase nivele prezentate mai jos, informaţia se 
va clădi, strat peste strat, până se va obţine o caracterizare 
completă a cuplului respectiv. E 

NIVELUL 1: COMPATIBILITATEA FORMEI MAINII 

Forma mâinii indică elementele esențiale din care este 
alcătuit caracterul de bază al individului; astfel, acei oameni cu 
forme asemănătoare ale mâinilor vor fi înzestrați cu aceleaşi 
predispoziţii fundamentale. Pornind de la teoria conform căreia 
extremele se atrag, menționăm faptul că există mai multe tipuri 
de mâini ai căror posesori se înțeleg foarte bine datorită 
naturilor lor complementare, în vreme ce posesorii altora, lăsați 
împreună un timp mai lung sau mai scurt, scot pur şi simplu 
scântei! 

Pământ + Pământ 

Două mâini de Pământ se potrivesc, în general, destul de 
bine, urmând a reprezenta un cuplu solid, unit, de oameni 
rezonabili, realişti, practici şi muncitori. Aerul excesiv de serios, 
lipsa unei imaginaţii prea bogate, precum şi a spontaneităţii pot 
constitui dezavantajele unei astfel de relaţii. 

Pământ + Aer 

Tipurile de Pământ sunt solide şi iubesc rutina. Tipurile de 
Aer nu sunt solide şi nu iubesc rutina! Dar oamenii cu mâini de 
Aer sunt adaptabili şi inventivi, astfel încât pot găsi calea spre 
un compromis fericit în această relaţie. Simţul practic şi 
realismul partenerului de Pământ pot ajuta deopotrivă la 
ancorarea şi la canalizarea ideilor şi imaginaţiei tipului de Aer. 
Pe de altă parte, tipul de Aer poate, în egală măsură, contribui la 
înveselirea partenerului său, altminteri imperturbabil. Totuşi, 
există în permanenţă pericolul ca tipul de Pământ să-l 


exaspereze pe cel de Aer, la fel cum curiozitatea nepotolită în 
privinţa vieţii a tipului de Aer îl poate obosi teribil pe partenerul 
său de Pământ. 


Pământ + Foc 

Aceste două tipuri se înţeleg cu siguranţă bine, dar numai 
din punctul de vedere al nivelurilor de energie. Ambele sunt în 
permanenţă în acţiune şi, deşi partenerul de Foc ar putea fi 
înzestrat cu mai multă imaginaţie creatoare, partenerul cu mâna 
de Pământ va aduce în relaţie contragreutatea simțului practic. 
Ca aspecte negative, Focul poate stimula în exces, până la 
ardere partenerul de Pământ, în vreme ce partenerul de Pământ 
ar putea toci interesul şi entuziasmul pentru viaţă al Focului. 

Pământ + Apă 

Poate cea mai dezastruoasă combinaţie dintre toate. 
Atitudinile imperturbabile, uneori chiar insensibile, ale 
partenerului de Pământ vor sfârşi prin a secătui complet 
sensibilitatea şi calităţile eterice ale tipului de Apă. în acelaşi 
timp, schimbările capricioase de dispoziţie ale tipului de Apă 
aproape că vor jigni logica şi realismul Pământului. 

Aer + Aer 

Compatibilitate bună; fiecare dintre parteneri îl stimulează şi-l 
satisface pe celălalt. 

Aer + Foc 

De asemenea, tipuri compatibile; ambele au minţi vioaie şi 
un tonus bun, acompaniat de o stare de spirit entuziastă. 

Aer + Apă 

Aerul este prea rece şi distant din punct de vedere 
emoţional pentru romantica Apă, iar Apa prea dependentă 
pentru independentul Aer. Dacă se întâlnesc însă pe un plan 
creativ, artistic, au şanse mari să găsească armonia. 

Foc + Foc 

Compatibilitate bună. Ambii sunt neastâmpăraţi şi inventivi, 
astfel că-şi vor stimula reciproc imaginaţia. Rivalitatea ar putea 
totuşi strica buna înţelegere a acestor doi parteneri, întrucât 
ambii îşi doresc să se afle în lumina reflectoarelor şi au nevoie 
de adoraţie. Dacă fiecare în parte face efortul de a fi înţelegător 
cu nevoile celuilalt, lucrurile p<?t merge bine. Dacă nu, nici unul 
dintre ei nu-şi va irosi probabil vremea, găsindu-şi repede un alt 
partener, mai dispus să-l înţeleagă. 


Foc + Apă 

Această relație este încununată de succes, este 
recomandabilă din toate punctele de vedere. 

Apă + Apă 

Cei doi parteneri se vor înţelege, de bună seamă, foarte 
bine. îşi vor putea crea o lume minunată, de basm, a fanteziei 
lor, dar vor avea foarte puţină capacitate de a înţelege 
realitatea. într-un astfel de cămin, ne întrebăm, cine va face 
cumpărăturile şi cine va achita notele de plată? 

NIVELUL 2: COMPARAREA LUNGIMII ŞI FORMEI 


DEGETELOR 

Următorul pas este de a ne compara toate cele cinci 
degete, pentru a găsi asemănările şi deosebirile. Forma şi 
lungimea degetelor vor dezvălui atitudinea indivizilor faţă de 
viaţă şi muncă. 

Degete lungi + degete lungi 

Ambii parteneri vor aborda munca într-o manieră 
prevăzătoare, metodică, bucurându-se cu răbdare de toate 
detaliile. Cu toate acestea, în cazul de faţă ar putea exista o 
uşoară lipsă de spontaneitate. 


Degete scurte + degete scurte 

Cei doi parteneri au în comun modul rapid, instinctiv şi 
intuitiv de a se descurca în viaţă. Este posibil ca detaliile legate 
de coordonarea treburilor zilnice să se desfăşoare ca la carte, 
chiar pe nesimţite, în perfectă armonie. 

Degete lungi + degete scurte 

O combinaţie excelentă, atunci când persoanele respective 
sunt capabile să lucreze împreună în armonie; altminteri, o 
combinaţie potenţial explozivă. Când pot lucra ca echipă, 
partenerul cu degete scurte este un excelent organizator, 
priceput în materie de planificări şi declanşare de proiecte; Cel 
cu degete lungi preia apoi acţiunea, pentru a pune la punct 
amănuntele şi pentru a perfecționa rezultatul, în vreme ce 
primul poate trece la următorul proiect. Când nu cad de acord, 
se întâmplă, de regulă, pentru că unul dintre ei este prea 
meticulos şi afectat, în vreme ce celălalt este prea impulsiv. 

Degete suple + degete plinuţe 

Oamenii cu degete suple tind să aibă înclinații mai 


spirituale decât prietenii lor cu degete pline, care sunt mai cu 
picioarele pe pământ, mai materialişti. Posesorii degetelor suple 
sunt capabili să strângă cureaua, filosofic, în vremuri de 
restrişte, în vreme ce aceia cu degete pline suferă grozav dacă 
sunt lipsiţi de siguranţa materială. Poate ceva din filosofia celor 
cu degete suple ar putea fi de folos celorlalţi în timpuri grele; în 
egală măsură, cei cu degete pline ar putea aduce puţin confort 
în vieţile prietenilor lor mai asceti. 

Degete noduroase + degete netede 

Cei doi parteneri s-ar putea călca pe nervi unul pe altul. 
Oamenii cu degete netede consideră lungile deliberări ale 
celorlalţi ca fiind frustrante, şi deseori sunt pe punctul de a 
smulge un răspuns cu forţa. Pe de altă parte, cei cu degete 
noduroase îşi doresc de multe ori ca partenerii lor să se 
oprească, din când în când, măcar o clipă pentru a se gândi mai 
bine înainte de a deschide gura. 

Degetul mare slab + degetul mare puternic 

Cu cât degetul mare este mai puternic, cu atât este mai 
mare voinţa subiectului şi mai dominatoare personalitatea sa. 
Cu cât degetul mare este mai slab, cu atât şi caracterul este mai 
slab. în consecinţă, oamenii cu degetul mare puternic şi-ar 
putea folosi aptitudinile de a-i domina pe partenerii lor mai puţin 
hotărâți. Desigur, este foarte posibil ca şi aceia cu degetul mare 
slab să prefere să fie conduşi şi dominați de ceilalţi, mai ales 
dacă le mai lipseşte şi încrederea în ei înşişi. 

Degete depărtate + degete apropiate 

Cu cât degetele sunt mai depărtate, cu atât posesorul lor 
are mintea mai receptivă şi mai lipsită de prejudecăţi şi o 
personalitate extrovertită, în vreme ce aceia cu degetele 
apropiate sunt mai retraşi, mai rezervaţi şi mai introvertiţi, în 
acest caz, pot apărea probleme datorită faptului că primii sunt 
lipsiţi de prejudecăţi, generoşi şi sociabili, în vreme ce ceilalţi 
sunt critici, suspicioşi şi tenace. 

NIVELUL 3: POTRIVIREA AMPRENTELOR 
BURICELOR DEGETELOR 

Amprentele complementare sau cele care se armonizează 
vor contribui la bunul mers al relaţiei, pentru că ele dezvăluie 
natura fundamentală a firii fiecăruia dintre cei doi parteneri, 
arătând totodată dacă reacţiile lor în aceleaşi împrejurări vor fi 
similare. 


Spirale + bucle 

Spiralele reprezintă tipul cel mai fix dintre toate modelele 
de amprente, iar posesorii lor se hotărăsc extrem de greu. 
Posesorii de bucle, dimpotrivă, sunt rapizi, intuitivi şi au nevoie 
de stimulentul reprezentat de schimbare. în consecinţă, aceşti 
doi parteneri vor trage în două direcţii contrare, agasându-se 
reciproc. în plus, posesorii de spirale simt nevoia să controleze 
şi să stăpânească evenimentele. Numai flexibilitatea firii celor 
cu bucle ar putea salva situaţia în acest caz. 

Spirale + arcuri 

O combinaţie bună. Posesorii de arcuri sunt firi cumsecade 
şi fac multe concesii, iar posesorii de spirale se simt confortabil 
în această relaţie, pentru că ştiu că, deşi individualistă, 
concepţia lor de viaţă nu va fi pusă la încercare. 

Spirale + combinaţii 

Ambii parteneri se vor descurca bine, pentru că amândoi au 
nevoie de mult timp pentru a putea lua hotărâri. Faptul că 
spirala este fixă îl poate ajuta pe posesorul de model de tip 
combinaţie să devină şi el mai stabil şi mai hotărât. 

Bucle + arcuri 

O relaţie minunată, blândă, plină de tandreţe şi afecţiune. 

Bucle + combinaţii 

Nici această relaţie nu este rea. Ambii parteneri sunt 
flexibili şi fiecare dintre ei este pregătit să-l înţeleagă pe 
celălalt. 

Arcuri + combinaţii 

Din nou, un cuplu bazat pe înţelegere şi afecţiune 
reciprocă. 

NIVELUL 4: COMPARAREA LINIILOR INIMII 

Informaţiile adunate în urma comparării Liniilor Inimii celor 
doi parteneri vor dezvălui destul de multe lucruri despre 
compatibilitatea lor emoţională şi sentimentală. Ilustrații ale 
diverselor tipuri de Linii ale Inimii pot fi găsite în fig. 26, din 
Capitolul 6. 

Ridicându-se între degetul arătător şi cel mijlociu 

Această caracteristică pune în evidenţă sentimente calde şi 
generoase; din păcate, însă, cei ce posedă o asemenea 
caracteristică au dificultăţi în a le exprima verbal. în schimb, au 
tendinţa de a-şi face cunoscute emoţiile prin intermediul 
faptelor bune, pline de afecţiune. Persoanele de acest tip vor 


avea nevoie de răbdare şi blândeţe din partea partenerilor lor, 
pentru a căpăta încredere şi a începe să-şi exteriorizeze 
sentimentele intime. 

Ridicându-se spre Muntele lui Jupiter 

Indivizii cu asemenea caracteristică sunt idealişti tinzând să 
aibă concepţii foarte nerealiste despre relaţiile de dragoste. Ei 
văd dragostea şi căsătoria în roz şi se delectează cu vise 
romantice, despre cavaleri rătăcitori şi domniţe curtate în înalta 
societate. Pot rămâne credincioşi partenerilor; totodată, însă, 
din cauza idealismului sentimental, sunt vulnerabili şi pot fi cu 
uşurinţă răniţi. Totuşi, respectivele fantezii romantice le sunt 
permise, aceşti oameni putând constitui parteneri loiali şi 
iubitori. Cu cât Linia Inimii urcă mai sus pe Muntele lui Jupiter, 
cu atât mai geloasă şi mai posesivă devine persoana în cauză. 

Dreaptă, către marginea degetului mare 

In cazul acestor indivizi, munca se află pe primul loc, oricine 
sau orice altceva trebuind să se înscrie în această stare de 
lucruri. în consecinţă, fiţi pregătiţi să ocupați locul al doilea, dacă 
se întâmplă ca partenerul dumneavoastră să aibă aşa ceva! 

Dreaptă, terminându-se sub degetul mijlociu 

In acest caz, avem de-a face cu multă dragoste fizică, 
numai că intensitatea stagnează când vine vorba de afecţiune 
autentică şi angajare personală. Fiţi atenţi! 


Linia Simiană 

Întotdeauna reprezintă un semn de intensitate emoţională. 
Când e vorba de relaţii sentimentale, cei înzestrați cu Linia 
Simiană vor fi geloşi şi posesivi. A uita şi a ierta nu fac parte din 
vocabularul lor; partenerii cu această caracteristică se aşteaptă 
la loialitate şi fidelitate 100%. Fără această angajare totală, 
relaţia se va dovedi furtunoasă şi imposibil de menţinut. 

NIVELUL 5: COMPARAREA LINIILOR CAPULUI 

Împărtăşesc oare cei doi parteneri aceleaşi interese şi 
atitudini? Au ei aceeaşi filosofie de viaţă sau acelaşi orizont de 
vederi? Cu cât gândesc mai asemănător sau se bucură mai mult 
de aceleaşi lucruri, cu atât este mai mare probabilitatea unei 
relaţii liniştite. O comparaţie a Liniilor Capului va pune în 
evidenţă compatibilitatea intelectuală a celor doi. Ilustrații ale 
diferitelor tipuri de Linii ale Capului pot fi găsite în fig. 21, din 
Capitolul 6. 


Linia Capului dreaptă 

Cu cât această linie traversează mai drept palma, cu atât 
mai logică şi mai analitică este persoana. Indivizii în cauză sunt 
născuţi pragmatici; concepțiile lor sunt terre-a-terre şi 
materialiste. Afacerile, comerţul, finanţele, tehnologia, ştiinţele 
exacte, mai ales matematica şi orice problemă practică 
reprezintă interesele lor. Partenerii cu această linie vor aduce un 
punct de vedere raţional în cadrul relaţiei respective. 

Linia Capului curbă 

Cu cât este mai curbată linia aceasta, cu atât mai creative, 
mai artistice, mai lipsite de prejudecăţi şi mai expansive sunt 
înclinațiile persoanei respective. Oamenii cu această 
caracteristică aduc în relaţia respectivă atitudini mai relaxate, 
mai ample, mai sociabile. 

Linia Capului abrupt curbată 

O Linie a Capului excesiv de curbată, care ajunge până pe 
Muntele Lunii, sugerează o imaginaţie hiper-activă, un individ 
poate capricios, iar, în cazuri extreme, suferind de sindromul 
maniaco-depresiv. Un partener cu capul pe umeri, cu spirit 
practic şi echilibrat, ar putea ajuta o astfel de persoană să-şi 
folosească energiile cel mai bine. 

Linia Simiană 

Constituie semnul intensității. Cei ce posedă o astfel de 
caracteristică sunt geloşi şi posesivi. Suportarea obsesiilor lor 
poate isca tensiuni serioase într-o relaţie. 

NIVELUL 6: POTRIVIREA POTENŢIALILOR 
PARTENERI 

În palmă există anumite linii care oferă indicii precise cu 
privire la relaţiile amoroase şi la căsătorie. Acestea sunt Linia 
Destinului, liniile de influenţă şi de asociere. Ilustrații pentru 
acest nivel pot fi găsite în fig. 29, din Capitolul 6. Ramificaţiile 
care se ridică de pe Muntele Lunii şi apoi se îngemănează cu 
Linia Destinului sunt semne recunoscute ale relaţiilor amoroase 
(linii de influenţă). Structura acestora, la care se adaugă efectul 
pe care îl au asupra Liniei Destinului indică natura şi calitatea 
relaţiilor respective. 

Dacă ramificaţia sau chiar Linia Destinului este întreruptă 
sau prezintă insule după contopire, relaţia este nefericită, 
presărată cu necazuri şi dificultăţi. Dacă Linia Destinului se 
întăreşte mai târziu, înseamnă că există posibilitatea ca 


dificultăţile respective să fie depăşite sau înlăturate. Când 
ramificaţia se contopeşte cu Linia Destinului, punctul unirii este 
considerat drept momentul când relaţia se consolidează, fie 
printr-o căsătorie, fie printr-un altfel de angajament. Dacă însă 
ramificaţia nu ajunge realmente să întâlnească Linia Destinului 
sau dacă o traversează, este semn că relaţia va avea un final 
nefericit, dezastruos chiar. Este foarte posibil să fixăm în timp 
aceste evenimente, citind Linia Destinului cu ajutorul scalei 
timpului prezentată în fig. 32, din Capitolul 6. 

Calitatea Liniei Destinului după apariţia unei linii de 
influenţă dezvăluie efectul pe care îl are relaţia respectivă 
asupra subiectului. Dacă linia se continuă puternică, relaţia are 
un efect pozitiv; dacă linia devine şi mai puternică, relaţia va fi 
extrem de benefică pentru individ. Dimpotrivă, dacă Linia 
Destinului se subţiază sau prezintă insule sau „franjuri”, sau 
dacă este tăiată de linii transversale este semn că relaţia 
respectivă aduce cu ea complicaţii, obstrucţionări. Dacă, după 
unirea cu linia de influenţă, Linia Destinului se întrerupe şi 
începe un nou segment, relaţia va duce la un mod de viaţă 
complet nou şi diferit pentru cei doi parteneri (fig. 37a). 

Uneori, o linie se ridică de pe Muntele Lunii şi, în loc să 
întâlnească Linia Destinului, merge doar paralel cu ea (fig. 37b). 
Această caracteristică, aproape invariabil, indică o relaţie 
excelentă, bazată pe valorile unui parteneriat. Chiar relaţiile de 
afaceri sunt uneori marcate astfel. 

Liniile de asociaţie se pot găsi în interiorul Liniei Vieţii, fiind 
paralele cu ea (fig. 37c). Cu cât linia este mai puternică, cu atât 
mai importantă va fi relaţia cu pricina. Lungimea acestor linii nu 
indică neapărat durata relaţiilor, dar oferă indicii despre 
influenţa pe care ele o au asupra subiectului. 

În trecut, se obişnuia să se spună că liniile reflectând 
căsătoriile sunt cele orizontale de pe marginea exterioară a 
palmei, chiar sub degetul mic. Investigaţiile însă au ajuns să 
contrazică această teorie, de vreme ce în multe cazuri existau o 
mulţime de linii în palma subiecţilor care nu avuseseră decât o 
unică relaţie de acest fel, ce se întinsese pe durata întregii vieţi. 

Oricum, o extensie a uneia dintre aceste linii de-a 
curmezişul palmei, intersectând Linia Inimii ar putea semnifica 
faptul că subiectul va supravieţui partenerului său (fig. 37d). 

La fel de eronată este şi ideea că liniile verticale ce taie 


aceste aşa-zise linii ale căsătoriei reprezintă numărul de copii. 
Multe asemenea linii au fost observate pe palmele unor oameni 
care n-au avut deloc proprii lor copii, dar care au fost, într-un fel 
sau altul, ataşaţi de copii toată viaţa lor: învățătorii şi profesorii 
de şcoală, de exemplu, sau unchiul ori mătuşa favorită. Este 
posibil să detectăm apariţia copiilor în palmă sub formă de 
ramificații extrem de fine ce coboară pe interiorul Liniei Vieţii 
(fig. 37e). încă o dată, menţionăm că aceste evenimente pot fi 
datate cu aproximaţie, folosind scala timpului. 


Fig. 37. Linii legate de partener 


9. Sănătatea, averea şi fericirea 
SĂNĂTATEA 


Cercetările medicale recente au confirmat ceea ce 
specialiştii în chiromanţie ai antichităţii ştiau de secole - că 
palma poate constitui un mare ajutor în stabilirea diagnosticului 
medical. Palmele pot fi folosite ca nişte hărţi capabile de a oferi 
o reprezentare a alcătuirii genetice şi fiziologice a posesorilor 
lor, devenind astfel complecşi indicatori potenţiali ai sănătăţii 
indivizilor. Aceşti indicatori pot fi detectaţi în palmă încă dintr-o 
fază timpurie a afecțiunii, subiectul având posibilitatea de a lua 
măsuri preventive şi chiar de a evita trecerea bolii în stadiul 
acut sau cronic. 

Există trei aspecte de bază ale palmei prin intermediul 
cărora ochiul format poate aduna indicii preţioase referitoare la 
sănătate: 

e temperatura şi culoarea pielii şi a unghiilor 
e natura, construcţia şi forma liniilor 
e modelul şi starea amprentelor buricelor degetelor şi a 

_altor cute care străbat palma 

In mod ideal, o mână sănătoasă are o temperatură şi o 
culoare uniformă, palma fiind uşor mai rece şi mai rozalie decât 
dosul ei. Unghiile trebuie să fie netede şi nu prezinte şanţuri 
verticale sau orizontale, pete sau puncte colorate. Cele 
sănătoase au o culoare rozalie şi sunt elastice pe toată lungimea 
lor, cu lunulele albicioase. Toate cutele pielii sunt clare, iar 
amprentele buricelor degetelor nu sunt traversate de linii. Atât 
liniile principale, cât şi cele secundare sunt prezente în palmă, 
bine trasate. Cu cât există mai puţine insule, lanţuri, linii 
transversale sau însemne negative, cu atât este mai bine. 

TEMPERATURA ŞI CULOAREA MÂINII 

Temperatura mâinii ar trebui întotdeauna judecată în 
funcţie de temperatura mediului ambiant. De exemplu, o mână 
fierbinte este normală într-o zi fierbinte, nefiind nevoie să fie 
considerată un indiciu al unui posibil hipertiroidism. De 
asemenea, orice activitate a mâinilor unui subiect înaintea 
începerii examinării ar trebui remarcată. Mâinile care asudă 
după o oră de aerobic, de exemplu, nu denotă neapărat o 
sensibilitatea alergică. 


Luând în considerare aceşti factori, observarea temperaturii 
şi culorii mâinilor poate indica următoarele: 

e reci: circulaţie periferică slabă 

e fierbinţi: predispoziţie sau stare de febră 

e uscate, fierbinţi şi aspre: disfuncţie tiroidiană (posibil 
hipotiroidism) 

e fierbinţi şi umede: disfuncţie tiroidiană (posibil 
hipertiroidism) 

e fierbinţi şi lipicioase: reacţie alergică sau toxicitate 

e reci şi lipicioase: şoc 

e cuo uşoară tentă albăstruie: posibile tulburări cardio- 
vasculare 

e foarte albe: anemie 

e galbene: hepatită, boli biliare sau de ficat în general 

AMPRENTELE BURICELOR DEGETELOR 

Cercetările medicale recente au început să acorde o mare 
atenţie amprentelor buricelor degetelor şi modelelor care 
alcătuiesc cutele pielii. Studiile au confirmat deja că amprentele 
degetelor şi ale palmelor se moştenesc. Ştim, de asemenea, că 
orice probleme de dezvoltare ivite pe parcursul primelor 
săptămâni de viaţă ale fătului se vor întipări în semnele de pe 
pielea mâinilor. Astfel, malformaţiile congenitale sau genetice se 
vor reflecta în amprentele buricelor degetelor şi în modelul de 
cute care acoperă palmele. 

In acest domeniu, s-au desfăşurat deja numeroase 
cercetări, în urma cărora s-a putut stabili o legătură între 
anumite modele ale pielii şi boli precum Sindroamele Down, 
Turner şi Klinefelter, toate acestea fiind rezultatul unor defecte 
congenitale şi al unor anormalităţi cromozomiale. Amprenta 11 
este un exemplu de mână care reflectă Sindromul Down. Alte 
afecţiuni precum autismul şi schizofrenia infantilă, de pildă, sunt 
de asemenea examinate în prezent în această nouă lumină. 

Studiile par a indica faptul că există diferenţe semnificative 
între modelele pielii persoanelor cu deranjamente cromozomiale 
şi cele aparţinând unui om normal. în general, amprentele 
buricelor degetelor sunt mai puţin complexe decât într-o palmă 
normală, poate cu mai multe arcuri, mai ales în cazul copiilor 
autişti. în plus, cutele pielii pot fi foarte slab trasate sau mult 
mai întrerupte decât de obicei. în cazul mongolismului sau al 
Sindromului Down, o proporţie mai mare de modele poate fi 


găsită pe Muntele Lunii şi un număr semnificativ mai mare de 
bucle radiale pot fi observate pe buricul degetului inelar şi al 
degetului mic. Buclele radiale sunt cele care se ondulează 
dinspre partea cu degetul mare al mâinii, spre deosebire de 
buclele ulna, care se ondulează dinspre marginea exterioară a 
palmei (fig. 38). 


PR 


Fig. 38. Bucle pe buricele degetelor 


Este posibil ca o continuare a studiilor în acest domeniu să 
ofere în viitor medicilor posibilitatea de a folosi amprentele 
buricelor degetelor şi modelele pielii ca ajutor în consilierea 
genetică a viitorilor părinţi. 

În prezent, noi cercetări arată că există o legătură între 
anumite modele de amprente ale degetelor şi bolile de inimă. 
Cercetătorii au găsit o corelare între o anumită apariţie 
predominantă a spiralei, hipertensiune şi bolile de inimă, ceea 
ce sugerează că oamenii cu un număr mare de spirale au un 
coeficient de risc mai ridicat de a dezvolta boli cardio-vasculare. 

UNGHIILE 

Unghiile pot fi un excelent indicator al sănătăţii. în medie, 
unei unghii îi trebuie cam şase luni să crească de la pieliţă şi 
până la punctul unde se desprinde de carne. Producerea 
unghiilor este un proces continuu, iar orice traumă - fiziologică 
sau psihologică - îl va influenţa concret, prin apariţia imediată a 


unui semn. 

Orice striuri, pete sau puncte colorate pe unghie care ar 
putea indica o boală subită, un şoc sau o altă formă de 
deficiență legată de regimul alimentar pot fi folosite pentru a 
data un astfel de eveniment. De exemplu, dacă la cam două 
treimi de baza unghiei există pe suprafaţa ei unele mici 
crestături, ni se sugerează că regimul alimentar a fost 
nesatisfăcător şi dezechilibrat din punct de vedere nutriţional 
cam cu patru luni în urmă, poate cauzat de hotărârea individului 
de a ţine brusc un regim de slăbire sever. 

Accidentele sau stările de şoc pot fi reprezentate de striuri 
orizontale pe unghii. Acestea sunt diferite de cele verticale, care 
pot rezulta ca urmare a unor sensibilităţi alergice, precum şi ca 
urmare a unor afecţiuni, de pildă reumatismul. Pentru a vă 
confirma aceasta, priviţi Via Lascivia sau Linia Alergiei, care 
însoţeşte de multe ori acest tip de striuri. 

Culoarea şi construcţia unghiilor pot, de asemenea, oferi 
indicii cu privire la sănătatea posesorului lor. 

e unghii foarte albe: posibil semn de anemie 

e unghii roşiatice: posibilă funcţionare defectuoasă a 
sistemului cardiovascular 

e unghii albăstrui: oxigenare slabă, debilitate pulmonară sau 
cardiacă 

e lumile dezvoltate prea mult sau prea puţin: predispoziţii 
pentru boli ale inimii sau plămânilor 

e unghii curbate sau încovoiate: slăbiciune 
pulmonară/probleme respiratorii 

e pieliţe prea mari: deficienţe minerale generale 

e puncte albe: dezechilibru legat de prezenţa zincului în 
organism (agravat de probleme emoţionale) 

e crestături, denivelări, unghii convexe: probleme legate de 
regimul alimentar, dezechilibru legat de minerale şi 
vitamine 

LINIILE 

Pentru a fi siguri de sănătatea individului, liniile ar trebui să 
fie foarte net trasate şi solide în construcţia lor, orice întreruperi 
sugerând schimbări psihologice sau fiziologice. Insulele 
difuzează energia reprezentată de o anumită linie pe care se 
află şi astfel sugerează o slăbire a funcției respective, pe durata 
cât sunt prezente. De pildă, putem avea de-a face cu o slăbire a 


forţei fizice, dacă insula se găseşte pe Linia Vieţii, sau cu o 
perioadă de griji, nelinişte şi probleme, în general, dacă insula 
este prezentă pe alte linii principale. 

Inlănţuirile sugerează deficienţe minerale sau dezechilibru 
legat de chimia organismului, care ar trebui investigate, pentru a 
putea trata afecțiunea sugerată de ele. 

BOLI ŞI AFECŢIUNI PRECISE 
Alergii 

Sensibilitatea individuală la anumite mâncăruri, chimicale, 
medicamente etc. reprezintă un subiect foarte interesant de 
studiu, care, la ora actuală, se bucură de un tratament din ce în 
ce mai atent. Deşi mâna nu dezvăluie nici o formulă magică 
pentru detectarea factorilor la care este în mod special sensibil 
individul şi care declanşează alergiile, ea poate oferi totuşi un 
mijloc de detectare a acelor persoane care sunt mai probabil 
predispuse la alergii. 

Două aspecte ale mâinii trădează sensibilitatea alergică. 
Primul este reprezentat de striurile verticale prezente pe unghii. 
Cel de-al doilea de prezenţa în palmă a Liniei Alergiei sau Via 
Lascivia. Aceasta traversează treimea inferioară a palmei, 
începând dinspre marginea exterioară, trecând peste Muntele 
Lunii şi continuând spre Linia Vieţii. 


Ochii, dinţii şi urechile 

Orice probleme legate de ochi, dinţi sau auz pot fi detectate 
pe Linia Inimii sau deasupra acesteia. O insulă pe această linie, 
imediat sub degetul inelar (fig. 39a), sugerează deseori 
existenţa unor probleme legate de vedere astfel încât oricine 
posedă această caracteristică ar trebui să meargă la controale 
regulate ale ochilor. 

Un mănunchi de linii fine, situate chiar în spaţiul de sub 
inelar şi degetul mic, dar deasupra Liniei Inimii, semnifică de 
multe ori probleme cu dinţii (fig. 39b). 

O insulă pe Linia Inimii, sub degetul arătător sau mijlociu, ar 
putea fi semnul unor probleme legate de auz (fig. 39c). 
Detectarea acestei caracteristici în palma unei persoane tinere 
poate fi extrem de prețioasă, deoarece astfel de defecte pot fi 
deseori remediate dacă sunt supuse din vreme atenţiei 
medicului. 


Dureri de cap 

Durerile de cap, ameţelile, problemele legate de sinusuri şi, 
în general, dificultăţile de concentrare se reflectă toate în Linia 
Capului. Migrena de exemplu, este reprezentată de mici zimţi ai 
liniei (fig. 39d). Astfel, linia arată de parcă ar fi presărată din loc 
în loc cu gămălii de ac; dacă durerile de cap apar cu 
regularitate, „gămăliile de ac” vor apărea pe Linia Capului în 
grupuri, iar dacă atacurile migrenei sunt sporadice, zimţii sunt 
plasați separat. Dacă un astfel de grup este detectat din timp, în 
viitor se pot lua măsuri preventive. 

În cazul în care linia propriu-zisă se lăţeşte în vreun punct 
sau devine difuză, aceasta sugerează o perioadă în care lipseşte 
claritatea în gândire, existând o slăbire marcată a puterii de 
concentrare şi posibile accese de ameteli (fig. 39e). Acestea s-ar 
putea datora grijilor sau neliniştii, poate ca urmare a tensiunii la 
locul de muncă sau a unor tulburări emoţionale, ori ca urmare a 
unui motiv clinic (de ex. sinuzita). Orice problemă psihologică 
aflată la” originea acestor tulburări va fi confirmată de o linie de 
traumă care va tăia ori Linia Vieţii, ori pe cea a Destinului, ori pe 
cea a Capului. Dacă tulburările au cauze de natură fiziologică, o 
insulă situată pe liniile principale va pune în evidenţă sursa. 


Probleme cardio-vasculare 

Mâinile reci, cu o culoare albăstruie, sau având doar o 
nuanţă albăstruie la baza unghiilor, sunt indicii sugerând 
posibile probleme de circulaţie, inimă sau plămâni. O nuanţă 
roşiatică vie a unghiilor poate fi indiciul unui temperament 
irascibil, care a ajuns să fie în mod tradiţional asociat cu 
apoplexia sau comoţiile cerebrale. 


Fig. 39. Semnele sănătăţii în palmă 


Linia Inimii este evident zona ce trebuie analizată când ne 
aflăm în căutarea problemelor cardio-vasculare, deşi nu există 
încă dovezi ştiinţifice satisfăcătoare care să confirme legătura 
dintre marcajele acestei linii şi afecțiunile propriu-zise. Cu toate 
acestea, se crede că o întrerupere a liniei, o crestătură adâncă 
de culoare roşie sau o formaţie de tip stea prezente pe această 
linie ar putea denota predispoziția subiectului pentru boli 
cardiace sau pentru atacuri de cord (fig. 40 a, b, c). S-a mai 
făcut şi sugestia că prezenţa unor „gămălii de ac” pe Linia Inimii 
poate indica posibilitatea îmbolnăvirii de angină pectorală (fig. 
40d). 


Probleme digestive 

Cei care suferă de dispepsie, de aciditate intestinală, de 
„nervi la stomac” sau de orice altă problemă legată de tractul 
digestiv probabil posedă un mănunchi de linii fragile, posibil 
şerpuite, care se ridică oblic, strânse în jurul Liniei Sănătăţii, 
între Linia Inimii şi cea a Vieţii (fig. 40e). Linia Sănătăţii ar putea 
şi ea să fie deviată şi să prezinte „franjuri”. Aceste marcaje 
avertizează asupra faptului că regimul alimentar trebuie 
reconsiderat. 


Afectiuni hormonale sau endocrine 

S-a observat că există o conexiune între glandele 
sistemului endocrin şi liniile verticale întipărite pe buricele 
degetelor. Deşi mai sunt necesari mulţi ani de cercetări, se 
crede că dezechilibrele glandelor pituitară, pineală, ale timusului 
şi tiroidei sunt legate de buricele arătătorului, mijlociului, 
inelarului şi degetului mic. 

Cu siguranţă, pe buricul degetului mic aparţinând unor 
oameni a căror glandă tiroidă era prea mult sau prea puţin 
activă, sau care au cel puţin antecedente familiale de afecţiuni 
ale tiroidei au fost observate linii verticale. Există bănuiala că în 
afară de legătura cu timusul, liniile verticale situate pe buricul 
degetului inelar mai pot indica şi probleme legate de tensiunea 
arterială. Dacă timusul are vreun rol în reglarea fluxului sangvin 
prin sistemul nostru circulator, este ceva ce rămâne de dovedit. 

Există puţine dovezi concrete care să stabilească o legătură 
între celelalte două glande şi degetul arătător şi cel mijlociu. 
Totuşi, s-a observat că atunci când apar disfuncţii hormonale, 
aşa cum se întâmplă, de pildă, în perioada menopauzei, toate 
buricele degetelor capătă brusc linii verticale, ceea ce 
sugerează un dezechilibru al sănătăţii, la modul general, sau al 
chimiei organismului persoanei respective. 


Fig. 40. Semnele unor probleme de sănătate 


Deficiențe minerale 

Dezechilibrele minerale fie se fac văzute pe unghii, sub 
forma unor pete albe (care sugerează deficienţe de zinc sau 
calciu), fie se manifestă prin faptul că unghiile sunt casante, se 
despică uşor, sunt decolorate sau deformate. 

Linia Inimii cu multe insule mari sau Linia Capului înlănţuită 
intens pot fi, de asemenea, semnul unor dezechilibre legate de 
minerale sau de vitamine, în aceste cazuri regimul alimentar 
necesitând o reconsiderare fermă. 

Deficienţele de fier (anemiile) pot fi detectate în momentul 
când palma este întinsă bine şi liniile principale apar albe şi 
golite de sânge, în loc să capete o sănătoasă nuanţă bej sau roz, 
în funcţie de rasă. Uneori, liniile de pe mâinile femeilor îşi pot 
pierde temporar culoarea după ciclu, când au existat pierderi 
serioase de sânge. în aceste perioade, alimentaţia trebuie să 
conţină legume cu frunze verzi sau un tonic adecvat, pentru o 
remediere promptă a situaţiei. 


Probleme respiratorii 

Predispoziţiile pentru afecţiuni ale aparatului respirator, 
precum bronşita, pneumonia sau răcelile grave cu tuse toracică 
sunt reprezentate de insule la începutul Liniei Vieţii, mai ales 
dacă sensibilitatea a apărut în copilărie. Insulele pe Linia 
Sănătăţii ar confirma şi ele această tendinţă. 

Lunulele mici sau inexistente sau unghiile încovoiate sunt, 
de asemenea, semne de slăbiciune pulmonară şi de slabă 
oxigenare.  Unghiile foarte curbate constituie uneori o 
caracteristică specifică mâinilor fumătorilor înrăiţi. 


Problemele legate de sistemul reproducător 

Problemele legate de organele reproducătoare feminine şi 
masculine sunt reflectate de două zone localizate la baza 
palmei. Prima este brăţara dinspre palmă uşor deformată, 
prezentând în mijloc o arcuire spre podul palmei (fig. 40f). 
Aceasta denotă invariabil slăbiciuni interne ale sistemului 
reproducător. 

A doua indicație poate fi văzută într-o formaţie de linii de 


formă triunghiulară sau romboidală, care se află cam la o treime 
din lungimea palmei faţă de încheietura mâinii, formaţie lipită 
de Linia Vieţii (fig. 409). Pe palma unui bărbat, această 
caracteristică poate fi semnul unor potenţiale probleme 
urogenitale, deşi ea a fost observată şi în palmele unor bărbaţi 
cu predispoziţie pentru hernie. Pe palma unei femei, ea poate 
reflecta complicaţii ginecologice, de la simple iregularităţi ale 
ciclului menstrual la necesitatea unei histerectomii. 

Dacă acest semn este descoperit la timp, se pot lua măsuri 
preventive, examenele medicale regulate putând detecta orice 
problemă în fază incipientă, pentru a trata afecțiunea înainte ca 
ea să devină serioasă. 


Afectiuni reumatismale 

Stadiile avansate de reumatism şi artrită pot fi deduse din 
inflamarea şi/sau deformarea încheieturilor mâinii şi degetelor. 

Indicii privitoare la acumularea de acid uric, despre care se 
crede că ar fi implicat în gută sau în anumite afecţiuni 
reumatismale pot fi detectate pe marginea exterioară a palmei, 
sub forma unui mănunchi de linii foarte fine, aflate într-o poziţie 
oblică pe Muntele lui Marte şi al Lunii (fig. 40h). O examinare 
atentă a acestor linii poate dezvălui faptul că ele s-au format ca 
urmare a unei descompuneri a ridurilor palmei. Gradul de 
amploare al acestei descompuneri va pune în evidenţă nivelul 
de aciditate în organism. Cei care posedă astfel de 
descompuneri ar trebui să-şi reconsidere regimul alimentar şi să 
reducă simţitor numărul de alimente acide. 


Senilitatea şi problemele vârstei înaintate 

Ultima secţiune a Liniei Vieţii se referă la vârsta a treia, iar 
orice piedică sau întrerupere a liniei în această porţiune 
reflectând probleme psihice sau fiziologice. Linii fine, 
desprinzându-se în jos din această zonă denotă debilitatea, lipsa 
robusteţii şi o secătuire a energiilor (fig. 40i). 

Probleme ca senilitatea şi pierderile de memorie pot fi 
detectate pe Linia Capului. Orice insulă prezentă pe secţiunea 
finală a acestei linii va indica slăbiciunea mentală, în vreme ce 
„franjurile”, întreruperile sau subţierea către final sunt deseori 
semne de senilitate probabilă. Când aceste indicii sunt 
observate, este bine să se planifice un tratament sau exerciţii 


mentale care să ajute la întărirea minţii şi, implicit, la evitarea 
efectelor pe care le presupune instalarea slăbiciunii mentale. 


Stresul 

Semnele stresului şi ale tensiunii nervoase sunt înregistrate 
în multe feluri în palmă; trebuie să menţionăm, însă, că există 
doi indicatori inconfundabili, care pot fi sesizaţi cu uşurinţă: 
liniile orizontale pe buricele degetelor şi o palmă acoperită cu o 
reţea de linii ca o pânză de păianjen. 

Liniile orizontale fine care se formează pe buricele 
degetelor sunt principalii indicatori ai stresului. Natura 
problemei este desemnată de degetul pe care apare cea mai 
mare concentraţie de astfel de linii. 

e Pearătător. Probleme legate de ego-ul subiectului şi de 
poziţia sa în societate. Este posibil ca presiunea să ia 
naştere datorită locului de muncă sau carierei alese. 

e Pe mijlociu: Problemele se referă la căminul şi la nevoia de 
siguranţă materială a individului. Stresul legat de 
proprietăţi se poate reflecta tot aici. 

e Pe inelar. Nefericirea personală, dezamăgirea şi 
nemulţumirea sunt marcate aici. Problemele legate de 
diverse relaţii sentimentale sunt deseori reflectate de 
liniile de pe buricul acestui deget. 

e Pe degetul mic: Problemele legate de posibilităţile de 
exprimare de sine şi, uneori, de relaţiile sexuale şi 
comunicare sunt înfăţişate aici. 

e Pe degetul mare: Un mănunchi de linii încrucişate pe acest 
deget sugerează probleme care au, în general, un efect 
negativ asupra sistemului nervos al subiectului. 


Amprenta 13. Palmă „aglomerată” 


Găsirea cauzei stresului este uşoară atunci când marcajele 
apar numai pe unul dintre buricele degetelor. Deseori, însă, 
deoarece problemele noastre se revarsă dintr-o zonă în alta a 


vieţii, este mai probabil să găsim mai multe, dacă nu chiar toate 
degetele afectate într-o anumită măsură. în acest caz, degetul 
cu cea mai mare concentraţie de astfel de linii este cel care ne 
oferă cheia. 

Uneori, trebuie observată combinaţia mai multor degete cu 
linii orizontale. De exemplu, marcajele prezente atât pe degetul 
mijlociu cât şi pe inelar pot sugera că viaţa în căminul persoanei 
(şi, implicit, senzaţia de siguranţă materială) reprezintă un 
teritoriu nesigur din pricina unor probleme legate de familie, 
căsnicie sau finanţe. O dată ce zonele afectate au fost 
identificate, o analiză a restului palmei va oferi mai multe indicii 
şi va confirma problema. 

Al doilea indicator este vizibil de la prima vedere şi ne 
lămureşte imediat dacă posesorul palmei este un tip îngrijorat şi 
neliniştit prin definiţie, şi deci susceptibil să fie afectat de 
tensiune şi stres. Aceasta se poate observa în cazul unei palme 
literalmente acoperite de linii, care arată cam ca o pânză de 
păianjen. O astfel de palmă se mai numeşte şi „palmă 
aglomerată” (amprenta 13). 

Opusul unei „palme aglomerate” este ceea ce se mai 
numeşte şi „palmă goală”. 

O comparaţie între cele două tipuri de palme va pune în 
evidenţă cât de potrivite sunt denumirile respective: prima este 
umplută până la refuz cu linii, iar cea de-a doua nu conţine 
decât cele trei sau patru linii principale. 

Cu cât există mai multe linii pe o palmă, cu atât este mai 
sensibil posesorul său; în consecinţă, oamenii cu „palme 
aglomerate” au tendinţa de a fi mai intenşi în emoţii şi în trăiri şi 
mai predispuşi la anxietate. Prin contrast, cei cu „palme goale” 
se îmbolnăvesc rar, comportamentul lor fiind de aşa natură 
încât parcă ar ignora cu desăvârşire existenţa sistemului 
nervos! Aceşti oameni sunt cei care se pot descotorosi de grijile 
şi neliniştile zilnice cu o simplă ridicare din umeri, griji pe care 
cei cu „palme aglomerate” le lasă să se acumuleze şi să dea 
naştere unor situaţii încărcate de stres, care le pot pune în 
pericol sănătatea. 

AVEREA 

Însemnele ce fac referinţă la câştigurile financiare, fie ele 
moşteniri, lovituri norocoase sau, pur şi simplu, sume de bani 
acumulate prin eforturile personale ale individului, pot fi 


observate în diverse feluri pe toată suprafaţa palmei. 

Golirea casei de bani a vreunui cazino, în urma unui câştig 
la jocurile de noroc, poate fi ceva rar, dar, dacă urmează să se 
întâmple, ea ar putea fi marcată în palmă prin intermediul unei 
linii fine care urcă de pe Muntele lui Venus către inelar şi se 
termină cu o stea (fig. 41a). Sprijinul financiar din partea familiei 
este reprezentat de o linie care porneşte de pe Muntele lui 
Venus sau se desprinde chiar din Linia Vieţii şi se ridică spre 
degetul mijlociu (fig. 41b). Moştenirile, susţin unele surse, apar 
sub forma unor linii curbe pornind din marginea exterioară a 
palmei şi ridicându-se spre Muntele lui Apollo, sub degetul inelar 
(fig. 41c). 

Un set de trei linii sub Linia Inimii sugerează în mod 
tradiţional că posesorul este norocos în privinţa banilor în 
general. Nu înseamnă neapărat că oamenii cu această 
caracteristică vor deveni milionari, dar oricând vor avea nevoie 
de bani, aceştia vor apărea ca prin farmec. Nu este limpede 
dacă au un talent special în privinţa gestionării banilor sau, pur 
şi simplu, sunt născuţi sub o stea norocoasă; în tot cazul, fără 
nici un dubiu, mesajul este că aceşti oameni nu au motive să-şi 
facă griji că vor rămâne fără bani. 

Ramificaţiile pornind din Linia Capului şi mergând către 
degetul mic sugerează deseori succese intelectuale sau legate 
de carieră, de pildă avansări, de multe ori acompaniate de 
măriri de salariu. 

Pentru cei care au propria lor afacere sau firmă, aceste 
semne denotă expansiune, afaceri profitabile sau vânzări şi 
cumpărări cu profit. Insulele situate pe aceste ramificații, sau 
mai adesea pe Linia Destinului pun în evidenţă probleme sau 
restricţii financiare (fig. 41d). O insulă pe Linia Destinului, mai 
ales, este un avertisment că pentru subiect urmează timpuri 
grele, în care este necesar să strângă cureaua. Dacă insula este 
remarcată din vreme, ar fi bine ca subiectul să-şi verifice toate 
afacerile sau să încheie asigurări, pentru a preveni viitoarele 
probleme. 


Fig. 41. Semnele averii în palmă 


În mod tradiţional, inelarul mai lung decât degetul mijlociu 
este semnul specific celui pasionat de jocuri de noroc. Totuşi, 
siguranţa faptului că individul va avea şi noroc la jocuri sau la 
pariuri este un aspect care va trebui să fie confirmat de 
indicatorii financiari din alte locuri din palmă. 

O stea pe Muntele lui Mercur promite succesul în afaceri, 
ceea ce implică şi succesul financiar (fig. 4le). O stea pe 
Muntele lui Apollo prevesteşte celebritate şi recunoaştere 
publică, invariabil acompaniate de câştiguri pecuniare şi 
recompense. în schimb, o stea pe Muntele lui Jupiter, sub 
arătător, este cea mai clară indicație a unei vieţi pline de succes 
şi belşug. 

FERICIREA 

Linia Soarelui sau a lui Apollo este probabil cel mai bun 
indiciu al fericirii. Ea este o linie verticală care se orientează în 
direcţia degetului inelar. Deşi, în general, este considerată un 
semn al succesului, ea reprezintă, de fapt, senzaţia de 


satisfacţie şi împlinire a individului care o posedă. 

Dacă, de exemplu, maternitatea aduce cu sine această 
senzaţie de împlinire, atunci Linia Soarelui se va dezvolta în 
momentul în care subiectul va avea un copil. în alt caz, semnul 
ar putea fi interpretat ca indicând liniştea sufletească instalată 
după o lungă perioadă de probleme emoţionale şi sentimentale. 
Alteori, este posibil ca Linia Soarelui să semnifice recunoaşterea 
şi prețuirea publică. Aşadar, ea are numeroase interpretări, în 
funcţie de individ; în general, însă, pune în evidenţă o 
îmbunătăţire şi o senzaţie mai consistentă de bunăstare în ceea 
ce priveşte calitatea vieţii subiectului. 

Linia Soarelui poate porni din orice punct al palmei, dar 
trebuie să se îndrepte în sus sau, cel puţin, către Muntele lui 
Apollo. Dacă este lungă şi puternică şi începe de jos, de lângă 
încheietura mâinii, este foarte probabil ca individul să aibă parte 
de succes şi de fericire, încă de la o vârstă fragedă. Deşi această 
caracteristică este rară, ea există, totuşi, în palmele acelora 
care pot fi numiţi „copii-vedetă”, dezvăluind personalitatea lor 
fermecătoare care i-a împins spre celebritate. 

O linie începând de pe Muntele Lunii şi urcând spre Apollo 
reprezintă recunoaşterea şi prețuirea publică. Un actor, un 
politician popular sau oricine se află în grațiile publicului poate 
avea această caracteristică în palmă (fig. 42a). Dacă începe de 
mai sus, de deasupra Liniei Inimii, această linie sugerează faptul 
că o senzaţie deplină de fericire şi mulţumire va fi obţinută mult 
mai târziu în viaţă, de multe ori chiar la pensionare; este o 
prevestire excelentă a unei bătrâneţi pline de căldură, dragoste 
şi înţelegere. 

Mai multe Linii ale Soarelui paralele denotă o persoană cu 
multe şi diverse interese, căreia îi face plăcere să le urmărească 
pe toate. Se poate spune că aceşti oameni nu obţin niciodată 
succesul într-un anumit domeniu, de vreme ce îşi împart atenţia 
în loc să se concentreze pe un obiectiv major. Totuşi, dacă astfel 
ei reuşesc să obţină satisfacţie şi împlinire, atunci cu siguranţă 
că acesta este cel mai bun lucru pentru ei. 

în mod evident, cu cât linia este mai puternică, cu atât este 
mai clară expresia succesului şi fericirii. Dacă, însă, linia se 
întrerupe sau este fragmentată, respectivele sentimente vor 
avea un caracter sporadic. Chiromanţia tradiţională spune că o 
insulă pe Linia Soarelui înseamnă scandal, iar în unele cazuri 


asta poate fi adevărat (fig. 42b), De pildă, astfel ar putea fi 
reprezentată în palmă sugestia că persoana a ajuns cunoscută... 
„ca un cal breaz” sau că presa scrie despre ea în termeni nu 
tocmai elogioşi. 

în general, însă, o astfel de caracteristică sugerează o 
perioadă de frustrare sau de insatisfacţie, când planurile 
individului ar putea fi date peste cap sau, pur şi simplu, blocate. 
Aspectul liniei după acest eveniment ne va arăta cum va învinge 
persoana dificultăţile respective. Dacă linia devine puternică din 
nou, reputaţia şi liniştea sufletească vor fi restabilite. Dacă, însă, 
linia se întrerupe sau se subţiază, este semn că dificultăţile nu 
au trecut încă, iar individul a rămas cu sentimentul că reputaţia 
sa a suferit pierderi ireparabile. 

Compararea acestei linii cu alte însemne din palmă va 
confirma atât motivul aspectului ei, cât şi evenimentele pe care 
le reprezintă. De exemplu, dacă începe să se formeze exact 
când pe Linia Capului ia sfârşit o insulă mare, se poate 
presupune că individul a trecut cu bine de o perioadă de 
tulburări şi nehotărâre şi şi-a găsit direcţia şi sursele de 
satisfacţie. 

Dacă îngroşarea liniei coincide cu o căsătorie, o mutare sau 
o naştere în familie, atunci acestea sunt evenimentele care 
trezesc în sufletul posesorului palmei senzaţia de profundă 
satisfacţie. Dacă se observă o nouă secţiune a Liniei Destinului 
sau o ramificaţie ascendentă din Linia Capului, creşterea Liniei 
Soarelui în acelaşi timp va confirma faptul că schimbările legate 
de carieră care au loc în viaţa individului îi sunt favorabile. 

De asemenea, evenimentele potrivnice pot fi verificate prin 
compararea cu alte elemente ale palmei. De exemplu, dacă 
există o insulă pe Linia Soarelui, ea ar putea coincide cu o linie 
de influenţă întreruptă, dezvăluind astfel faptul că motivul 
nefericirii individului este o relaţie plină de tulburări. 

Dacă în acelaşi timp cu întreruperea Liniei Soarelui se 
observă şi o insulă pe Linia Vieţii, este posibil ca o boală să 
submineze senzaţia de mulţumire a individului. 

Este important să examinăm punctul de origine al acestei 
linii, ca şi construcţia şi compoziţia sa şi să coroborăm 
informaţiile respective cu alte indicii din palmă. Astfel, va fi 
posibilă construirea unei imagini clare a evoluţiei înregistrate de 
succesul şi fericirea individului. 


Un ultim însemn important legat de fericire şi succes îl 
constituie o stea, formată dintr-un mănunchi de linii fine 
încrucişate într-un anumit punct. Ea poate apărea pe o linie 
principală sau pe un munte. Există două locuri în palmă unde 
apariţia unei stele este, în mod special, semnificativă din punct 
de vedere al succesului şi fericirii subiectului. 

Primul loc este Muntele lui Apollo, sub degetul inelar (fig. 
42c). Steaua plasată aici sugerează genul de realizare care-l 
poate propulsa pe individ în atenţia publică. De obicei, 
prevesteşte recunoaşterea unor realizări trecute, şi uneori chiar 
celebritatea. Al doilea loc este Muntele lui Jupiter, sub degetul 
arătător (fig. 42d). O stea aflată aici este, probabil, în cea mai 
bună poziţie, punând în evidenţă capacitatea subiectului de a 
reuşi în orice sferă a vieţii îşi propune. 


Fig. 42. Semnele fericirii în palmă 


10. Sfaturi cu privire la carieră 


Tot mai mulţi oameni încep să recunoască valoarea 
chiromanţiei în ceea ce priveşte informaţiile şi sfaturile 
privitoare la carieră şi profesii, în general. O analiză temeinică în 
acest sens poate ajuta la: 
îndemnarea tinerilor în direcţia justă 
detectarea unor talente ascunse 
încurajarea celor care „înfloresc” mai târziu 
determinarea opţiunilor corecte în privinţa carierei 
sfătuirea subiectului în privinţa dilemelor care apar la 
jumătatea carierei 

e avertizarea din timp cu privire la probleme sau 
oportunităţi din viitorul apropiat 

e lămurirea ciocnirilor de personalităţi între colegi de 
serviciu 

e punerea în evidenţă a ocaziilor sau a capcanelor în cazul 
în care subiectul îşi pune pe picioare propria afacere 

Mai mult, consilierea pe probleme profesionale poate fi 
efectuată pentru întreaga carieră a individului. Cele mai 
importante hotărâri cu privire la schimbarea locului de muncă 
sau a profesiei, crizele de la locul de muncă, conflictele pentru 
putere, problemele cu colegii şi superiorii ierarhici, pensionarea 
şi multe, multe alte probleme legate de viaţa profesională pot fi 
clarificate astfel. Examinarea tendinţelor viitoare prezente în 
palmă poate, de asemenea, oferi avertismente în avans 
referitoare la posibilitatea ca vreuna dintre problemele 
enumerate mai sus să tulbure cursul vieţii profesionale a 
persoanei în cauză, în viitorul apropiat. 

Determinarea slujbei potrivite, analizarea perspectivelor 
profesionale, descifrarea însemnelor din palmă care dezvăluie 
talentele latente, extragerea informaţiei cu privire la progresul 
general al vieţii profesionale, toate pot fi înfăptuite trecând prin 
următoarele patru etape: N 

ETAPA 1: FORMA MAINII 

Din cauza personalității şi a caracterului pe care le 
reprezintă, fiecare formă de bază a mâinii sugerează anumite 
meserii cu care se potriveşte mai bine decât cu altele. Totuşi, la 


aplicarea acestor principii fundamentale, trebuie avut în vedere 
că nu toate mâinile se conformează tipurilor pure, unele putând 
fi alcătuite dintr-o combinaţie de mai multe tipuri. Aceasta 
înseamnă că posesorul unei mâini de tip combinaţie se poate 
înscrie într-un spectru mai larg decât am fi tentaţi să credem la 
prima vedere. în plus, fiecare dintre cele patru etape de mai jos 
îşi aduce propria contribuţie, modificând imaginea, astfel că 
tiparul complet al vieţii profesionale a individului nu iese în 
evidenţă până când n-a fost culeasă şi coroborată şi ultima 
frântură de informaţie. Formele mâinilor sunt descrise în 
Capitolul 2. 

MÂINILE DE PĂMÂNT 
Aspecte-cheie 

Oamenii cu mâini de Pământ sunt probabil cei care trudesc 
cel mai mult. Sunt practici şi cu picioarele pe pământ, preferând 
munca de rutină. Orice ocupaţie care i-ar putea scoate din casă 
este preferabilă senzaţiei de închisoare pe care o au dacă sunt 
nevoiţi să lucreze într-un birou sufocant. Datorită naturii lor 
telurice, aceşti indivizi au tendinţa de a deveni buni fermieri şi 
grădinari, iubind orice fel de profesie care îi aduce aproape de 
pământ. Orice muncă necesitând lucru direct cu mâinile le 
conferă acestor oameni o imensă satisfacţie. 

La un nivel diferit, pragmatismul logic cu care sunt 
înzestrați unii dintre ei i-ar putea duce cu uşurinţă în domeniul 
bancar sau al contabilităţii. Pentru alţii, care sunt mai înclinați 
către disciplină, lege şi ordine, orice ocupaţie legată de poliţie 
sau de armată va fi potrivită. De vreme ce le place să lucreze în 
mod sistematizat, sunt buni în orice muncă de rutină sau 
repetitivă, cum ar fi, de exemplu, munca la o linie de asamblare 
sau de producţie. 

MÂINILE DE AER 
Aspecte-cheie 

Oamenii cu mâini de Aer au tendinţa de a fi creativi şi au 
nevoie de varietate. Ei reprezintă tipurile intelectuale, cu o 
inteligenţă vioaie, care pot fi stimulaţi prin tot felul de provocări 
la întrecere. Cel mai bine se simt când lucrează în echipă, într-o 
atmosferă deschisă şi flexibilă, unde schimbul liber de noutăţi şi 
opinii înviorează permanent locul. învaţă extrem de repede şi 
pot deveni prosperi oameni de afaceri, plini de succes, 
deoarece au un talent înnăscut pentru organizare şi sunt 


capabili să ia rapid hotărâri, bazându-se pe judecăţi instinctive, 
dar corecte. De asemenea, sunt fericiţi şi în mediul financiar, 
comercial sau de secretariat. 

Din cauza pasiunii lor pentru comunicare, orice ocupaţie 
legată de tehnologia informaţională, de munca literară, de 
turism sau de tehnologia calculatoarelor li s-ar potrivi de 
minune. Pot deveni buni oratori sau lingvişti excelenți. 

Dacă unim flexibilitatea, creativitatea şi dragostea lor de 
idei noi cu nevoia de a lucra într-o atmosferă efervescentă, 
putem conchide că oamenii cu mâini de Aer sunt făcuţi pentru 
mass-media, mulţi dintre ei chiar fiind implicaţi în domeniul 
ziaristicii, în cel editorial, precum şi în industria filmului şi 
televiziunii. 

MÂINILE DE FOC 
Aspecte-cheie 

Activi din punct de vedere fizic şi mental, oamenii cu mâini 
de Foc par întotdeauna a avea prea multă energie acumulată şi 
neeliberată. Le place să aibă în permanenţă o ocupaţie, 
caracterizându-se prin tendinţa de a se lansa plini de entuziasm 
în orice proiect se întâmplă să le înfierbânte imaginaţia în 
momentul respectiv. Extrovertiţi din naştere, ei sunt în mod 
esenţial tipul de indivizi care conduc mulțimile, atingând 
totodată suprema fericire atunci când se află în lumina 
reflectoarelor. De aceea, mulţi dintre ei pot fi găsiţi în lumea 
divertismentului. Cu cât ocupaţia este mai teatrală şi mai 
spectaculoasă, cu atât li se potriveşte mai bine. Tendinţa de a 
prelua conducerea este ceva natural pentru ei - prin urmare, 
sunt administratori şi organizatori excelenți. Capacitatea lor de 
a-şi asuma răspunderea, de a lua decizii pe moment, laolaltă cu 
priceperea ieşită din comun în domeniul conducerii oamenilor şi 
în depăşirea situaţiilor cu încărcătură mare de stres îi fac să 
reprezinte cea mai firească alegere pentru funcţiile de 
conducere, indiferent de domeniu. Ca politicieni, profesori, 
membri ai clerului sau ofiţeri, toţi prezintă talentul de a-i inspira 
şi de a-i stimula pe ceilalţi. într-adevăr, oriunde s-ar afla, aceşti 
oameni par a avea capacitatea de a trezi la viaţă solidaritatea 
celor pe care-i conduc, insuflându-le pofta de viaţă şi 
entuziasmul lor. Dată fiind creativitatea lor, pot, de asemenea, 
deveni buni designeri, artişti, sculptori; datorită firii lor 
întreprinzătoare pot deveni exploratori, cu atât mai mult cu cât 


le place munca de pionierat şi orice este nou. lar nevoia de a-i 
ajuta pe ceilalţi îi poate determina pe mulţi dintre ei să presteze 
o muncă de consilieri sau să-şi aleagă alte meserii în care este 
nevoie de dragoste de oameni. 

MÂINILE DE APĂ 
Aspecte-cheie 

Mâna prelungă şi suplă de Apă aparţine acelora care tind să 
fie imprevizibili şi lipsiţi de simţ practic în privinţa treburilor 
lumeşti. Ei sunt visătorii cu un foarte pronunţat simţ estetic şi 
artistic. Mâna de Apă pune în evidenţă capacitatea spirituală, ea 
aparţinând poeţilor şi marilor artişti ai lumii; dacă posesorii unei 
astfel de mâini nu practică artele ei înşişi, au în mod sigur o 
mare admiraţie pentru orice este legat de domeniul artistic. Şi 
romancierii, care trăiesc pe tărâmul ficţiunii şi fanteziei, au în 
multe cazuri acest tip de mână, fără de care lumea literară ar fi 
pierdută. Deoarece sunt receptivi, indivizii respectivi pot deveni, 
de asemenea, excelenți psihanalişti. Sensibilitatea lor în privinţa 
naturii umane îi poate determina să devină excelenți actori sau 
muzicieni, în vreme ce cultura şi rafinamentul i-ar putea 
îndruma spre industria înfrumuseţării sau spre orice alt domeniu 
legat de celebrităţi şi strălucire. 

ETAPA 2: LINIA CAPULUI 

Deoarece Linia Capului este indicatorul capacității 
intelectuale, ea dezvăluie nu numai cum gândesc oamenii, dar 
şi la ce se gândesc. în ceea ce priveşte sfaturile legate de 
carieră, o simplă privire aruncată acestei linii dezvăluie 
domeniul general care i se potriveşte individului, dacă are 
înclinaţie mai mare către Arte sau Ştiinţe. 

Cu cât linia este mai dreaptă, cu atât posesorul ei este mai 
practic, mai cu picioarele pe pământ şi mai logic. Acesta este 
tipul de minte specifică persoanei care se consacră subiectelor 
materialiste, raţionale şi concrete. Orice ocupaţie legată de 
afaceri, ştiinţă, comerţ sau tehnologie va fi potrivită pentru 
posesorii acestui tip de linie. Problemele bazate pe date 
concrete îi interesează cel mai mult, subiectele de o natură mai 
eterată nereuşind să le trezească interesul. Astfel, se poate 
spune că subiecţii cu Linia Capului dreaptă au tendinţa de a 
avea o gândire convergentă, sintetică. 

Cu cât linia este mai scurtă şi plasată mai sus în palmă, cu 
atât mintea este concentrată pe probleme mai terestre şi mai 


materialiste. Interesele şi conversațiile posesorilor lor au 
tendinţa de a se învârti în jurul posesiunilor şi siguranţei 
materiale: maşini, bani, proprietăţi imobiliare, vacanțe - orice 
are valoare tangibilă şi poate fi considerat real, prin opoziţie cu 
conceptele abstracte. 

Linia curbă reprezintă mintea imaginativă, creativă, 
artistică. Aceşti oameni au înclinații către artele vizuale, muzică, 
literatură, lingvistică şi comunicaţii, în general Ei sunt mult mai 
expansivi şi divergenti în gândire decât cei cu Linia Capului 
dreaptă. Cu cât curba este mai marcată, cu atât mai puternică 
devine imaginaţia lor. Posesorii de Linie a Capului care se 
curbează către Muntele Lunii ar trebui să-şi găsească neapărat o 
modalitate de exprimare pentru bogăţia talentului lor artistic, 
preferabil în lumea artelor, a designului sau a scrisului. Fără o 
ţintă precisă care să le focalizeze creativitatea, aceşti oameni 
dotați cu o imaginaţie prea puternică pot cădea cu uşurinţă în 
melancolie sau pot deveni depresivi şi capricioşi. 

Linia Capului pe jumătate dreaptă şi pe jumătate curbă 
combină modul de gândire pragmatic cu cel creativ (fig. 43a). 
Oamenii cu acest tip de linie pot fi găsiţi în domeniile potrivite 
ambelor categorii. La început, ar putea să li se pară mai greu să 
aleagă direcţia în care să meargă, iar uneori, pe la jumătatea 
carierei, s-ar putea chiar confrunta cu o criză, în urma căreia să 
schimbe radical direcţia. Secretul reuşitei pentru astfel de 
oameni este să găsească soluţia pentru un compromis fericit; o 
ocupaţie sau un domeniu de activitate care să combine 
problemele raţionale cu creativitatea şi să permită împletirea 
simțului practic cu imaginaţia. 


Fig. 43. Progresul carierei reflectat de Linia Capului şi 
cea a Destinului 


Bifurcarea scriitorului, adică o Linie a Capului care se 
bifurcă sub degetul inelar, sugerează puteri creative ample. Toţi 
cei ce posedă această caracteristică pot îmbrăţişa cu succes o 
carieră în domeniul artelor, în media sau în mediul literar sau 
editorial/publicistic. 

Oamenii ce prezintă în palmă Linia Simiană sunt fericiţi cu 
precădere în meseriile în care este necesar să se concentreze şi 
să-şi focalizeze temeinic atenţia. De exemplu, pe sportivi, care, 
pentru a reuşi, au nevoie de o foarte bună canalizare a efortului 
şi ambiţiei, îi ajută foarte mult caracteristicile antrenate de 
prezenţa acestei linii. O alternativă potrivită o reprezintă orice 
tip de ocupaţii ce necesită investigaţii şi studiu în profunzime. 

Cu cât linia este mai scurtă, cu atât posesorul ei are o 
mentalitate mai materialistă, iar cu cât linia este mai lungă, cu 
atât există un potenţial mai marcat de gândire intelectuală. Deşi 
nu este întotdeauna adevărată, această teorie funcţionează 


destul de bine ca regulă generală. Totuşi, se impune a se lua în 
considerare atât calitatea liniei, cât şi lungimea sa. 

Insulele, întreruperile sau înlănţuirile contribuie în mod 
negativ la definirea potenţialului intelectual al subiectului, 
slăbindu-l. Asemenea semne reprezintă grijile, neplăcerile, toate 
problemele care diminuează capacitatea de concentrare şi 
îngreunează procesul de luare a deciziilor. Pe de altă parte, o 
linie clar trasată şi neîntreruptă dezvăluie claritatea în gândire şi 
un intelect ager şi vibrant. 

ETAPA 3: LINIA DESTINULUI 

În vreme ce forma mâinii şi caracteristicile Liniei Capului 
sugerează tipul de ocupaţie care i se potriveşte individului, Linia 
Destinului este cea care ne oferă o hartă propriu-zisă a 
evenimentelor care vor avea loc şi a schimbărilor ce se vor 
petrece în viaţa profesională a individului. în plus, prin 
măsurarea Liniei Destinului, este posibilă estimarea perioadei 
când vor avea loc evenimentele respective. 

O întrerupere a acestei linii, oriunde ar interveni ea, denotă 
o schimbare a carierei individului. Dacă linia se termină şi o altă 
secţiune a ei reîncepe, capetele celor două fiind paralele pe o 
porţiune, schimbarea locului de muncă al individului va interveni 
datorită propriei lui iniţiative. Dacă se observă că linia deviază 
uşor, sau dacă distanţa între capetele paralele este foarte mică, 
impactul schimbării va fi mic sau poate se va manifesta numai 
prin intermediul unei schimbări a accentului (de ex.: o avansare 
sau o retrogradare în cadrul aceleiaşi firme). Cu cât distanţa 
între capetele paralele este mai mare, cu atât schimbarea va fi 
mai semnificativă. Ar putea fi vorba de o ocupaţie complet nouă, 
eventual şi de o schimbare de adresă. 

Dacă însă linia se termină brusc şi nu mai continuă după 
întrerupere, este semn că schimbările intervenite în cariera 
individului au fost determinate de forţe independente de voinţa 
lui. Contează mult dacă faptul este detectat din vreme, 
deoarece individul se poate pregăti pentru eveniment, 
planificându-şi mişcările următoare. Continuarea liniei după 
întreruperea bruscă arată că viaţa profesională a individului îşi 
va relua cursul. 

Când o porţiune a liniei este vălurită, fragmentată sau 
foarte slabă, acesta poate fi semnul unei perioade de 
nesiguranţă şi nehotărâre, când individul schimbă multe locuri 


de muncă şi încearcă slujbă după slujbă (fig. 43b). Când linia se 
consolidează şi devine din nou puternică, se poate spune că 
individul şi-a găsit direcţia, nu numai în ceea ce priveşte 
profesia, ci şi viaţa, în general. 

Liniile transversale, oricât ar fi de mici, semnifică obstrucţie 
şi piedici. Acestea pot apărea în cazul în care există probleme 
profesionale, ciocniri cu colegii de serviciu, neînţelegeri sau 
incompatibilităţi datorate personalităţii şefilor sau 
subordonaţilor. Insulele însă, indică, în mod invariabil, perioade 
de dificultate financiară. 

O analiză a Liniei Destinului după apariţia vreunuia dintre 
aceste semne va da la iveală rezultatul evenimentului respectiv. 
De exemplu, dacă linia devine considerabil mai puternică după o 
întrerupere, indicaţia este că schimbarea are repercusiuni 
pozitive asupra vieţii profesionale - şi nu numai - a individului. 
Dacă însă linia se subţiază, devine fragmentată sau prezintă 
întreruperi, se poate conchide că schimbarea a adus cu sine 
dificultăţi sau complicaţii suplimentare. 

ETAPA 4: INSEMNE SPECIALE 

Însemnele speciale, cu caracter individual, care au 
relevanţă în ceea ce priveşte problemele profesionale, se găsesc 
pretutindeni în palmă. Dacă individul posedă vreunul dintre ele, 
nu înseamnă neapărat că el este predestinat unei anumite 
slujbe; pe această cale, ni se atrage atenţia. Dar înseamnă, 
totuşi, că persoana respectivă se află în posesia talentului şi 
înzestrărilor naturale care ar face-o cea mai potrivită pentru un 
anumit tip de carieră. 

MÂNA VINDECĂTOARE 

Stigmatul medical (fig. 44a), găsit în palmele celor care 
lucrează în domeniul medical sau în alte domenii înrudite cu 
acesta, este compus dintr-un mănunchi de linii fine, în cele mai 
multe cazuri tăiate de una transversală. Această formaţie este, 
de obicei, aşezată deasupra Liniei Inimii şi sub plasa de linii 
dintre degetele mijlociu şi inelar. 

Stigmatul medical este un însemn special care denotă un 
dar înnăscut de a vindeca pe alţii. Acest dar poate fi folosit într-o 
meserie convenţională sau alternativă, în consultare sau în 
tratamente clinice. Indiferent însă de tipul de mână pe care ar 
apărea, el denotă o fire blândă, iubitoare, un individ cu însuşiri 
terapeutice, un bun ascultător, care poate uşura suferinţele 


fizice sau psihice. 

FERMIERUL SAU GRĂDINARUL 

Mâna de Pământ este cel mai adesea asociată cu fermierii 
sau cu cei cu profesii din domeniul horticulturii. De multe ori, o 
falangă de bază lungă a degetului mijlociu constituie un semn 
bun că persoana iubeşte grădinăritul şi este suficient de 
norocoasă să aibă şi... „mână bună” în privinţa aceasta (fig. 
44b). Dacă apare pe o mână de Apă, această caracteristică ar 
putea indica un grădinar peisagist. 

Un însemn foarte rar şi deosebit este o buclă plasată pe 
Muntele Lunii, pătrunzând în palmă dinspre marginea exterioară 
a acesteia (fig. 44c). Caracteristica respectivă denotă o mare 
sensibilitate şi o mare capacitate de înţelegere a florei şi faunei, 
cei care o posedă având o relaţie cu totul aparte cu natura. 

MEŞTEŞUGARUL ŞI ARTIZANUL 

Oamenii care lucrează direct cu mâinile pot beneficia de 
oricare dintre formele de bază ale mâinii; există însă o 
caracteristică ce va fi regăsită la toţi, şi anume baza pronunţat 
unghiulară a degetului mare, cunoscută şi ca unghiul dexterităţii 
sau al îndemnării (fig. 44d). 


În plus, cei cu degete foarte lungi se vor distinge prin firea 
lor metodică şi prin grija mare faţă de detalii. în consecinţă 
acestor oamenii nu le place să fie mânaţi din urmă pentru a 
termina ceea ce au de făcut. Cei cu degete scurte însă pot 
căpăta noi deprinderi din mers şi lucrează mai repede, având 
totodată şi viziunea de ansamblu; în acelaşi timp, dau dovadă şi 
de o abordare mai inspirată a lucrului. 

PROFESORII ŞI ERUDIŢII 

Deşi au tot felul de forme ale mâinii, profesorii buni ar 
putea descoperi că posedă cu toţii pătratul profesorului, un 
însemn de formă rectangulară aflat pe muntele de sub degetul 
inelar (fig. 44e). Aceasta dezvăluie invariabil un dar natural, o 
capacitate de a comunica altora informaţiile pe care le deţin. 

Falangele de la vârf lungi pot fi şi ele semnul unei abordări 
intelectuale a vieţii, iar când falanga de la vârf a degetului 
mijlociu este cu precădere lungă, ea face trimitere la o persoană 
care iubeşte munca de cercetare. O falangă de bază scurtă a 
aceluiaşi deget dezvăluie studentul perpetuu, persoana care se 
desfată învățând permanent lucruri noi. în plus, dacă toate 


încheieturile degetelor sunt foarte pronunţate - şi nu datorită 
bolii sau accidentelor - aceasta indică „mâna filosofului” şi îl 
reprezintă pe gânditor (fig. 44f). 


Fig. 44. Însemne speciale legate de carieră 

MÂNA SPORTIVĂ 

Oamenii care practică sporturi de performanţă sau de 
agrement au invariabil mâini puternice, cu un aspect muscular. 
Locul care pune în evidenţă maxima concentrare de forţă şi 
energie este baza palmei; în consecinţă, dacă Muntele lui Venus 
şi al Lunii sunt bine dezvoltați, individul posedă vitalitate, forţă 
şi rezistenţă fizică din belşug. Cu toate acestea, femeile sportive 
nu au întotdeauna această zonă bine dezvoltată. Ele pot avea 
însă mâini mai osoase care pot sugera o bună condiţie fizică şi 
robusteţe. : 

MÂNA CREATIVĂ 

Unul dintre însemnele imediat recognoscibile ale acestui tip 
de mână este marginea exterioară bombată. O Linie a Capului 
curbată dezvăluie şi ea un intelect expansiv, divergent şi 
imaginativ. Dacă mâna creativă are degetele scurte, este vorba 


de talent, inspiraţie şi intuiţie artistică înnăscute. Dacă degetele 
sunt lungi, răbdarea şi grija pentru detaliu vor fi principalele 
forţe care motivează subiectul. De asemenea, unghiul 
dexterităţii sau îndemnării îi poate pune în evidenţă pe cei 
cărora le face plăcere să lucreze direct cu mâinile. 

MÂNA SOLDATULUI 

Mâinile de Pământ sau de Foc sunt cele mai reprezentative 
pentru cei care au chemare către cariera în domeniu militar. 
Ambele tipuri conferă posesorilor lor rezistenţa şi chiar duritatea 
necesare în acest gen de profesii. în mod caracteristic, Muntele 
Inferior al lui Marte ar trebui să fie mai mare sau mai bine 
dezvoltat, de vreme ce el sugerează deopotrivă curajul şi o 
anumită agresivitate. Asemenea indivizi, dacă se află în 
postura de conducători, au degetul arătător excesiv de lung, 
deşi acest însemn, singur, poate reprezenta tiranul sau 
dictatorul. Se spune că atât Napoleon, cât şi Hitler au avut 
degetul arătător mai lung decât cel mijlociu. 

MÂNA FUNCŢIONARULUI DE BIROU 

Într-o vreme când birourile devin din ce în ce mai dotate cu 
tehnologii de ultimă oră, posesorii mâinilor de Aer se vor simţi 
ca acasă în această ambianţă. Prima dragoste a respectivilor 
indivizi o reprezintă comunicațiile, iar cea de-a doua - 
manevrarea aparaturii de înalt nivel tehnologic. 

Atât cei cu Linia Capului dreaptă, cât şi cei ce o au curbă se 
potrivesc în acest climat de birou, cu condiţia ca natura muncii 
respective să fie compatibilă cu firea lor. Cei dintâi au o 
abordare practică şi logică a muncii lor; în schimb, ceilalţi aduc 
cu ei talentul, imaginaţia şi darul de a lucra bine în echipă sau în 
relaţiile cu publicul. 

MÂNA CELUI DIN DOMENIUL ALIMENTAŢIEI 

Mâinile bucătarilor şi ale altor lucrători în domeniul 
alimentaţiei au o caracteristică uşor de recunoscut: toate 
degetele au falangele de bază pline şi bine dezvoltate, mai ales 
cea a degetului arătător (fig. 449). Dacă, în plus, această 
falangă este ceva mai lungă şi dacă, deşi plină, este totuşi 
fermă, avem de-a face cu persoane dotate cu rafinament culinar 
şi gustativ. Foarte des, această caracteristică apare clar în 
palmele proprietarilor de restaurante, de exemplu. Gospodinele, 
precum şi persoanele cu însuşiri administrative se 
caracterizează prin prezenţa falangelor mijlocii lungi la toate 


degetele (fig. 44h). Totodată, acesta este şi semnul clasic 
eficienţei. 


al 


11. INFRUNTAREA NEPREVAZUTULUI 

Fără îndoială, unul dintre cele mai mari avantaje ale 
chiromanţiei este acela că ne oferă posibilitatea de a întrezări 
evenimente care s-ar putea petrece în viitorul apropiat. Deşi, 
după cum am mai arătat, asemenea indicaţii nu au nicidecum o 
valoare absolută, este totuşi foarte util să fim preveniţi cu 
privire la aceste probabilităţi, înarmaţi cu astfel de cunoştinţe, 
vom fi capabili să anticipăm, să facem planuri de contracarare, 
să ne pregătim sufleteşte şi, de ce nu, să înlăturăm efectele 
fenomenelor ce urmează să se deruleze sau chiar să împiedicăm 
întâmplarea acestora. în plus, un alt aspect pozitiv al acestor 
informaţii cu caracter de prezicere constă în faptul că ne pot 
ajuta în privinţa deciziile noastre legate de viitor, încurajându- 
ne. 

Analiştii moderni ai palmei s-au străduit să respingă teoria 
eronată conform căreia liniile din palmele noastre nu se schimbă 
niciodată şi că, în consecinţă, ne vom păstra în permanenţă 
aceleaşi caracteristici cu care ne-am născut. Liniile din palme 
pot să se schimbe, şi chiar o fac, din tot soiul de motive: în 
funcţie de hotărârile noastre, de modificările pe care le facem în 
existenţa noastră, de influenţele noi care au impact asupra 
noastră sau din cauza stării noastre de sănătate. 

Dacă n-am avea nici o putere de intervenţie şi nici o 
posibilitate de a exercita controlul asupra vieților noastre, am fi 
ca nişte marionete ale căror sfori sunt mânuite de zei. Totuşi, 
realitatea e alta: suntem înzestrați cu liber-arbitru şi putem 
alege şi hotărî pentru noi înşine. Avem puterea de a controla şi 
dirija cursul vieților noastre. Poate nu avem controlul absolut, 
dar cu siguranţă suntem în stare, într-o mare măsură, să dăm 
contur destinelor noastre. Analizarea palmelor noastre ne oferă 
cunoştinţele de care avem nevoie pentru a putea lua cele mai 
bune hotărâri cu privire la viitorul nostru. 

Să admitem că experienţele noastre trecute, prezente şi 
viitoare se reflectă în palme este un lucru, dar să acceptăm 
faptul că influenţele externe sau evenimentele pe care le trăiesc 
alţii şi care au efecte asupra vieţii noastre sunt şi ele marcate în 
palmele noastre este cu totul altceva! Ne-am putea lesne 
imagina că palmele noastre sunt ca nişte plăci fotografice care 
primesc şi imprimă ideile, acţiunile şi hotărârile noastre şi că 


avem într-o oarecare măsură cunoştinţă (conştient sau 
subconştient) de implicaţiile acestora asupra vieţii noastre 
viitoare. Mult mai dificil însă este să explici şi apoi să accepţi că, 
brusc, evenimente neaşteptate aflate în afara sferei noastre de 
influenţă, trebuie să fie şi ele înregistrate în palmele noastre. 
Cum este posibil, de exemplu, ca un individ să poarte în palmă 
un semn ce dezvăluie faptul că peste trei ani el nu va mai fi? 
Sau ca palma unui soţ să prezinte o linie de traumă care prezice 
decesul soţiei sale? Sau ca un om de afaceri în plin succes să 
posede un însemn ce-i anunţă falimentul de peste zece ani? 

Poate că o cale de a explica acest fenomen este conceptul 
de inconştient colectiv al lui Jung: ideea că, într-un fel sau altul, 
cu toții suntem interconectaţi mental, prin intermediul 
experienţelor noastre ancestrale. Sau poate ne ajută să ne 
lămurim conceptul de Zeitgeist - ideea că putem culege 
tendinţele majore, gândurile şi sentimentele predominante ale 
vremurilor în care trăim. E posibil ca această explicaţie să se 
potrivească mai bine. 

Nu există nici un dubiu în privinţa faptului că astfel de 
fenomene apar cu adevărat în palmele noastre. Supraveghindu- 
ne constant însemnele ne putem pregăti să înfruntăm 
neprevăzutul. Astfel, acesta nu va mai fi perceput ca o 
ameninţare necunoscută, ci va deveni un avertisment dat din 
timp, existând posibilitatea de a fi rezolvat în consecinţă. 

TRANSFORMARI IN PLAN EMOȚIONAL 
Căutați şi aplicaţi scala timpului: 

e Liniilor de traumă începând de pe Muntele lui Venus sau 
Marte, care taie Linia Vieţii şi poate chiar şi pe cea a 
Destinului, a Capului sau a Inimii. 

e Insulelor - pe Linia Vieţii (pentru posibile probleme cu 
sănătatea); pe Linia Capului (pentru necazuri sau 
anxietăţi); pe Linia Destinului (pentru probleme 
financiare). 

e Stelelor - pe Linia Vieţii (accident, rănire neaşteptată sau 
accese subite de boală gravă); pe Linia Destinului 
(surpriză sau şoc). 

e Uneilinii excesiv de lungi a căsătoriei, care traversează 
Munţii lui Mercur şi Apollo şi apoi coboară brusc, pentru a 
tăia Linia Inimii (acesta este semnul de pierdere a 
partenerului). 


e Liniilor orizontale fine de pe buricele degetelor. 
MUTARI, CALATORII ŞI SCHIMBARI DE STIL DE 
VIAŢA 
Căutați şi aplicaţi scala timpului: 

e Ramificaţiilor care descind din Linia Vieţii şi se îndreaptă 
spre mijlocul palmei sau mai departe, către Muntele Lunii. 

e Unei Linii a Vieţii aparent foarte scurtă, care, de fapt, este 
numai un segment ataşat - printr-o linie foarte fină - altui 
segment mai lung, aflat mai departe, în centrul palmei. 

e  întreruperilor nete sau cu prelungiri paralele pe Linia 
Destinului. 

e Ramificaţiilor care se desprind din Linia Vieţii şi urcă spre 
Muntele lui Saturn. 

INFLUENŢE, RELAȚII SENTIMENTALE ŞI 
CASATORII 
Căutați şi aplicaţi scala timpului: 

e Liniilor ridicându-se din zona Muntelui Lunii şi 
îndreptându-se spre Linia Destinului. Cele care nu se 
întâlnesc cu Linia Destinului sau o taie denotă relaţii cu 
sfârşit neplăcut. Cele care se contopesc cu ea anunţă 
căsătoria. 

e Liniilor care merg paralel cu Linia Destinului. 

e Ramificaţiilor care pornesc din interiorul Liniei Vieţii şi 
merg paralel cu ea. 

e Unei linii paralele sau soră cu Linia Vieţii. 

FRUSTRARI, OBSTACOLE, IMPOTRIVIRI 
Căutați şi aplicaţi scala timpului: 

e Liniilor transversale care taie Linia Destinului (sfera 
profesională); Linia Capului (sfera personală sau 
psihologică); Linia Vieţii, pornind din inelul familiei 
(imixtiune familială sau părintească). 

REALIZARI ŞI SUCCESE 
Căutați şi aplicaţi scala timpului: 

e Ramificaţiilor care se ridică din Linia Capului. 
Ramificaţiilor care se ridică din Linia Destinului. 
Ramificaţiilor care se ridică din Linia Vieţii. 

Extinderii Liniei lui Apollo/Soarelui. 
Stelelor de pe Munţii lui Jupiter, Apollo, Mercur. 
SCHIMBAREA LOCULUI DE MUNCA, A CARIEREI 


SAU A PROFESIEI 


Căutați şi aplicaţi scala timpului: 


Intreruperilor de pe Linia Destinului - o întrerupere netă 
(pericol de deces);?o întrerupere cu capete paralele (o 
schimbare provocată de subiect); o întrerupere mare (o 
carieră nouă); multe întreruperi (nehotărâre, multe slujbe 
diferite). 
Unei întreruperi mici în Linia Destinului (avansare, 
retrogradare etc.) . 

SANATATEA 


Căutați şi aplicaţi scala timpului: 


Oricărei schimbări de compoziţie a liniilor (de ex.: insule, 
înlănţuiri, „franjuri”, difuzie, întreruperi). 

Apariţiei unei reţele de linii fine acoperind toată palma. 
Apariţiei unor linii fine verticale sau orizontale pe buricele 
degetelor. 

Decolorării neobişnuite, înroşirii, îngălbenirii sau albăstruii 
pronunţate a pielii şi/sau unghiilor. 

Estompării clare a liniilor principale. 

Stelelor situate pe oricare dintre liniile principale, cu 
excepţia Liniei lui Apollo, 

Deformării unghiilor. 

Zimţilor adânci (uneori roşii) de pe Linia Vieţii, cea a 
Capului sau a Inimii, care nu au fost provocate prin rănire. 


ÎMPLINIREA PERSONALĂ 


Căutați şi aplicaţi scala timpului: 


Extinderii Liniei Soarelui/a lui Apollo. 

Liniei lui Apollo terminate cu un trident. 

Unei stele plasate pe Linia lui Apollo. 

Stelelor de pe Munţii lui Jupiter, lui Apollo sau Mercur. 
Ramificaţiilor ascendente pornind din liniile principale. 


LOVITURI NOROCOASE, BANI ETC. 


Căutați şi aplicaţi scala timpului: 


Unui model de amprentă „ochi de păun” de pe buricele 
degetelor inelare sau mici. 

Unei stele situate pe Linia sau pe Muntele lui Apollo. 
Unei stele situate pe o linie pornind dinspre marginea 


exterioară a palmei şi urcând spre Muntele lui Apollo. 

Unei stele situate pe Muntele lui Mercur. 

Unei linii pornind din Linia Vieţii sau din cea a Capului şi 
urcând spre Muntele lui Jupiter, cu o stea pe ea. 

Unei linii pornind din interiorul Liniei Vieţii şi urcând spre 
Muntele lui Apollo sau Mercur, cu o stea pe ea. 

Unui număr de trei linii paralele, situate pe Muntele lui 
Apollo, pornind de deasupra Liniei Inimii. 

Unei Linii a Destinului deviate, care se termină pe Muntele 
lui Jupiter (fig. 45). 


Fig. 45. Linia Destinului sfârşindu-se pe Muntele lui 
Jupiter 


12. Exemple de analiză 


OPŢIUNI LEGATE DE CARIERA 
Rosie 
Dreptace 
Vârsta: 14 ani 


Problemă: Rosie a ajuns la vârsta când trebuie să opteze 
pentru o anumită direcţie în privinţa educaţiei sale; ca atare, a 
devenit necesară luarea unei hotărâri in privinţa subiectelor de 
examen pentru treapta întâi. în esenţă, dilema este dacă să se 
îndrepte către ştiinţele exacte sau către cele umaniste. 
Hotărârea pe care o va lua în acest moment de răscruce al vieţii 
ei. va influenţa nu numai rezultatele examenelor, ci şi tipul de 
carieră pe care-i va putea îmbrăţişa apoi pentru tot restul vieţii. 

Aşadar, sarcina noastră este să evaluăm potenţialul lui 
Rosie şi să stabilim, în funcţie de rezultatele obţinute, tipurile de 
profesii care i s-ar potrivi cel mai bine, având în vedere 
mentalitatea şi temperamentul ei. După aceea, ea ar putea 
decide ce subiecte ar trebui să aleagă pentru examenul de 
treapta întâi. 

Procedură analitică: Pentru a strânge informaţii referitoare 
la compatibilitatea cu anumite profesii şi direcţii de construire a 
carierei, mai ales la o vârstă atât de fragedă, zonele pe care ne 
vom concentra sunt forma mâinii, tipul şi lungimea degetelor şi 
falangelor, amprentele buricelor degetelor şi Linia Capului. 

e Palma pătrată cu degete lungi = tip de Aer = intelectual = 
comunicaţii. 

e Degetul mare cu falanga a doua lungă = plăcerea 
dezbaterilor. 

e  Falangele de vârf ale tuturor degetelor au o formă bună şi 
dimensiuni potrivite = plăcerea cercetării. 

e Modelul majoritar al amprentelor buricelor degetelor = 
spirala = fată cuminte, serioasă, la locul ei, reflexivă, 
confirmare în privinţa plăcerii cercetării. 

e Amprenta buricului degetului mare de tip combinaţie - 
poate denota confuzie, dar excelentă pentru exercitarea 
judecăților, cântărirea problemelor = domeniu juridic = 


avocat. 

Linia Capului este cea mai lungă şi mai bine desenată din 
toată palma = foarte inteligentă, ar trebui să meargă mai 
departe în învăţământul universitar. Poate chiar ar trebui 
să se gândească de pe acum la activităţi de cercetare 
post-universitare, în vederea doctoratului. 

Linia Capului = lungă. La mâna stângă, linia începe 
dreaptă, ca trasată cu rigla, până pe la treizeci de ani - 
subiectul spune că îi place fizica - apoi începe să coboare, 
subiectul trebuie prevenit că, pe măsură ce se 
maturizează, va avea nevoie de un teren mai larg pentru 
activităţi creative. Orice meserie şi-ar alege, are nevoie 
atât de structură, cât şi de creativitate. Ţinând cont de 
pasiunea sa pentru fizica, am sugera să se gândească, 
poate, la astronomie. 

Mână de Aer 4- arc creativ = viziune 
practică/intelectuală/creativă = inginerie sau arhitectură 
(inelarul bine format). 

Mână de Aer = comunicaţii, aparatură de înalt nivel 
tehnologic = calculatoare = tehnologie informaţională, 
reţele neurale. 

Linia Capului = jumătate dreaptă, jumătate curbă = ştiinţe 
exacte dar cu coeficient de umanism = medicină (atenţie 
însă la spirale!) = se recomandă, mai degrabă, cercetarea 
medicală decât practica propriu-zisă. 


Amprenta 14. Rosie 


Elemente comune: O nevoie de structură care trebuie să 
ofere însă loc pentru creativitate. O preferinţă marcată pentru 


munca în singurătate, nu în echipă. Capacitate de prelucrare şi 
sinteză a informaţiei. Capacitate mare de a judeca şi a rezolva 
corect problemele. Intelectuală cu predispoziţie academică. 

Posibile meserii Dreptul (avocat pledant în barou); 
cercetare medicală; informatică şi calculatoare; astronomie; 
inginerie; arhitectură. 

RELAŢII SENTIMENTALE 

Sally 
Stângace 
Vârsta; 35 de ani 


Problemă: Sally a avut mai multe relaţii sentimentale cu o 
durată diferită, fiecare dintre ele fericită la început, dar apoi 
scăzând în intensitate şi topindu-se fără un motiv aparent. 
Devenind conştientă de ceasul ei biologic care se apropie de o 
anumită „oră”, tânăra a început să se întrebe dacă va găsi 
vreodată un partener pe termen lung, cu care să poată împărţi 
restul vieţii. 


Amprenta 15. Sally 


Procedură analitică: Într-un astfel de caz, primul pas este să 
descoperim modelul emoţional al subiectului, felul cum 
interacționează cu ceilalţi şi cum încheagă relaţiile, mai ales la 
nivel sexual. Următorul pas presupune înţelegerea speranţelor 
subiectului: ce fel de relaţie doreşte sau îi este necesară, ce tip 
de partener i s-ar potrivi. în această fază, este important să 


determinăm dacă subiectul emană „semnalele” corecte, dacă 
nu cumva există o neconcordanţă între cine îşi închipuie ea că 
este şi imaginea pe care o oferă lumii din afară. în final, trebuie 
observate cu grijă toate însemnele relaţiilor precedente, 
împreună cu cele de influenţă şi cu datarea lor cât mai precisă. 


Linia Inimii dreaptă în palma dominantă, dar curbată în 
palma pasivă = discrepanţă între o fire romantică, 
idealistă şi expunerea în societate a unui tip de 
personalitate autonomă, care-şi este suficientă sieşi (de 
exemplu Marilyn Monroe faţă de Margaret Thatcher!). 
Linii ale inimii discrepante - Sally are nevoie de un 
partener tot atât de puternic ca şi ea, dar care să fie 
totodată blând şi romantic în forul lui interior. 

Muntele lui Venus dezvoltat = Sally are - o nevoie uriaşă 
de a dărui dragoste partenerului, mergând până acolo 
încât îşi poate pierde discernământul în privinţa relaţiei 
respective, existând pericolul de a se simţi atrasă de 
parteneri nepotriviţi, care consumă dragostea pe care ea 
le-o oferă, fără a oferi ceva similar în schimb. 

Centura lui Venus = sensibilitate, dar şi negativism. 
Aceasta sugerează atitudini negative, de tipul: relaţiile 
mele sentimentale merg întotdeauna prost; nu sunt 
norocoasă; această relaţie nu va dura, Sally are nevoie să- 
şi cultive o atitudine mai pozitivă, să înveţe să aibă mai 
multă încredere în ea însăşi şi în capacitatea sa de a 
construi cu un partener o relaţie puternică, bazată pe 
dragoste reciprocă. 

Ramificaţie a Liniei Destinului - dovadă clară a posibilităţii 
apariţiei unui partener potenţial. Ramificaţia se întâlneşte 
cu Linia Destinului după vârsta de 35 de ani. 

Linii ale Soarelui sau ale lui Apollo = încep după Linia 
Capului, sugerând o senzaţie crescândă de mulţumire, de 
împlinire, după 35 de ani. 

Ramificaţie începând din interiorul Liniei Vieţii = semnul 
unei relaţii cu începere de la 36-37 de ani. 

Linie soră a Liniei Vieţii = în acelaşi timp, se dezvoltă o 
linie soră în interiorul Liniei Vieţii - unul dintre cele mai 
sigure semne ale unei influenţe/relaţii de parteneriat 
puternice. 


Rezultat: Ţinând cont de analiza de mai sus şi cu condiţia 


unei schimbări de atitudine, există şanse mari ca Sally să 
întâlnească un partener cu care să închege o relaţie puternică, 
în următoarele 12-18 luni. J 

O PENSIONARE FERICITA 
Bernard 
Dreptaci 
Vârsta: 66 de ani 


Problemă: După o îndelungată şi fructuoasă carieră de 
inginer în domeniul construcţiilor civile, primul an de pensie i s-a 
părut lui Bernard cam lipsit de satisfacţii. Cu ceva timp în urmă, 
el luase hotărârea de a nu irosi aceşti ani, ci de a face din ei o 
perioadă la fel de bogată ca şi cea în care lucrase. Era însufleţit 
de dorinţa de a descoperi toate bucuriile inerente vârstei la care 
ajunsese, având intenţia de a profita din plin de această nouă 
etapă a vieţii sale. 

Procedura analitică: înzestrările naturale sunt marcate în 
palmă prin intermediul unor însemne speciale, al modelelor 
pielii şi al oricărei caracteristici deosebite, legată fie de natura 
ramificaţiilor unei linii, fie de construcţia ei fizică. în acest caz, 
Bernard prezenta numeroase însemne care realmente 
proclamau existenţa unor talente speciale pe care putea să le 
pună la treabă pentru a alunga monotonia anilor de pensie. 


Amprenta 16. Bernard 


e  Falangele de vârf lungi - dragoste de cercetare. Falangele 
unghiei la Apollo şi Saturn neobişnuit de lungi - în primul 
caz, legătura cu pământul, în cel de-al doilea, pasiunea 
pentru artă şi design. 

e Caracteristicile degetului lui Apollo = ochi bun pentru linie 
şi culoare. 

e Muntele Lunii deosebit de mare = imaginaţie. 

e Marginea exterioară a palmei bombată = creativitate, 

e Linia Capului = precizie matematică, în mod evident 
legată de munca lui în domeniul ingineriei. Cu toate 
acestea, de la un anumit moment, apărea o bifurcare 
creativă a acestei linii. 

e Modelul prioritar al amprentelor buricelor degetelor: 
spirala = singuratic, reflexiv. 

e Buclă pe pielea Muntelui Lunii, în partea de jos - raport 
special cu natura. 

e Muntele Lunii plasat mai jos = apropiere de anotimpuri, 
preţuire pentru Mama Natură, capacitate perceptivă şi 
senzitivitate mare faţă de pământ, în general. 

Elemente comune: arta şi designul, pământul, sensibilitatea 
faţă de natură. 

Rezultat: din aceste informaţii au reieşit două direcţii clare 
pe care Bernard le-a putut folosi pentru a-şi exprima talentele. 
Prima era reproducerea artistică a peisajelor (pictură), cealaltă - 
crearea lor prin grădinărit. 

În urma analizei, Bernard a devenit un bun peisagist şi în 
prezent petrece multe ore frumoase la şevalet, pictând în 
acuarelă peisaje mirifice din zone rurale. De asemenea, el se 
documentează în vederea scrierii unei cărţi despre grădinile 
vremurilor trecute şi plănuieşte să se lanseze în domeniul 
proiectării de grădini cu teme istorice. 


Index 


amprente palmare 62, 68 

amprentele buricelor degetelor 62-64, 67, 114, 119-121, 
152-153, 157 

Apollo, degetul lui (vezi degetul inelar) 

Apollo, Muntele lui 30, 96, 101, 130-132, 134, 147, 149-150 

Arcul Intuiţiei 104 arcuri 63, 65-66, 115, 121. 154 


bifurcarea scriitorului 139 

brăţările 107-108 

bucle 63, 66-68, 114-115, 121 

buricele degetelor 13, 62-64, 67, 106-107, 114, 119-121, 
125-126, 128, 147, 149-150152-153, 157 


Câmpia lui Marte 29 
Centura lui Venus 104, 156 
culoarea mâinii 119-120, 124 


degete (vezi şi degetele individuale) 38-61 

degetul arătător (cunoscut şi ca degetul lui Jupiter) 29, 41- 
43, 48, 50, 65-67, 80-84, 86, 89-91,95-98, 105-107, 109, 115, 
123, 126, 128, 132, 134, 144-145 

degetul inelar (cunoscut şi ca degetul lui Apollo) 44, 82, 96, 
123, 130, 134, 139, 143 

Degetul lui Saturn (vezi degetul mijlociu) 

degetul mare 53-57, 60, 63, 65-67, 83-84, 88, 97, 114, 121, 
152 

degetul mic (cunoscut şi ca degetul lui Mercur) 38, 45, 48, 
50, 65-66, 68, 81-82, 86, 91, 103, 105, 107, 118, 123, 128, 131 

degetul mijlociu (cunoscut şi ca degetul lui Saturn) 19, 30, 
32, 42-44, 76, 80, 82, 90-91, 95, 99, 107, 116, 128, 130-131 

dermatoglifie 10, 13, 62 

dreptacii 14-15, 18, 57, 83, 157 


falangele 38-39, 43-44, 46, 53, 58, 143, 145, 152, 157 


inelul familiei 107, 148 
Inelul lui Saturn 96 


Inelul lui Solomon 105 
insule 73, 80, 82, 84-85, 88, 91, 97, 100, 103, 107, 109, 
117, 119, 122, 126, 131, 139, 141, 147, 149 


încheieturile degetelor 53, 143 

încheieturile mâinii şi ale degetelor 26, 53-54, 99, 107, 127, 
143 

înlănţuiri 73, 79 80, 88, 91, 123, 126, 139, 149 

întreruperi ale liniilor 73, 81-82, 85, 88, 91-92, 100, 122, 
127, 139, 148-149 


Jupiter, degetul lui (vezi degetul arătător) 
Jupiter, Muntele lui 29, 106, 109-110, 115, 132, 134, 
150,151 


liber-arbitru 146 

Linia Alergiei (vezi Via Lascivia) 

Linia Capului 68, 70, 75-76, 78-84, 87-88, 91, 96-98, 108- 
110, 116, 123-124, 126-127, 131, 133, 138, 140, 144, 147-150152, 
154, 156-157 

Linia Destinului 70, 82, 86, 91-95, 97-99, 100, 102, 108-110, 
117, 125, 131, 133, 140-141, 147-151, 156 

Linia Inimii 70, 75-76, 81, 87-91, 102-104, 115, 118, 123- 
126, 130, 132, 142, 147, 149-150, 156 

Linia lui Apollo (vezi Linia Soarelui) 

Linia lui Mercur 103 

Linia Sănătăţii (vezi Linia lui Mercur) 

Linia Simiană 75-77, 116-117, 139 

Linia Soarelui 100, 102, 110, 132-133 

Linia Vieţii 26, 70, 76, 80, 83-88, 91, 96-98, 101, 103, 107, 
110, 122-127, 130, 133, 147-150 

linii ele călătorie 86, 148 

linii de căsătorie 117-118, 147 

linii de stres 106, 128 

linii de traumă /linii încrucişate 107, 122, 124, 147 

linii indicând copiii 87, 118 

liniile de marcare a timpului 82, 96-99 

liniile înţelegerii 106 

Lunii, Muntele 24, 26, 33, 67-68, 75, 91, 95, 101, 116-117, 
121, 123, 132, 139, 142, 148, 157 


lunulele 60, 119, 126 


Mâna de Aer 19-25, 111-126, 144, 152, 154 

Mâna de Apă 19, 138 

Mâna de Foc 19-20, 22, 112-113, 137, 144 

Mâna de Pământ 19-21, 111-112, 136, 142, 144 

marginea exterioară a palmei 36-37, 90, 104, 118, 121, 
123, 127, 130, 142, 144, 150, 157 

Marte Inferior, Muntele lui 28-29 

Marte Superior, Muntele lui 28-29 

Mercur, degetul lui (vezi degetul mic) 

Mercur, Muntele lui 31, 103, 105, 131, 150 

modele de tip combinaţie 63, 66, 68-69, 115, 136, 153 

munţii (vezi şi denumirile individuale) 23-25, 34, 110, 147, 
149-150 

Muntele degetului arătător (vezi Jupiter, Muntele lui) 


Neptun, Muntele lui 27 
ochiul de păun 66, 150 


palma aglomerată 129-130 
palma goală 130 

pătrate 107-109 

pătratul profesorului 109, 143 


ramificații 80-82, 86, 90-91, 94-95, 97, 103, 117, 131, 148- 
I50, 156 


Saturn, Muntele lui 30, 95, 148 
sistemul endocrin 107, 125 

spiralele 63-64, 68,114-115, 121, 154 
stângacii 15 

stele 107, 109-110, 134, 147, 149-150 
Stigmatul medical 105, 142 


temperatura 13, 119-120 


ulna 121 
unghiile 13, 60, 119, 121-124, 126, 149 


unghiul dexterităţii/îndemânării 59, 142, 144 

unghiul ritmului şi sincronizării 60 

Venus, Muntele lui 24, 26-27, 53, 67-68, 84, 101, 130, 144, 
147, 156 

Via Lascivia 104-105, 122-123 


